
Život i djela svetih apostola. 
PRVI DIO. 


PROPOVIJEDANJE APOSTOLA. 


214. Djela Apostolska. 
(Dj. ap. 1, 1-2) 


Uzlazeći na nebo zapovjedio je Isus svojim apostolima, da uče 
i krste sve narode. Tu su zapovijed Hristovu apostoli vjerno izvr- 
šili. To svjedoči evanđelje sv. Marka, koje ukratko kaže: »Oni (apo- 
stoli) propovjediše svuda, a Gospodin ih pomaga i potvrđiva zna- 
cima, koji su slijedili.« Našire nam o prvom djelovanju svetih apo- 
stola pripovijeda osobita knjiga Svetoga Pisma Novoga Zavjeta, 
koja i nosi ime: Djela apostolska. 

Tu je knjigu napisao isti pisac, koji je napisao i treće evanđelje, 
to jest sv. Luka. To se vidi iz riječi u početku te knjige, koje glase 
ovako: 

»Prvu sam ti riječ napisao, o Teofile, o svemu što je Isus 
počeo činiti i učiti sve do dana, kad se uznese, pošto po Duhu 
Svetom zapovjedi apostolima, koje izabra.« 

Prva riječ što ju je pisac napisao, to je treće evanđelje, jer 
je onome istome Teofilu, bogoljubnom kršćaninu, pisano. I kako 
sva starina kršćanska drži piscem trećega evanđelja sv. Luku, tako 
govori, da je i knjigu pod imenom »Diela apostolska« napisao sv. 
Luka. To se vidi i iz potonjega pripovijedanja. 

Ponovivši pisac pojave Isusove poslije uskrsnuća spominje 
naročito zapovijed Isusovu, koju reče apostolima: »Bit ćete mi 
Svjedoci u Jerusalemu i po svoj Judeji i Samariji i tia do kraja 
Zemlje.« I kako su apostoli vjerno izvršili tu zapovijed, to pisac 
redom kazuje u knjizi; jer najprije pripovijeda kako su apostoli svje- 
dočili za Krista u Jerusalemu i u Judeji zatim u Samariji i najpo- 
Slije do kraja zemlje. O ostalim apostolima spominje se samo nešto, 
a najviše se u knjizi govori u početku o sv. Petru, a potkraj o sv. 

Pavlu, koji je doista do kraja zemlje (onda poznatoga svijeta) navi- 
jestio evanđelje. 

Kako se u knjizi ne spominje smrt ovih dvaju apostola, to će 
knjiga biti pisana prije godine 67. po Hristu, svakako prije razorenja 
Jerusalema, koje se zbilo godine 70. 

Držeći se vjerno riječi ove svete knjige, i mi ćemo ovdje u 
prvom dijelu pripovjediti život i djela svetih apostola, kako su nauku 
Isusovu širili i crkvu utemeliivali u Jerusalemu i u Judeji među Žido- 
vima, u Samariji među narodom izmiješanim od Židova i neznabo- 
žaca, i po ostalom svijetu među samim neznabošcima. 


I, Širenje crkve Hristove u Jerusalemu. 


215. Izbor apostola Matije. 
(Dj. ap. 1, 13—26.) 


Prije nego što će apostoli po zapovijedi Kristovoj propovijedati 
nauku njegovu, čekaju po obećanju njegovu »jakost s visine«, Duha 
Svetoga, koji će ih naučiti svu istinu. Ono devet dana, što su čekali 
obećanoga Utiešitelja, provedoše u molitvi. To je bila prva od devet- 
nica, koje pobožni kršćani i danas obavljaju po primjeru svetih apo- 
stola, da isprose pomoć Božiu po zagovoru svetaca. Još jedno oba- 
više apostoli. Žele, da ih dolazak Duha Svetoga nade u onome broju, 
kako ih je Isus izabrao. Zato upotpunjuju svoj broj, da ih bude dva- 
naest kao dvanaest knezova, koji će po riječima Hristovim suditi 
dvanaest plemena israelskih. 

»Kad se apostoli (poslije uzašašća Isusova) vratiše u Je- 
rusalem s gore, koja se zove Maslinska, ušavši u blagovaonicu 
popeše se u gornju sobu, gdje su stajali Petar i Ivan, Jakob 1 
Andrija, Filip i Toma, Bartolomej i Matei, J akob Alfejev i Simon 
Revniteli, i Juda Jakobov. Svi ovi ostaše jednako u molitvi sa 
ženama i Marijom, materom Isusovom i s braćom njegovom.« 
»U one dane ustavši Petar između braće reče (a bijaše 


ljudi zajedno svega oko sto i dvadeset): Liudi, braćo! Trebalo 
je, da se izvrši Pismo, što proreče Duh Sveti ustima Davido- 
vim za Judu, koji bješe vođ onima, što uhvatiše Isusa, koji se 
brojaše s nama; i bješe primio dio ove službe. I on steče njivu 
od plaće nepravedne, i objesivši se puče po srijedi, i izasu se 
sva utroba njegova. I postade znano svima, koji prebivaju u 

Jerusalemu, tako da se ona njiva prozva njihovim jezikom 
Hakeldama, što će reći: Krvna njiva; jer je pisano u knjizi 
psalama: Neka bude stan njihov pust, i neka ne bude nikoga, 
tko bi stanovao u njemu, i biskupstvo njegovo neka primi 
drugi! Treba dakle od ovih ljudi, koji su bili s nama za sve vri- 
jeme, kako među nas uđe i iziđe Gospodin Isus, počevši od 
krštenja Ivanova do dana, kad se uze od nas, da bude s nama 
svjedok njegova uskrsnuća jedan od ovih. I postaviše dvojicu, 
Josipa, koji se zvaše Barsaba prezimenom Just, i Matiju. I po- 
molivši se rekoše: Ti, Gospodine, koji poznaješ srca sviju, po- 
kaži jednoga od-ove dvojice, koga si izabrao, da primi mjesto 
ove službe i apostolstva, iz kojega ispade Juda, da ide na mjesto 
svoje. I baciše kocke za njih, i pade kocka na Matiju, i pribroji 
se k jedanaestorici apostola.« 

Apostoli došavši s Maslinske gore uđoše ublagovaonicu. 
Kuća, u kojoj je Isus sa svojim učenicima blagovao posljednje vaz- 
meno jagnje i gdje je ustanovio presveti oltarski sakramenat, bijaše 
odsada mjesto sastanka prvih Hristovih učenika. Oni su svaki dan 
išli i u hram Jerusalemski, da se mole; jer nijesu odmah htjeli pre- 
kinuti svaku svezu s hramom; ali blagovaonica bila je prava niihova 
crkva, gdje su prinosili Bogu za žrtvu tijelo i krv Isusovu. U kući, 
gdje je bila blagovaonica, nalazila se na krovu jedna soba, kamo bi 
se išlo na molitvu ili na tajni razgovor. Onamo se popeše i apo- 
stoli, da se mole. S njima bijahu i pobožne žene, koje su išle za 
Isusom. I Marija, mati Isusova, kako je nekoć stajala uz jaslice, 
kad se Isus rodio, tako je sad bila među apostolima, kađ se rođila 
Crkva Hristova. 


Petar se odmah vlada kao onaj, kome je Isus povjerio voje 
stado da ga pase. Prvi se spominje u evanđeljima među apostolima, 
njegovo ime stoji na prvom mjestu i u Djelima apostolskim. Na nje- 
govu riječ izabira se na mjesto Judino drugi apostol. Petar napo- 
minje da seizvršilo Pismo, što je prorekao Duh Sveti preko 
Davida za Judu. U Ps. 40, 10. tuži se Spasitelj na usta Davidova: 
»Čovjek mira mojega, u kojega se uzdah, koji jeđaše hljeb moi, po- 
diže na me petu.« Sveznajući Bog znao je izdajstvo Judino, iako je 
to stajalo sasvim do volie izdajnikove. A jer je znanje Božie.neva- 
Tavo, mora se izvršiti što je Bog unaprijed vidio. Juda bijaše primio 
dio službe apostolske; ali on nije bo bio zadovolian.s tim dijelom, 

već je htio danepravednom plaćom, za koju je Isusa izdao, 
steče sebi drugi dio, drugo dobro, drugi imutak. No to mu ne pođe 
za rukom. Vratio je izdajničku plaću; umro je sramotnom smrću, 
objesivši se; a još i poslije smrti tijelo njegovo zadesi gnusoba, što 
je palo s drveta, o koje bijaše obješeno, te se raspuklo. Njiva, 
koja je kupljena za krvarinu, nije pripala ni Judi ni njegovu potom- 
stvu; nego i dalje svojim imenom služi na sramotu izdajnikovu. Tako 
je Juda izgubio dio službe apostolske, ne dobivši dijela kakva dobra 
zemaljskoga. I tako se izvršuju riječi Ps. 68 26: »Stan njihov neku 
bude pust i neka ne bude nikoga, koji bi stanovao u šatorima nji- 
hovim« i riječi Ps. 108, 8: »Biskupsko mjesto neka primi drugi.« Na 
tim se mjestima govori o kazni izdajničkih neprijatelja Davidovilhi, a 
potom i o kazni neprijatelja Isusu, kojemu bijaše David slika, te se 
govori, da će biti izbačeni iz službe, koju im je Bog bio povjerio. 
Od onoga, koji će doći na mjesto Judino, traži Petar, da je bio s apo- 
stolima i tri godine gledao i slušao Isusa; jer je samo tako mogao 
biti svjedok Isusovu božanstvu. 

Postaviše dvojicu: Prvi se zove Josip Barsaba, ft. j. sin 
Sabin, koji je imao po običaju onoga vremena i latinsko ime J u- 
stus (== Pravedan). Drugomu je bilo ime Matija, što je pokra- 
ćeno Matatija, a znači: dar Božji, ili Božidar. On bijaše po svoj pri- 
lici jedan od 72 učenika Isusovih. Tko će od te dvojice primiti apo- 
stolsku službu, ostaviše apostoli odluci Božjoj, zato se najprije po- 
moliše Gospodinu t.j. samomu Isusu Hristu, da pokaže koga je 
izabrao. On je izabirao i prije svoje apostole, on treba da i sađa 
izabere jednoga, da primi mjesto apostolstva, koje je izgubio Juda, 
da dođe na drugo mjesto svoje, koje se sv. Petar boji izreći, 
u mjesto viečnih muka u paklu. 

Izabirajući Matiju na mjesto Jude apostoli znadu, da oni ne 
podieljuju službu apostolstva, nego to čini sam Bog. Vlast u 
crkvine dolazi od vjernika nego od Boga, koji u sve- 
tom redu podieljuje i milost i vlast svećeničku. . 


216. Dolazak Duha Svetoga. 
(Dj. Ap. 2, 1-11.) 
Apostoli nijesu dugo čekali obećanoga Utješitelja. Deveti dan 
poslije uzašašća na nebo izvršio je Isus obećanje, te je poslao Duha 
Svetoga. To je bilo pedeset dana poslije Vazma, kad su Židovi sla- 

vili svršetak žrtve prinoseći u hramu prvence rodova zemaljskih, a 
usto slavili i svomen na Zakon sinajski, koji je toga dana dao Go- 
spodin Bog preko Mojsija narodu israelskomu. Taj dan, dan Pede- 
setnice, odabrao je i Isus, da apostoli počnu žetvu na njivi Gospod- 


foma 


Dolazak Duha Svetoga. 


njoj i privedu prvence u Crkvu Hristovu; taj dan došao je i Duh 
istine, da u srcu vjernika zapiše savršeni zakon Isusov. 

»Kad se navrši pedeset dana, bijahu zajedno svi (učenici) 
na istom mjestu. I ujedamput postade huka s neba kao od sil- 
noga vjetra što dolazi, i napuni svu kuću, gdje sjeđahu. I poka- 
zaše im se razdijeljeni jezici kao oganj, i sjede na svakoga od 
njih. I napuniše se Duha Svetoga, i stadoše govoriti različnim 
jezicima, kao što im Duh Sveti davaše da govore. A u Jeru- 
salemu stanovahu Židovi ljudi pobožni od svakoga naroda 
koji je pod nebom. A kad postade ovaj glas, skupi se mae. 
ljudi i smete se; jer svaki od njih slušaše gdje govore njegovim 
jezikom. A divljahu se svi i čuđahu se govoreći: »Nijesu li ovo 
svi Galilejci, što govore, pa kako mi čujemo svaki svoj jezik 
u kojem smo se rodili? Parćani, i Međani, i Elamljani, stamave 
nici iz Mesopotanije, Judeje i Kapadocije, Ponta i Asije, Frigije 
i Pamlilije, Egipta i krajeva Libijskih, što su oko Cirene, i do- 
šljaci Rimljani i Židovi i požidovljenici, Krećani i rani ču- 
jemo ih gdje govore našim jezicima veličine Božje.« 

Dani Pedesetnice zovu se dani što su između praznika 
Pashe (Vazma) i praznika Sedmica, koji se zato tako zvao, jer je od 
V azma do toga praznika proteklo sedam sedmica (tjedana). One godi- 
ne došao je praznik Sedmica u nedjelju. To znamo iz stare kršćanske 
predaje, a dade se razabrati i iz pripovijedanja Sv. Pisma. U ne- 
dielju je Isus uskrsnuo, i u nedjelju je poslao Duha Svetoga. Učenici 
bijahu skupljeni na istom mjestu, t. i. u blagovaonici, koju su 
sebi izabrali za mjesto sastanka i molitve. Kao što se kod Sinaja 
vidio bljesak i čula grmljavina, kad je Bog proglašivao deset svojih 
zapovijedi, tako se slični pojavi zbivaju i kod dolaska Duha Sve- 
toga: postade huka kao od silnoga vjetra, i pokazaše se razdije- 
ljeni jezici kao ogani. To su bili vidljivi znaci dolaska Duha 
Svetoga, koji je nevidljivo napunio srca apostola i učenika. Ti znaci 
očituju i djelovanje Duha Svetoga. Duh se Sveti javlia u vjetru, 
kao što se i Gospodin Bog javljao već u Starom Zavjetu, da se 
označi njegova netvarnost, nevidljivost, duhovitost. Dolazi uj e- 
damputkao silan vjetar, jer su i milosti njegove iznenadne, obi- 
late, po kojima su apostoli najednom postali sasvim drugi ljudi. 
Oganj označuje rasvjetljenje duha apostola, čistoću od grijeha, 
žarku ljubav i revnost za slavu Božju. Jezici se ukazaše, da se 
očituje dar jezika, koji su apostoli primili, da uzmognu različitim 
narodima propovijedati u njihovu jeziku. 

A još isti dan dala se prilika apostolima, da propovijedaju 
ljudima različitoga jezika. O Pedesetnici bijaše najljepša zgoda, đa 
u Jerusalem dođu Židovi iz stranih zemalja, te se poklone Gospo- 
dinu, kako ie to zakon Mojsijev zahtijevao. O Pashi nije još bilo 
tako povoljno vrijeme putovati i po kopnu i po moru, kao o Pede- 
setnici. Tako se i sad na taj dan skupilo u Jerusalemu Židova, 
ljudi pobožnih od svakoga naroda. Onai glas, ona huka, 
g kojom je došao Duh Sveti čula se od kuće, gdie su bili apostoli 
skupljeni i dalje po Jerusalemu. Na taj glas s kupi se mnoštvo ljudi 
kod kuće, gdje bijahu apostoli. Kad su apostoli izišavši iz kuće stali 
govoriti različitim jezicima, ono se mnoštvo sm ete, jer svaki od 
njih slušaše gdje govori njegovim jezikom. Samo Židovi u Palestini 
govorahu židovski, t. i. aramejski; dok su se drugi Židovi po ostalom 
svijetu ponajvećma služili jezikom onoga naroda gdje su živlieli; 
jezikom, u kojem su se rodili. Vidieli su, da su apostoli Galilejci, 
a čuli su ih, da drugim jezicima govore. Zato se čude i pitaju: Nijesu 
li ovo Galilejci? Pokrajine, iz kojih su: ti ljudi bili, spominju se 
dosta točnim redom, kako stoji jedna kraj druge: Parti su bili kod 
Kaspijskoga mora, Medani, Elamljani i stanovnici Mesopotamije 
nalaze se prema istoku; gledajući na zapad od Judeje idu pokra- 
jine maloazijske: Kapadocija, Pont (prema sjeveru), Asija 
t. i. rimska pokrajina toga imena (na zapadnoj strani Male. Asije), 
FErigijai Pamfilija (prema jugu). Zatim se spominje E gi- 
pati pokrajina Libija njemu na zapadu, od koje se jedan dio 
zvao Cirenaika po građu Cireni. Zasebe se spominju Rim- 
ljani, Krećanii Arapi. Iz svih tih pokrajina bili su u Jerusa- 
lemu pravi rođeni Židovi i požidovljenici, t. i. koji su od 
neznabožaca prihvatili vjeru židovsku. ' 

Kao da se sav svijet vratio opet u ono doba, kad je na svi- 
jetu vladao jedan jezik! Kod Babela nastala je pometnja jezika 1 
narodi se rasuše u svakojake viere; ovdie se opet skupljaju k jednoj 
pravoj vjeri, k jednim mislima i jednom jeziku, koji svi razumiju. 

Tako je dakle Duh Sveti poslan Crkvi, kad je kao 
gorući jezici sašao na apostole. Taj se dan slavio od starine kao 
praznik; zvao se grčki Pentekoste (Pedesetnica), odakle se zove u 
slovenskom jeziku binkošti (prema njemačkom Pfingsten); Hrvatski 
se taj blagdan zove Duhovi, jer se slavio više (tri) dana. Običaj je, 
da se taj dan dijeli sv. potvrda u biskupskim crkvama, jer je to 
sakramenat, u kojem se osobitim načinom daje Duh Sveti. I na taj 

dan pobožni kršćani prizivaju Duha Svetoga i molitvom i pjesmom 
(»Dođi Duše presveti«, »Veni sancte Spiritus!«) 


217. Prvo propovijedanje sv. Petra. 
(Dj. Ap. 2, 12—36.) 


Silaskom Duha Svetoga bili su apostoli pripravljeni za propo- 
vijedanje; a što se u Jerusalemu onih dana skupilo sino mnoštvo 
ljudi što Židova što obraćenika k židovskoj vjeri (»požidovljenika«), 
bio je pripravljen put, da propovijedanje apostolsko urodi što obil- 
nijm rodom. Prvi je opet ustao sv. Petar, da propovijeda. Dok su 
se drugi čudili onome što se zbiva čujući apostole gdje govore 
drugim jezicima, dotle se neki — bit će stanovnici Jerusalemski — 
stadoše podsmijevati. 


»I ljudi govorahu jedan drugomu: Šta će ovo biti? A 
drugi podsmijevajući se veljahu: Napunili su se slatkoga vina.« 

»Petar pak stade sa jedanaestoricom i podiže glas svoj 
i reče im: Ljudi Židovi i svi koji stanujete u Jerusalemu! Ovo 
neka vam bude na znanje, i čujte riječi moje. Ovi nijesu pijani, 
kao što vi mislite, jer je tek treći sat dana; nego je ovo ono, 
što je kazano preko proroka Joela: I bit će u posljednje dane, 
govori Gospodin, te ću izliti od Duha Svetoga na svako tijelo, 
i prorokovat će sinovi vaši, i kćeri vaše, i mladići vaši vidjet 
će viđenja, i starci vaši snit će sne. I u one dane izlit ću od 
Duha svojega na sluge svoje i na sluškinje svoje, i proricat će, 
i dat ću čudesa na nebu gore i znake na zemlji dolje, krv i 
oganj i pušenje dima. Sunce će se obratiti u tamu i mjesec u 
krv, prije nego dođe dan Gospodnji velik i očit. I bit će: svaki 
koji prizove ime Gospodnje, spasti.će se.« 

»Ljudi Israelci! poslušajte riječi ove. Isusa Nazarejina, 
čovjeka, kojega je Bog potvrdio među vama silama i čudesima 
i znacima, koja Bog preko njega učini među vama, kao što i 
vi znate; njega određenom odlukom i promislom Božjim pre- 
dana preko ruku bezakoničkih pribiste na križ i ubiste. Njega 
Bog podiže razdrijevši muke podzemnoga svijeta, jer nije 
bilo moguće, da ga on zadrži. Jer David veli za njega: Gospo- 
dina jednako imah pred očima, jer je meni s desne strane, da 
ne posrnem. Zato se razveseli srce moje i obradova se jezik 

moj, pa još i tijelo moje počinut će u nadi; jer ne ćeš ostaviti 
duše moje u paklu niti ćeš dati, da Svetac tvoj vidi truhlost. 
Pokazao si mi putove života, i napunit ćeš me radošću od lica 
svojega. Ljudi braćo! neka bude dopušteno kazati vam slo- 
bodno za oca Davida, da je umr'o i da je ukopan, i grob je nje- 
gov među svima do današnjega dana. Prorok dakle budući i 
znajući, da mu se Bog zakletvom zakleo, da će od roda nje- 
gova sjedjeti na prijestolu njegovu, predvidjevši govori o uskrs- 
nuću Kristovu, da nije ostavljen u podzemnom svijetu niti je 
tijelo njegovo vidjelo truhlost. Ovoga Isusa uskrse Bog, čemu 
smo mi svi svjedoci. Pa desnicom Božjom podignut i primivši 
od Oca obećanje Duha Svetoga izli ga, kao što ga vidite i ču- 
jete. Jer David ne uzađe na nebesa; nego sam govori: Reče 
Gospodin Gospodinu mojemu: Sjedi meni s desne strane, dok 
položim neprijatelje tvoje podnožje nogama tvojima.  Zacijelo 
dakle zna sav dom Israelov, da je Bog ovoga Isusa, kojega vi 
raspeste, učinio Gospodinom i Hristom.« ' 

Poslije dolaska Duha Svetoga i Petar se sav preobrazio. 
Nema u njega više straha, koji je njime prevladao, kad je zatajao 
Isusa. Smijelo izlazi pred mnoštvo Židova pa i onih, koje čuje, da 
se podsmijevaju, mjesto da traže istinu. On podiže glas svoj, 
nošen silom Duha Svetoga. Iznajprije brani apostole od podsmje- 
vača pokazujući, da apostoli ne mogu biti pijani, jer je tek treća 
ura dana, to jest deset sati ujutro, kad su pravovjerni Židovi 
obavljali molitvu a svećenici prinosili prvu žrtvu u hramu. Prije 
toga nijesu Židovi htieli ništa okusiti. 

Po tom Petar skupljenomu moštvu ovim čudom što se dogo- 
dilo dokazuje dvoje: da je došlo doba, kad se imao javiti obećani 
Mesija (Hrist), i da taj Mesija nije nitko drugi nego Isus Nazarejin. 
Dolaskom Duha Svetoga izvršuju se riječi proroka Joela (2, 28.), 
koji govori, da će u »posljednje dane« t. i. u dane, kad dođe 
Mesija, izliti Bog u obilju Duha Svetoga. Prorok jednim pogledom 
Vidi i početak mesijskoga kraljevstva i svršetak njegov na dan suda, 
a Petar spominje i jedno i drugo, jer hoće da istakne, da će sve, 
koji se sada ogluše pozivu Božjem, stići strašne kazne na dan suda, 
dan velik, jer će se onda odlučiti o sreći liudi; dan očit, jer će 
Se onda očitovati sva dijela i misli ljudske. 

Došlo je dakle vrijeme Mesijino, a da je taj Mesija Isus iz Naza- 
teta, dokazuje Petar time, što je Isus uskrsnuo iz mrtvih. Da će 

Mesiia uskrsnuti iz mrtvih, to je prorekao Danielu Ps. 15, 8—10. 
Riječi one: »Ne ćeš dopustiti, da Svetac tvoj vidi truhlost«, ne pro- 
težu se na Davida, jer je David umro i grob se njegov »do današ- 
niega dana nalazi među nama«; nego se te riječi protežu na 
Hrista, potomka Davidova, koji će sjedjeti na prijestolu njegovu. 
Toga potomka svojega zove David svojim »Gospodinom« (Ps. 
109,1.). Uskrsnućem svojim, čemu su apostoli svjedoci, pokazao je 
Isus, da je on taj Mesija i Gospodin. 

Između riječi, kojima se dokazuje Isusovo mesijsko dostojan- 
stvo, nalaze se i riječi prijekora za sve, koji su toga Mesiju pribili 
na križ i ubili preko ruku »bezakoničkih«; jer ako je i sudac 
Rimljanin osudio Isusa i rimski ga vojnici razapeli, ipak su ga 
Židovi ubili, jer su tražili smrt njegovu. Volja, odluka je Božja 
bila, da Hrist trpi i umre; ali taj promisao, to predznanje Božje 
nije sililo ljude, da traže smrt Isusovu. Zato nijesu bez grijeha. 1 
samo to spominjanje krivice opominjalo je krivce, da poprave svoj 
zločin. 

U prvoj svojoj propovijedi uči sv. Petar, što su i prije apo- 
stoli vjerovali, a kasnije jasno navješćivali, da je Isus Hrist G o- 
spodin, to jest pravi Bog. Hristjeuskrsnuo, da nam 
dokaže, da je pravi Bog. Tako već apostoli dokazuju bo- 
žanstvo Hristovo iz njegova uskrsnuća. 


218. Prvi vjernici i njihov život. 
(Dj. Ap. 2, 37—47.) 

Riječi prvoga propovijedanja Petrova imale su velik uspjeh. 
Mnogi su povjerovali, da je Isus obećani Spasitelj; mnogi su se 
žalili, što se narod njihov odrekao Isusa i tražili smrt njegovu. Žele 
da poprave učinjeno zlo. 

»A kad su ovo čuli, ražali im se u srcu, i rekoše Petru | 
ostalim apostolima: Što ćemo činiti, ljudi braćo? A Petar im 
reče: Pokoru činite, i neka se krsti svaki od vas u ime Isusa 
Hrista za oproštenje grijeha vaših, i primit ćete dar Duha Sve- 
toga. Jer je za vas obećanje i za djecu vašu i za sve koji su 
daleko, kojegod pozove Gospodin Bog naš. I drugima mnogim 
riječima svjedočaše Petar i nagovaraše ih govoreći: Spasite 
se od ovoga pokvarenoga naraštaja. Oni dakle, koji su primili 

riječ njegovu, krstiše se; i pribra se onaj dan oko tri tisuče 
duša.« 

Riječ Petrovu izvana pomagala je milost Božja iznutra djelu- 
jući na um i srce slušalaca. Oni su gotovi da učine sve, što Bog od 
njih zahtijeva; zato pitaju kao ono ljudi Ivana Krstitelja: šta će 
činiti? I kao nekoć Ivan, tako sad Petar govori: Pokoru činite, 
pokajte se za svoje grijehe. Petar traži, da se svaki od njih krsti 
u ime Isusovo, t. j. da primi krst, koji je Isus naredio. To je drugi 
krst, nego što je bio Ivanov; jer dok je Ivanov krst samo opominjao 
ljude, da čine pokoru i da vjeruju u Spasitelja, koji ima doći, to je 
krst Isusov bio određen za oproštenje grijeha. Na krstu se 
dakle opraštaju grijesi, i grijeh »svijeta«, grijeh istočni i svi grijesi, 
koje ie tko prije krštenja učinio. Sa svetim krstom dolazi u dušu 
milost posvećujuća, koju dijeli Duh Sveti i zato se zovedarDuha 
Svetoga. Oproštenje grijeha obećao je Bog svima, kojigod se 
odazovu njegovu pozivu; to obećanje u prvom redu pripada 
Židovima kao narodu izabranom, potomstvu Abrahamovu; ali to 
obećanje dano je i onima »daleko«, to jest i neznabošcima. Sveti 
Luka izvadio je iz propovijedanja Petrova samo nešto, jer veli, da 
je idrugim riječima opominjao narod, da se spase od ovoga 
pokvarenoga naraštaja i ne propadnu kao oni, koji se i sad oglušuju 
riječima apostola, kako su se prije oglušili i opomenama Hristovim. 

Taj dan, kad je Duh Sveti sišao, krstilo se oko tri tisuće 
duša, i pribrali su se pređašnjim učenicima Hristovim u društvo, 
koje se zove Crkva Isusova. 

Ovako se na Duhove rodila Crkva Isusova. Jer svi oni, 
koji se krstiše ostadoše u zajednici vjere i sakramenata pod zajed. 
ničkim poglavarstvom, kako se to odmah u Djelima Apostolskim 
dalje pripovijeda. 

»I bijahu postojani u nauci apostolskoj i u zajednici lom- 
ljenja hljeba i u molitvi. I uđe strah u svaku dušu; jer su apo- 
stoli tvorili mnoga čudesa u Jerusalemu, i velik strah bijaše 
u svima.« 

»A svi koji su vjerovali bijahu zajedno, i imahu sve za- 
jedno. Tečevinu i imanje prodavahu i izdavahu svima, kao 
što je tko trebao. Svaki dan bijahu također postojani jednodušno 
u hramu, i lomljahu hljeb po kućama, i primahu hranu s ra- 
došću i priprostim srcem, hvaleći Boga i imajući milost u 

svega ljudstva. Gospodin pak svaki dan umnožavaše društvo 
onih, koji bi se spasavali.« 

Prvim vjernicima nije bila dosta samo ona pouka, što su je 
dobili po prvom propovijedanju Petrovu, nego su i poslije ostali 
postojani u nauci apostolskoj, slušali su i dalje nauku apo- 
stolsku i usavršivali se u vjeri. Lomljenje hljeba, što se spo- 
minje, nije drugo nego ponavljanje zadnje večere. Kao što je Isus 
pretvorio na zadnjoj večeri kruh i vino u svoje tijelo, tako su to 
poslije i apostoli činili vršeći zapovijed Hristovu: »To činite na moj 

.spomen.« Primanje svete pričesti obavljalo se uz molitvu;i mo- 
litvu su prvi kršćani više puta na dan obavljali. Svi su vjernici slu- 
šali zapovijedi apostola i poštovali ih kao svoje poglavare; a ču- 
desa, što su ih apostoli činili, utvrđivala su u prvih viernika to po- 
štovanje, »stra h«, koji je bio u svima. 


Tako vidimo da je u prvoj kršćanskoj općini vladalo jedinstvo, 
koje je glavno obilježje svakoga društva. Vladalo je jedinstvo 
vjere, jer su vjernici ostali postojani u nauci apostolskoj; bilo je 
jedinstvo sakramenata (liturgičko), jer su se skupljali kod 
lomlienja hljeba i molitve; a jedinstvo poglavarstva sta- 
jalo je u tom, što su svi pred apostolima imali strah i poštovanje. 

Ta je zajednica vjerska (duhovna) rodila kod prvih kršćana i 
zajednicu vremenitih dobara. Svaki je svoje imanje rado podijelio 
s drugim, potrebnim. Ljubav, kojom su svoje prodavali i dijelili po- 
trebnima, potakla ih, da zajedno primaju hranu. Tai zajednički 
ručak zvao se zato agapa, što će reći ljubav. Zajednički taj ručak 
primao se obično poslije svete pričesti (poslije lomljenja hljeba), i 
bio je od nje odijeljen. Kasnije su taj običaj ukinuli, jer se već u apo- 
stolsko doba kod agapa događahu neke neurednosti. Kasnije se pod 
agapom razumijevalo hranjenje siromaha. 


Ta ljubav prvih kršćana nije im samo pribavila milost u 
svega ljudstva, nego je i druge poticala, da dođu u njihovo 
društvo. Tako je Gospodin svaki dan umnožavao broj kršćana, 
koji su u vjeri Hristovoj našli i svoje spasenje. 

Kako je bila prva kršćanska općina uređena, tako je sad 
katolička crkva. Katolička crkva jesu svi oni kršćani na 
zemlji, koji vjeruju katoličku vjeru i koji su pod jednom vrhovnom 
glavom, .svetim Ocem Papom. Ono jedinstvo, koje ie vladalo u 
prvoj kršćanskoj općini, nalazi se samo u crkvi katoličkoj. Crkva 

je katolička jedna, jer uvijek i svagdje ima jednu istu vjeru, jednu 
istu žrtvu i svete sakramente, i jednoga istoga vrhovnoga pogla- 
vara. Kao što se ni kod koje druge vjere ne vidi takvo jedinstvo, 
tako se nigdje ne vidi tolika ljubav za siromahe kao u crkvi kato- 
ličkoj, u kojoj je podignuta sva sila zavoda za pomoć siromaha. 


219. Petar iscjeljuje hroma. 
(Dj. Ap. 3, 1—11) 

Broj prvih vjernika uvećao se osobitim čudom, što ga je uči- 
nio sv. Petar. 

»Petar i Ivan iđahu u hram na molitvu u deveti sat. A 
nekoga čovjeka, koji bijaše hrom od utrobe matere svoje, no- 
šahu i metahu svaki dan hramu pred vrata, koja se zvahu 
Lijepa. Kad on vidje Petra i Ivana gdje hoće da uđu u hram, 
moljaše, da primi milostinju. A Petar pogledavši na nj s Iva- 
nom reče: Pogledaj na nas. On gledaše u njih misleći, da će što 
primiti od njih. A Petar reče: Srebra i zlata nema u mene; nego 
što imam, ovo ti dajem: u ime Isusa Hrista Nazarejina ustani 
i hodi. I uze ga za desnicu i podiže; i odmah se utvrdiše stopala 
njegova i gležnji. I skočivši ustade i hođaše; i uđe s njima u 
hram idući i skačući i hvaleći Boga. I vidje ga sav narod, gdje 
ide i hvali Boga. A znadijahu za nj, da je to onaj, koji je radi 
milostinje sjedio na vratima hramu lijepim; i napuniše se čuda 
i snebivanja za ovo, što mu se dogodilo. A kako se držaše Petra 
i Ivana, navali sav narod k njima u trijem, koji se zove Salo- 
monov, čudeći se.« 

Petarilvan već se u evanđeljima spominju kao najodlič- 
niji učenici Isusovi. Oni su prvi pristali uz Isusa i ostali mu vjerni 
do kraja. Kad su Isusa Židovi uhvatili i vodili ga pred svoje vijeće, 
Petar i Ivan, kao dva vjerna druga idu zajedno, da vide svršetak 
osude. Poslije uskrsnuća Isus jednomu i drugomu proriče, kakvom 
će smrću proslaviti Boga. I u Djelima Apostolskim spominju se ta 
dva apostola među prvima koji čine čudesa, propovijedaju i svje- 
doče za Isusa. — U Židova već od vremena Davidova bio je običaj, 
da se tri puta na dan mole: u tri sata (t. i. u devet u jutro), u šest 
sati (u podne) iu devet sati (t. i. tri sata po podne). U devet sati 
ujutro i u tri sata po podne prinosile se u hramu žrtve; zato su i po- 
božni Židovi u te sate molili i dolazili u hram. Ti sati, u koje se 

molilo, ostadoše i apostolima sveti. Zato su svaki dan, dok su bili u 
Jerusalemu i dok je stajao hram, dolazili u vrijeme žrtve, da se mole. 
Lii epa vrata, na kojima je sjedio hrom čovjek, nalazila su se 
s istočne strane hramu; bila su bogato urešena srebrom i zlatom. 








Petar iscjeljuje hroma. 


Kad je hromi prosio od apostola milostinju, reče mu Petar: Po gle- 
daj na nas. Tim je htio probuditi u hromoga pouzdanje i vjeru. 


a u 

Sami siromasi blagom zemaljskim žele mu dati veće blago nego što 
je novac: dobit će zdravlje tjelesno i spasenje duševno od Isusa, 
u čije ime Petar tvori čudo. Spomenuvši ime Isusovo podiže 
Petar hroma; a vjera daje hromu potpuno zdravlje, te nesamo hoda 
već i od radosti skače, premda tomu nije nikad bio navikao, jer 
je bio hrom od rođenja. Čudo ioš veće. Hromi ne će da ostavi svojih 
dobročinitelja, nego ide s njima u hram, da se Bogu zahvali; a poslije 
toga drži se njih jednako kao svojih učitelja. Tim je privukao pažnju 
svega ljudstva, što je bilo u hramu, nesamo na se, nego i na apo- 
stole; i njima se sad dala prilika, da i onom ljudstvu, što se skupilo 
u trijemu Salomonovu (s istočne strane hramu), dadu du- 
hovnu milostinju riječju Božiom. 

Kao što su čuda Isusova imala svoje značenje, tako ima i ovo 
čudo, što se prvo našire spominje u Djelima Apostolskim. Hromac 
onaj znači narod židovski, koji nije mogao ići po putu spasenja; pru- 
žao je ruku svojim učiteljima, koji mu nijesu mogli dati nego jadnu 
milostinju. Koji posluša Petra, u ime Isusovo ustat će i ići će putem 
spasenja. 

Imelsusovo, kojim su apostoli činili čudesa, tako sveto ime 
i slatko ime, da su ga apostoli često spominjali, pokazuje se i moćno. 
Pa kao što su činili prvi kršćani, tako treba da i čine kršćani svagda, 
da to.sveto ime poštujuiprizivlju s pouzdanjem u svim po- 
giblima tijela i duše. 


220. Drugo propovijedanje Petrovo. 
(Dj. Ap. 3, 12—44.) 


Kao što je na dan silaska Duha Svetoga uzeo Petar riječ, da 
narodu skupljenomu propovjedi Isusa, tako je i sad prihvatio čudesnu 
zgodu, koja je narod pripravila za vjerovanje, da im navijesti Hri- 
stovu vjeru. 


»Videći Petar (kako se skupili ljudi) progovori narodu. 
Ljudi Israelci! šta se čudite tomu i gledate na nas, kao da smo 
svojom silom ili vlasti učinili, da ovaj ide? Bog Abrahamov 1 
Bog Isakov i Bog Jakobov, Bog otaca naših proslavi Sina svo- 
jega Isusa, kojega vi predaste i odrekoste se pred Pilatom, kad 
ga je on odlučio pustiti. A vi se odrekoste Sveca i Pravednika i 
tražiste čovjeka ubojicu da vam se pokloni; a načelnika života 
vi ubiste, kojega Bog uskrse iz mrtvih; čemu smo mi svjedoci. 

I po vjeri u ime njegovo utvrdi njegovo ime ovoga, kojega vi- 
dite i znate. I vjera, koja dolazi od njega, dade cijelo ovo 
zdravlje pred vama svima. I sada, braćo, znam, da ste iz ne- 
znanja učinili, kao i knezovi vaši. A Bog, koji je unaprijed javio 
preko usta svih proroka, da će Hrist njegov trpjeti, tako izvrši. 
Pokajte se dakle i obratite se, da se unište grijesi vaši, dokle ne 
dođu vremena odmora pred Gospodinom i pošlje onoga, koji 
vam se propovijeda, Isusa Hrista. Njega je trebalo nebo da primi 
do vremena, kad će se obnoviti sve stvari, kako je Bog govorio 
ustima svetih prodoka svojih od vijeka. . Jer je Mojsije rekao: 
Proroka kao mene podignut će vam Gospodin Bog vaš između 
braće vaše: njega slušajte u svemu, što vam god kaže. A svaka 
duša, koja ne posluša Proroka ovoga, istrijebit će se iz naroda. 
I svi proroci od Samuela i dalje, koji govoriše, javiše unaprijed 
ove dane. Vi ste sinovi proroka i zavjeta, koji je Bog učinio 
s ocima našim govoreći Abrahamu: U sjemenu tvojem blago- 
slovit će se svi narodi na zemlji. Podignuvši Sina svojega Bog 
je najprije vama poslao njega, da vas blagoslovi, te se svaki 
obrati od nepravde svoje.« 

U svojem govoru, koji nije mogao pravo dovršiti, ponaiprije 
Petar iz poniznosti odvraća narod, da se njima, apostolima, čude. 
Sve što se dogodilo, dogodilo se zato, da se proslavi ime Isusovo. 
Potom Petar pokazuje narodu, kako su strašno sagriješili, što su 
predali Isusa na smrt. Koga je Bog proslavio, njega se narod 
pred Pilatom odrekao. Sam Pilat priznaje njegovu pravednost i 
hoće da ga pusti, a oni traže Sveca nad svetima i Pravednika 
na smrt. Barabu, ubojicu, koji je drugima uzimao život, izbav- 
ljaju; a načelnika života, Isusa, koji je svima dao život ze- 
maljski i vječni, ubijaju. Evo i sad se Hrist pokazao kao načelnik 
života, darovatelj tielesnoga zdravlja i duševnoga života, što je 
onome čovjeku dao cijelo zdravlje tjelesno, a i zdravlje duševno, 
jer ga je obratio k vjeri u ime njegovo, koja mu je i to zdravlje 
dala. Svi to znadu i vide, zato nemaju nikakova izgovora. 

Kad je tako Petar predočio teški grijeh narodu, ne pušta ih, da 
očajavaju, nego ih blago opominje na pokajanje. Govori im ljubaznu 
riječ »b ra ć o«; izgovara njihov zločin neznanijem, kako je to i 
Spasitelj na kriŽu činio. Spominje im, da, se i smrt Spasiteljeva po 
promislu Božjem dogodila njima na spasenje; jer ije Hrist imao da 
trpi. Uza sve to grješnici su oni, koji su toj smrti Spasiteljevoj krivi, 

i valja da čine pokoru, da im se unište grijesi. Tako će moći do- 


čekati dane drugoga dolaska Hristova, kad će svemu. svijetu doći 


odmor od muka, i ljudima i ostalom stvorenju, koje se muči. To će 
biti obnova svih stvari, t: j. sve će doći u onaj red, u kojem je bilo 
prije grijeha. Da je Isus taj Spasitelj i obnoviteli, stao je Petar po- 
tvrđivati proroštvima Staroga Zavjeta: riječima Mojsijevim, koji go- 
vori o Proroku, koga treba da slušaju, i riječima proroka, što su 
živjeli poslije Samuela, kad je Bog redovito slao proroke, dok nije 
došao Sin Božji, koga je Bog podigao kao najvećega Proroka, o 
kojem govori Mojsije. Tako se izvršilo obećanje Božie, dano Abra- 
hamu, da će od sjemena njegova, od potomstva njegova, doći 
blagoslov svim narodima. Israelci su pr vi, koji imadu taj blagoslov 


. naslijediti; a za njima dolaze svi narodi. Taj blagoslov ne će biti 


samo riječ, nego pravi čin: jer će uništiti nepravdu, grijeh, 
svima, koji se obrate. Tako je Petar sklanjao srca svojih slušača na 
pokoru i obraćenje. 

Propovijedanje Petrovo brzo su dočuli svećenici preko stra- 
žara, koji su imali dužnost čuvati red u hramu. 

»Dok su oni (Petar i Ivan) govorili narodu, naiđoše na 
njih svećenici i vojvoda od hrama i Saduceji, i rasrdiše se, što 
oni uče ljudstvo i navješćuju u Isusu uskrsnuće iz mrtvih. Di- 
goše dakle na njih ruke, i metnuše ih u zatvor do u jutru; jer je 
bio već večer. A od onih, koji su slušali riječ, mnogi vjerovaše, 
i postade broj ljudi (vjernih) pet tisuća.« 

Svećenici u hramu mislili su, da su s Isusom satrli i djelo 
njegovo. Zato ih je ljuto zapeklo, kad su čuli, da učenici njegovi na- 
stavljaju njegovu nauku i da se usuđuju u hramu učiti kao i njihov 
Učitelj. Složno udariše s njima na apostole i saduceji, koji nijesu 
vjerovali, da ima duša a potom i uskrsnuće, pa im je zato bila 
neugodna nauka, što je propovijedaju apostoli, da je Isus uskrsnuo. 
Bio je već večer, kad su uhvatili apostole i metnuli ih u zatvor. 
Zato nijesu htjeli držati suda u noći, nego se dogovarahu, što če 
sjutradan učiniti na vijeću protiv apostola. 

I ovo propovijedanje Petrovo pomagano čudom i milošću Bož- 
jom imalo je velik uspjeh. Mnogi su od slušača vierovali, pa što oa 
Ovih što od onih, koji se krstiše na Duhove, narastao ie broj 
ljudi, vjernika, ne brojeći žena i djece, pet tisuća. 

Kao u propovijedanju na Duhove, tako je i sada istaknuo Petar 
glavnu istinu kršćanske vjere, da je Isus pravi Sin Božjii 

pravi Bog. Ondje je rekao, da je Bog Isusa učinio »Gospodinom« 
i Hristom; ovdje zove Isusa »načelnikom života« i Sinom Božiim. 


To je vjerovao i učio Petar, tako su učili i Vieovsn apostoli, tako 


je svagda vjerovala i učila katolička crkva. 


221. Petar i Ivan pred vijećem. 
(Dj. Ap. 4, 5-22.) 


Kao što su dan prije pred narodom, tako su Petar i Ivan siutra- 
dan pred visokim židovskim vijećem svjedočili za Isusa, za njegovo 
uskrsnuće i njegovo božanstvo. Noć onu provedoše apostoli u za- 
tvoru ne razmišljajući mnogo, što će sjutra govoriti pred vijećem. 
Neprijatelji njihovi bijahu u daleko većoj smetnji, što će učiniti. 

»Sjutradan skupiše se glavari svećenički i starješine i 

književnici u Jerusalemu, Ana, glavar svećenički, i Ivan i 
Aleksandar, i što ih je god bilo roda svećeničkoga. I metnuše 
Petra i Ivana u sredinu i zapitaše ih: Kakvom silom ili u čije 
ime učiniste vi ovo. Tada Petar napunivši se Duha Svetoga 
reče im: Knezovi narodni i starješine, čujte! Ako nam danas 
sudite za dobro djelo, koje učinismo čovjeku bolesnu, po kojem 
ozdravi, neka bude na znanje svima vama i svemu narodu Isra- 
elovu: U ime Gospoda našega Isusa Hrista Nazarejina, kojega 
ste vi raspeli, a kojega je Bog podigao iz mrtvih, stoji ovaj pred 
vama zdrav. Ovaj je (Isus) kamen, koji vi zidajući odbaciste, 
a postade glava od ugla. I nema ni u jednome drugom spasenja, 
jer nema drugoga imena pod nebom danoga ljudima, u koje bi 
se mi mogli spasti.« : 

: »A videći postojanstvo Petrovo i Ivanovo i znajući da su 
ljudi nekniiževni i prosti, divljahu se; znadijahu pak, da su bili 
s Isusom. Videći također iscijeljenoga čovjeka, gdje s njima stoji, 
ne mogahu ništa protiva reći. Onda im zapovjediše, da iziđu 
napolje iz vijeća, pa pitahu jedan drugoga govoreći: Šta ćemo 
činiti ovim ljudima? Jer čudo, koje učiniše, poznato je svijem 
stanovnicima jerusalemskim; očito je, i ne možemo tajiti. Ali 
da se dalje ne razglasi po ljudstvu, zaprijetimo im, da više ne 
govore u ime ovo nikomu. Dozvavši ih dakle zapovjediše im, 
da nipošto ne uče u ime Isusovo. Petar pak i Ivan odgovoriše 
i rekoše im: Sudite, je li pravo pred Bogom, da vas većma 
slušamo negoli Boga? Jer ne možemo ne govoriti, što smo vi- 

djeli i čuli. Oni pak zaprijetiše im i pustiše ih, ne znajući kako 
da ih kazne radi naroda, jer svi slavljahu ovaj događaj što se 
zbio. Jer čovjeku, na kom se dogodi ovo čudo zdravlja, bijaše 


.wviše od četrdeset godina.« 


Vijeće, pred koje su došli apostoli Petar i Ivan, bilo je ono isto, 
ikoje je prije sudilo Isusa. Tu je bio Ana, koji se zove »veliki sve- 
«čenik«; jer ako je već prošlo 15 godina, što je bio zbačen sa službe 
velikoga svećenika, ipak su njegov glas slušali njegovi nasljednici, 
pogotovu Kaifa, njegov zet. Ivani Alaksandar, što se spo- 
minju, nijesu nam izbliže poznati, ali nema sumnije, da su bili između 
ostalih svećenika osobito na glasu. Pitaju apostole, u čije su ime to 
wičinili, ne htijući nazvati to djelo čudom. Znali su, da su to apostoli 
učinili u ime Isusovo; priznaju li to apostoli, dosta će biti, da ih osude 
kao pristalice čovjeka, koji je radi hule na Boga osuđen na smrt. 
Apostoli odgovaraju odlučno i mudro. Postojanost njihova i mudrost 
ođaju, da se na njima izvršuju riječi Hristove: Kad vas predadu su- 
dovima, nemojte smišljavati, što ćete govoriti, jer nijeste vi, koji 
govorite, nego Duh Sveti, koji govori u vama.« Petar izriče svoje 
čuđenje, što je zvan na sud radi dobroga djela. Pa kad hoće da 
znadu, po kojem je načinu, u koje je ime čovjek ozdravio, on im 
to bez bojazni javlja. To je učinio Gosp od naš, Isus Hrist. Čovjek, 


.okoji je ozdravio, stajaše također pred vijećem. Bit će da ga je 


samo vijeće pozvalo. Petar se ne žaca, da ubojice Isusove prekori, 
što su se odrekli Hrista, koji je glava od ugla (Ps. 117, 22), što 
znači, da se u njemu jedinome nalazi spasenje. i 

Postojanstvo Petrovo i Ivanovo smelo je suce, koji su 
nešto drugo naumili. Iscijeljeni čovjek, koga su oni pozvali kao svie- 
doka, stoji uza Petra kao svjedok njegov. Boje se kazniti apostole, 
da ne izazovu gnjev naroda. Zato misle, da će biti dosta, ako im se 
samo zaprijete. No apostoli ne boje se prijetnje ljudi, kad treba iz- 
vršivati zapovijed Božju. Nagoni ih zapovijed Božia, nagoni ih ljubav 
k istini, k Isusu, da govore i ne šute. Zato govore vijeću: Sudite, 
je li pravo pred Bogom, da vas većma slušamo negoli 
Boga? Suci i poslije tih riječi ostaju samo kod prijetnje bojeći se 
naroda, koji je slavio cijeli taj događaj. Čudo bijaše očito, jer se do- 
godilo na čovjeku, komu je bilo više od četrdeset godina; 
tako duga bolest ne iscjeljuje se samo jednim mahom. 

»Ne možemo ne govoriti, što smo vidjeli i čuli.« Tako odvraćaju 
apostoli poglavarstvu, koje ih sili da rade protiv zapovjiedi Božje. 

Ne možemo (Non possumus) morali su mnogo puta govoriti pape 
kao poglavari Crkve, kad je državna vlast tražila od njih, da se 
odreku kakvoga prava Crkve. Tako su oni svagda čuvali istine 


vjere i prava Crkve. »Ne možemo«, treba da kažu i kršćani, 


kad se od njih traži da učine nešto, što Božji zakon zabranjuje. 


222. Zahvalna molitva vjernika. 
(Dj. Ap. 4, 23—31.) 


Tieskobom u srcu čekali su ostali apostoli, što će se dogoditi 
Petru i Ivanu. Zacijelo nijesu prestajali za njih Bogu se moliti. Vrlo 
su se obradovali, kad su se apostoli k njima povratili. 

»Kad su Petar i Ivan bili pušteni, dođoše k svojima i ja- 
više im što su im glavari. svećenički i književnici kazali. Kaa 
su to oni čuli, podigoše jednodušno glas k Bogu i rekoše: Go- 
spodine, ti si, koji si učinio nebo i zemlju, more i sve i što je u 
njima. Ti si rekao Duhom Svetim preko usta Davida, sluge svo- 
jega: Zašto se bune narodi, i plemena pomišljaju uzaludne 
stvari? Ustadoše kraljevi zemaljski i knezovi skupiše se ujedno 
protiv Gospodina i protiv Pomazanika njegova. Doista skupiše 
se u ovom gradu protiv svetoga sluge tvojega Isusa, koga si 
pomazao, Herod i Poncije Pilat s neznabošcima i plemenima 
Israelskim da učine što je odlučila ruka tvoja i promisao tvoj, 
da se zbude. I sad, Gospodine, pogledaj na prijetnje njihove, + 
daj slugama svojim, da sa svim pouzdanjem govore riječ tvoju. 
Pruži ruku svoju na iscjeljivanje i daj da se zbivaju znaci i ču- 
desa imenom svetoga Sina tvojega Isusa. — I pošto se pomo- 
liše, potrese se mjesto, gdje bijahu sabrani; i napuniše se Duha 
Svetoga, i govorahu riječ Božju s pouzdanjem.« 

Petar i Ivan pušteni iz zatvora vratiše se k svojima t. i 
k apostolima i ostalim vjernicima. Saznavši što su apostolima go- 
vorili glavari svećenički i kako su im se zaprijetili, u jednu ruku 
hvale kršćani Bogu, što su se apostoli izbavili; a opet mole se Bogu, 
da im dade postojanost u progonima, koji ih čekaju. U molitvi izriču 
vjeru u svemogućnost Božju. Onaj, koji je učinio nebo i 
zemlju, moći će i njih izbaviti od neprijatelja, koji se digoše na 
kraljevstvo Mesijino. Izjavljuju svoje pouzdanje u Boga, jer je on 
sveznajući već po svojem slugi Davidu prorekao, da će naprezanja 
neprijatelja Hristovih ostati uzaludna. Uzalud se naprezaše kra- 

ljevi zemaljskiiknezovi kao Herod i Pilat; uzalud 


ustadoše narodi (neznaboška vlast rimska) i plemena (Židovi 


u Jerusalemu i oni iz drugih zemalja). Oni izvršiše, što je Bog po 


svojem promislu odredio od vijeka, da njegov Pomazanik, Me- 
sija, trpi; ali djela njegova ne će razoriti. Kršćani se ne mole, da 


Bog kazni njihove neprijatelje, oni ne će propasti njihove, nego samo 
mole od Boga jakost, da mogu ostati postojani u vjeri; oni se dapače 


mole za neprijatelje, neka Bog čudesima svojim pomogne propovije- 
danje apostolsko, da se i protivnici imena Isusova obrate. 


I Bog je pokazao, da je uslišao molitvu njihovu. Što se ono 
mjesto potreslo, bio je znak, da je Bog uz njih. Oni se opet na- 
puniše Duha Svetoga; dobili su osobiti dar njegov, dar 


jakosti, da uzmognu propovijedati riječ Božju sa svakim p ouz da- 


njem, slobodno, bez straha. 


Koristila je molitva prvim vjernicima, koristi i svima, 
koji su u napasti, u tuzi i nevolji; jer nas molitva jači protiv zla i 
krijepi za dobro; tieši nas u tuzi, pomaže u nevolji i pribavlja nam 
milost, da možemo u dobru ustrajati do smrti. 


223. Život prvih kršćana. 
(Dj. Ap. 4, 32—37.) 


Zajednička molitva užizala je u prvih kršćana ljubav k Bogu; 
zajedničko skupljanje na službu Božju jačalo ih u ljubavi bratskoj. 
To je bilo odmah u početku, a nastavljalo se i dalje to više, što je 
poradi neprijateljskog postupania židovskih poglavara trebala da 
kršćane veže što uža liubav. 


»U mnoštva vjernika bijaše jedno srce i jedna duša; i ni- 
jedan od njih nije govorio, da je njegovo, što je imao; nego im 
je bilo sve zajedničko. I apostoli su sa velikom silom svjedočili 
za uskrsnuće Isusa Hrista, Gospodina našega; i milost velika 
bijaše u svima njima. I ne bijaše među njima ni jedan siromašan. 
Jer koliko ih god bijaše, koji su imali njive ili kuće, prodavahu 
i novce, što su dobijali za to, donašahu i metahu pred noge 
apostolima, pa odatle davaše se svakomu, kao što je tko trebao. 
— Tako Josip prozvan od apostola Barnaba, koje znači sin 
utjehe, levit, rodom Cipranin, prodavši njivu, koju je imao, 
donese novce i metnu apostolima pred noge.« 

: Već je prije sv. Luka spominjao bratsku ljubav prvih vjernika, 
kad je govorio o one tri tisuće, koji se krstiše na dan Duhova. Opet 
spominje tu ljubav, da se vidi, kako nije ni kasnije oslabila, kad se 
broj vjernika povisio do većega mnoštva. I u tom mnoštvu bilo 
jejednosrceijednaduša, jedno mišljenje, jedna vjera, jedna 
zajednica duhovna, koja ih je vodila i k zajednici zemaljskih dobara, 
te im je bilo sve zajedničko. Te su kreposti prvih kršćana po- 
čivale na tvrdoj vjeri, ponajviše na vjeri u uskrsnuće ]susa 
Hrista, koje su apostoli posvjedočavali i postavliali za osnov svemu 
svojemu naučanju. »Ako Hrist nije uskrsnuo, uzalud je vjera naša«, 
govorio je poslije sv. Pavao. Ta je vjera rodila dobrim djelima, a 
dobra su djela povećavala milost u srcima prvih kršćana. A prvo 
dobro djelo bijaše, što su rado od svojega imanja dijelili s drugima. 
Pa da im to bude lakše, prodavahu što je tko imao i metahu pre đ 
noge apostolima, s velikim poštovanjem donašahu k apostolima 
utržene novce i predavahu im, da od toga po svom promišljanju raz- 
dijele potrebnima. Tako su težeći za savršenošću željeli ispuniti 
savjet Hristov, koji je rekao onome mladiću na pitanje, što mu je 
činiti, da dobije život vječni: »Ako hoćeš savršen biti, prodaj sve što: 
imaš i podaj siromasima.« I baš toga radi, što su se svi kršćani od- 
rekli bogatstva, što su svi htjeli biti siromašni, nijenijedanmeđu 

njima bio siromašan. ' 
Za jednoga se učenika napose pripovijeda, kako ie svoje pro- 


dao i novce dao apostolima. Ime mu je bilo Josip; ali su ga ka-. 


snije apostoli nazvali Barnaba (bar-naba), što znači sin proro- 
štva, t. j. proročkoga govora, u kojem se davala utjeha, potom dakle 
sin utjehe, tješiteli. Nazvali su ga tako zato, što je u svojem poto- 
njem propovijedanju bio pun žara, pun zanosa. Spominje se, da je 
bio le vit. Leviti pa zakonu Mojsijevu nijesu imali posebnoga dijela 
u zemlji Hananskoj, nego su živjeli među ostalim plemenima u nekim 
gradovima. Kasnije su pak mogli kupovati i zemlju. Barnaba je htio 
da učini ono, što su učinili i apostoli, koji su mogli na usta Petrova 
reći Isusu: »Evo, mi smo ostavili sve i pošli smo za tobom.« I on 
je sve svoje prodao i ostavio siromasima. Tako je zavrijedio naslov 
apostola, koji mu je Crkva dala. Bio je Barnaba rodom Cipranin. 


\>Vidjet ćemo kasnije, kako sa sv. Pavlom svojoj rodnoj zemlji čini 


dobro dielo propovijedajući evanđelie. . 
Zajednica dobara kod prvih kršćana nije potjecala od kake za- 
povijedi, nego je nastala od dobre volje. Zato se krivo pozivaju na 


479 


taj običaj prvih kršćana oni, koji bi sad htjeli u svijetu ukinuti v las- 


ništvo i načiniti sva ljudska dobra zajedničkim (socijalisti, komu- 


nisti). Djela Apostolska priznaju sama, da ima svaki čovjek pravo 
na svoje vlasništvo, dok zove ono, što je tko imao, njegovim ima- 
njem. Što prvi kršćani ne će da svojim zovu ono što imaju, čine to od 
ljubavi bratske, kojoj u socijalista današnjih i komunista nema ni 
traga. Oni bi samo rado da podijele tuđe, a ne da razdadu svoje. 
Dok su prvi kršćani govorili: Brate, što je moje, to je i tvoje — go- 
vore današnji zagovornici zajednice dobara ovako: Brate, što je 
tvoje, to ie i moje. A to je tako velika razlika, kao što je velika raz- 
lika u životu prvih kršćana i današnjih socijalista: ondje vjera i 
ljubav, ovdie bezvjerje i mržnja. Ako se ta zajednica dobara nije 
mogla uzdržati zadugo među prvim kršćanima, ljudima dobrim i 
kreposnim, još se manje može izvesti među ljudima zlima i opakima. 


224. Ahanija i Safira. 
(Dj. Ap. 5, 1-11) 


Da se ona zajednica dobara, koja je nastala kod prvih kršćana 
u Jerusalemu, ne će održati, čim se poveća njihov broj i u Crkvu 
pristupe nesavršeniji članovi, to je skoro pokazao ovaj događaj. 

»Čoviek jedan, po imenu Ananija, sa ženom svojom Sali- 
rom prodade njivu, i sakri od novaca sa znanjem žene svoje; 
i donesavši jedan dio metnu apostolima pred noge. A Petar 
reče: Ananija! zašto je sotona iskušao srce tvoje, da slažeš 
Duhu Svetomu pa sakriješ od novaca, što si dobio za njivu? 
Neprodana nije li bila tvoja? i kad si je prodao, nijesu li novci 
bili u tvojoj vlasti? Zašto si dakle takovu stvar metnuo u srce 


. svoje? Nijesi slagao ljudima nego Bogu. — Kad ču Ananija ove 


riječi, pade i izdahnu. I uđe velik strah u sve, koji su čuli ovo. 
A momci ustavši uzmu Ananiju te ga iznesu i zakopaju.« 

»A kad prođe oko tri sata, uđe i žena Ananijina ne znajući, 
što je bilo. I reče joj Petar: Kaži mi, ženo, jeste li za toliko pro- 
dali njivu? A ona odgovori: Da, za toliko. A Petar će njojzi: 
Zašto se dogovoriste, da iskušate Duha Gospodnjega? Gle, 
noge onih, koji su zakopali muža tvojega, pred vratima su, i 
iznijet će te. — Odmah pade Safira pred nogama Petrovim i 
izdahnu. A momci ušavši nađoše je mrtvu, i iznesoše i zako- 

paše kod muža njezina. I uđe strah u svu Crkvu i u sve, koji 
su čuli ovo.« 

Ananija je ime, koje se nalazi više puta u Sv. Pismu i znači 
»Gospod je milostiv«. Safira je ime, koje se samo ovdje spominje, 
i znači »Lijepa«. Ananija se htio pred kršćanskom općinom poka- 
zati kao čovjek podašan i steći pohvalu; a opet mu je bilo žao dati 
sve novce, za koje je prodao njivu. Dogovorivši se sa ženom mislio 
je prevariti apostole. No Petar saznao je po Duhu Svetom tu pre- 
varu, zato i odmah kaže Ananiii: »Zašto je sotona iskušao srce 
tvoje?« Sotona je teško podnosio svet život prvih kršćana, te je gle- 
dao da ih iskuša; Ananija se dao zavesti neprijatelju istine, da 
slaže. Da Ananija nije trebao prodati svoje njive, kao što i drugi 
nijesu to bili dužni činiti, jasno se vidi iz riječi Petrovih: »Nije li 
njiva bila tvoja? Nijesu li novci bili u tvojoj vlasti? t. j. nijesi 
trebao njive prodati; a kad si je prodao, mogao si sve novce pri- 


držati. No grijeh je Ananijin bio, što je htio prevariti crkveno pogla- 


varstvo, kojim ravna Duh Sveti; lažući apostolima slagao je Duhu 
Svetomu. Ananijin grijeh, koji je bio opasan za život drugih 
kršćana, Bog je smjesta kaznio. Ne na riječi Petrove, nego po svojoj 
pravednosti i mudrom promislu učinio je Bog, da je Ananija onaj 
čas pao mrtav. Mom ci, koji su obavljali u crkvi neke službe, videći 
ga mrtva, nijesu čekali zapovijedi, nego su ga odmah iznijeli i za- 
kopali, kao što je onda bio običaj kod Židova, da čovjeka mrtva 
odmah zakopaju. 


Kad je Safira poslije došla, ne znajući što se dogodilo mužu 
njezinu, zapita je Petar: »Jeste li za toliko prodali njivu?« poka- 
zujući novce, koji su još ondje ležali. Kad je žena potvrdila, da je 
tako, opomenu je Petar, kako je teško zgriješila, što se s mužem 
dogovorila, da iskuša Duha Gospodnjega, što je naumila pre- 
variti apostole, za koje je znala, da rade i uče kako ih vodi Duh 
Sveti, koji je u njima. Uto se čuli koraci momaka, koji su se vratili 
od ukopa Ananijina. Znajući Petar što će se dogoditi i Safiri, reče 
joj unaprijed smrt, koja je ovaj čas čeka. I Safira pade mrtva i iz- 
dahnu. X 

“Tom kaznom htio je Bog nesamo kazniti Ananiju i Safiru radi 
grijeha njihova, nego i opomenuti druge, da ne idu tragom njihovim. 
I doista je njihova smrt bila oštra opomena za druge, te je strah 
ušao u svu Crkvu. 

Ananija i Safira sagriješili su licemjerjem i laganjem. Lice- 
mjerjem su sagriješili, jer su se htieli pokazati izvana boljima 
i pobožnijima nego što su bili, samo da druge zavaraju. Lagali. 
su i riječima, jer su hotimice kazali, što su znali da nije istina. Ova 
je laž bila to teža, što se u njoj krila i sumnja vjerska, stanuje li i 
radi li u apostolima Duh Sveti? Promislimo li, da je u prvoj općini 
kršćanskoj njihovo postupanje moglo uroditi zlim plodom, poklonit 
ćemo se Božjoj providnosti, koji ih je teškom kaznom kaznio na 
ovom svijetu, da im duše izbaci iz pakla; jer općeno je mišljenje 
svetih otaca, da ta dvojica nijesu došli u pakao. Imali su još čas, da 
poslije opomene sv. Petra vide svoj grijeh i da se za nj pokaju. 

»Zašto si slagao Duhu Svetomu?... Nijesi slagao lju- 
dima nego Bogu.« Te nam riječi kažu, da je Duh Sveti, treća 
božanska osoba, pravi Bo g, kako se to i na drugim mjestima Sv. 
Pisma jasno uči. 


225. Apostoli u zatvoru i šibani. 
(Dj. Ap. 5, 12—42.) 

Petru i Ivanu prvi put se samo zaprijetilo visoko vijeće Ži- 
dovsko, da ne propovijedaju u ime Isusovo. Da ih apostoli ne će 
poslušati, to su odmah i rekli pred vijećem. Oni su i dalje širili nauku 
Hristovu, ne bojeći se prijetnja i progonstva, koja su i došla. 

»Preko ruku apostolskih događahu se znaci i čudesa 
mnoga u narodu. I bijahu jednodušno svi u trijemu Salomo- 
novu. A od drugih nitko se nije usudio, da im se pridruži; nego 
ih je veličao narod. I sve veće postajaše mnoštvo ljudi i žena, 
koji su vjerovali u Gospodina, tako da su iznosili bolesnike na 
ulice i metali ih na postelje i nosila, kad je prolazio Petar, da 
bi samo sjenka njegova osjenila kojega od njih, te bi se izbav- 
ljali od bolesti svojih. A stjecaše se i mnoštvo iz bližnjih gra- 


dova u Jerusalemu, donoseći bolesne i koje su mučili duhovi 


nečisti, te se iscjeljivahu svi.« 

U trijemu Salomonovu, u istočnom dijelu izvanjega 
dvorišta hrama, učio je i Isus. Tu su se sad skupljali kršćani, na tom 
mjestu učili su i apostoli. Njihovo društvo vidjeli su i drugi 
Židovi, ali im se nijesu htieli pridružiti, iako su hvalili njihovu po- 
božnost i njihov život, osobito bratsku ljubav. Uto su čudesa apo- 
stola pribrala Crkvi nove članove; pouzdanje i čudotvornu moć 

apostola bila je tako velika, da sui od šjenke Petrov e nadali 
se zdravlju, i njesu se prevarili. Jer ako su i drugi apostoli činilš 
čudesa, to je Petar i tim darom pretiecao druge apostole. Osim 


bolesnih donosili su i takove, koje su mučili duhovi n ečisti;. 


jer što je više napredovalo dielo Spasiteljevo, to je duh nečisti jače 
nastojao, da ga razori; ali mu je vlast sve više opadala. 

Ovo sve veće širenje Hristove nauke i umnožavanje njegovile 
vjernika nijesu mogli gledati neprijatelji Hristovi, nego posegoše za 
oštrijim sredstvima, da ga spriječe. 

»I ustavši poglavar svećenički i svi, koji bijahu s njim, ođ 
strane saducejske, napuniše se gnjeva i digoše ruke na saa 
stole i metnuše ih u javni zatvor. Anđeo pak Gospodnji otvori 
noću vrata tamnička i izvedavši ih reče: Idite i stanite u hramu 
te govorite narodu riječi života. : oni čuvši uđoše ujutru u hram, 
i učahu.« 

»A kad dođe poglavar svećenički i koji bijahu s njim, sa- 
Zvaše vijeće i sve starješine sinova Israelovih, i poslaše u tam- 
nicu, da ih dovedu. Kad sluge dođu i otvore tamnicu a njih ne 
nađu, vrate se da jave i reku: Tamnicu istina nađosmo zaklju- 
čanu sa svom pomnjom i stražare gdje stoje pred vratima, ali 
kad otvorismo, unutra ni jednoga ne nađosmo. Kad to čuje 
vojvoda od hrama i glavari svećenički, ne mogahu im se na- 
čuditi, šta bi to bilo. Kad li dođe jedan čovjek te im javi: Gle 
ljudi, koje metnuste u tamnicu, stoje u hramu i uče narod. Tada 
otide vojvoda sa slugama i doyede ih bez sile; jer se bojahu 
naroda, da ih ne kamenuje.« 

»Kad su ih doveli, postaviše ih pred vijeće; i zapita ih 
poglavar svećenički govoreći: Nijesmo li vam oštro zaprijetili, 
da ne učite u ovo ime? a gle, vi ste svojom naukom napunili 
Jerusalem i hoćete da dovedete krv onoga čovjeka na nas. A 
Petar i apostoli odgovoriše: Većma se treba Bogu pokoravati 
negoli ljudima. Bog otaca naših podiže Isusa, kojega ste vi ubili 
cbjesivši na drvo. Ovoga Bog desnicom svojom uzvisi za vla- 
daoca i spasitelja, da bude Israelu pokajanje i oproštenje gri- 
jeha. 1 mi smo svjedoci za ove riječi, i Duh Sveti, kojega Box 
dade svima, koji mu se pokoravaju.« ' 

»Kad su ovo čuli, vrlo se rasrdiše i namisliše apostole 
ubiti. Ali onda ustade u vijeću jedan farisej, po imenu Gama- 
liel, zakonoznanac, poštovan od svega naroda, i zapovjedi, da 


483 


apostoli malo iziđu napolje, pa reče: Ljudi Israelci! gledajte 
dobro za ove ljude, šta ćete činiti. Jer prije ovih dana ustade 
Teoda, govoreći za sebe da je nešto, i pristade za njim ljudi na 
broj oko četiri stotine; on bi ubijen, a svi, koji mu vjerovahu, 
raziđoše se i propadoše. Poslije njega ustade Juda Galilejin u 
vrijeme popisa, i odvuče narod za sobom; ali i on pogibe, i svi 
koji su pristali uza nj, rasuše se. Pa tako vam i sad velim: 
Prodđite se ovih ljudi i ostavite ih; jer ako je od ljudi ovo djelo, 
rastvorit će se; ako li je od Boga, ne ćete ga moći rastvoriti, 
a mogli biste se naći još i kao protivnici Božji. — 1 pristaše 
uza nj. I dozvavši apostole išibaše ih i zaprijetiše im, da nipošto: 
ne govore u ime Isusovo; i otpustiše ih. A oni pak otidoše ispred 
vijeća radujući se, što su dostojni bili za ime Isusovo trpjeti 
sramotu. I ne prestajahu svaki dan u hramu i po kućama učiti. 
i propovijedati Hrista Isusa.« 

Prije su bili samo Petar i Ivan u tamnici; sad židovsko vijeće 
zatvori sve apostole. Kad ih je sam andeo izbavio i zapovjedio, da 
uče, nijesu apostoli mogli ne govoriti. Čuvši da u zaključanoj tam- 
nici nema apostola, stali se u vijeću čuditi, tko bi ih to mogao: 
pustiti. Apostoli su poslušali poziv pred vijeće i stražari nijesu tre- 
bali upotrijebiti sile. To su se oni i bojali činiti pred narodom, koji 
je apostole poštivao, ako i nije primio vjere u Hrista. Veliki s v e- 
ćenik Kaifa ne će da spominje ime Isusovo; hoće da zaboravit 
i to, kako su on i drugi zvali krv Isusovu na se i na djecu svoju. 
Apostoli nijesu Isusovih krvnika grdili pred narodom i zvali osvetu 
Božju na niih. Ta, eno, Petar ih izgovara pred narodom, da su to 
iz neznanja učinili. Pa i sad, kad spominje ime Isusovo, koje se 
Kaifa nije usudio izreći, govori, da je Isus poslan kao spasiteli 
svima, dakle i onima, koji ga osudiše, ako se pokaju i njemu kao 
svojemu vladaru pokore. A da nijesu mogli slušati njihove za- 
brane, to je bilo zato, što treba većma se Bogu pokoravati 
negoliljudima. ; : 

Svakidašnje umnoženje kršćana zabrinulo je vijeće; otvorene 
riječi Petrove, kojima je dirnuo savjest njihovu, sjekle su ih u duši. 
Ali srce njihovo mjesto da se kida od žalosti, stalo se kidati od 
jada. Namisliše apostole ubiti. 

Od te misli odvraća ih Gamalijel, poznato lice iz povijesti 
Židova onoga doba. Spominje im, kako je neki Teoda zavaravao 
narod govoreći za sebe da je Hrist, i kako se raspalo njegovo dijelo. 


484 


Poslije ustao Juda iz Gamale, o kojem govori židovski pisac Josip 
Flavije, da je pobunio narod kod drugoga popisa i htio se odvrći 
od Rimljana. I taj nije bio bolje sreće. Tako misli Gamalijel, da će 
propasti djelo apostola, ako nije od Boga. No to djelo, kako dobro 
znamo, stoji već blizu dvije tisuće godina; nije propalo kraj svih 
najstrašnijih progona od ljudi. Potom se vidi, da je djelo Božje Hri- 
stova Crkva. 
»Većma se treba Bogu pokoravati negoli ljudima«, riječi su sv. 
 Petrai uče nas: koliko smo god dužni poštovati i ljubiti rodit elje 
i poglavare, ipak ih ne smijemo slušati, kad bi što 
zapovjedili što Bog zabranjuje. 


226. Izbor đakona. 
(Dj. Ap. 6,1—7.) 


Što se više umnožavao broj vjernika, sve se više vidjelo, da 
se ne će moći uzdržati ona zajednica dobara među prvim kršća- 
nima; jer nije bilo moguće među potrebne podijeliti sve tako na 
mjeru, da ne bi bilo ni otkuda prigovora. Malo pomalo toga je obi- 
čaja nestalo, a nastale su druge uredbe za pomaganje siromaha. 


»U one dane, kad se broj učenika umnožio, uzeše Grci 
mrmljati na Hebreje, zato što su se njihove udovice zaborav- 
ljale, kad se dijelila hrana svaki dan. Onda dvanaestorica sa- 
Zvavši mnoštvo učenika rekoše: Nije pravo, da mi ostavimo 
riječ Božju pa da služimo oko stolova. Nađite dakle, braćo, 
među sobom sedam poštenih ljudi, punih Duha Svetoga i mu- 
drosti, koje ćemo postaviti nad ovim poslom. A mi ćemo nasto- 
jati oko molitve i oko službe riječi. I ova riječ bi ugodna svemu 
mnoštvu. I izabraše Stefana, čovjeka puna vjere i Duha Sve- 
toga, i Filipa i Prohora i Nikanora, i Timona i Parmenu i Ni- 
kolu, došljaka iz Antiohije. Ove postaviše pred apostole, i oni 
pomolivši se položiše ruke na njih. — I riječ Gospodnja rasti- 
jaše i množaše se vrlo broj učenika u Jerusalemu, i svećenici 
mnogi pokoravahu se vjeri.« 

Grci među prvim kršćanima zvali su se oni Židovi, koji su 
govorili grčki. Mnogi su se naime Židovi rasijali po svijetu, i tu su 
zaboravili svoj jezik hebrejski (aramejski), te su govorili jezikom 
naroda, gdje su živjeli, ponajviše grčki. Neki su se od njih povratili 
u Jerusalem i tamo su živieli. Židovi u Palestini, koji su govorili 

novohebrejski t. i. aramejski, zvali su se prema tim Grcima H e- 
breii. Ti Hebreji, držali su, da su oni nešto više nego Židovi rasi- 
jani među neznabošcima (u diaspori), pogotovo pak oni, koji su se 
od naznaboštva obratili k vjeri židovskoj (obraćenici, došljaci, pro- 
seliti). Kad bi se ti Židovi, koji su govorili grčki ili hebrejski, obra- 
tili k vjeri kršćanskoj, još su se uvijek zvali Grci i Hebreji. No 
među prvim kršćanima nije bilo tolike razlike među jednima i dru- 
gima. Što su se udovice grčke zaboravljale, nije se to 
namijierice događalo, nego najviše zato, što nijesu bile toliko poznate 
kao hebrejske. A i posao oko dijeljenja hrane postajao je sve veći, 
pa se lako dogodilo, da se dogodila kakva nepravda. 


Apostoli su vidjeli, da bi ih skrb za dijeljenje zemaljske hrane 


sprečavala u poslu duhovnom oko propovijedanja, zato su za nižu 


tu službu izabrali sebi pomoćnike. Izbor njihov prepuštaju vjerni- 
cima, koji su onda bili ljudi pobožni i pravedni; ali sud o njihovoi 
sposobnosti i postavljanje u službu pridržavaju sebi. Određuju, da 
ih se izabere sedam. Možda se grad dijelio na sedam strana, gdje 
će svaki od tih službenika imati brigu za siromahe. A i broj sedam 
poznat je u Sv. Pismu kao broj svet. Traže da budu ljudi p0o- 
šteni, jer je to zahtijevala njihova služba oko stolova; da budu 
puni Duha Svetoga i mudrosti, jer će apostolima poma- 
gati i kod propovijedanja. Samo se dvojica od izabranih službenika 
ioš dalje spominju u Djelima Apostolskim i to Stefani Filip. 
Njihova su imena grčka a tako su grčka imena i ostalih. Tim nije 
kazano, da su svi bili Grci, jer su i mnogi Hebreji nosili grčka 
imena; ali je svakako dana zadovoljština Grcima i odstranjena svaka 
razlika među kršćanima, jer se među izabranima nalazi i Nikola, 
došljak iz Antiohije, dakle Grk, koji se obratio na židovsku, a 
poslije na kršćansku vjeru. ' 

Dobivši pomoćnike apostoli su se mogli više baviti propovije- 
danjem, te je uspjeh bio tolik, da su se i mnogi svećenici židov- 
ski obratili k vjeri Isusovoj. 


Tim što su apostoli uz molitvu položili ruke na izabranike, 
podijelili su im vlast i milost, da mogu svoju službu izvršivati. Po- 
laganje ruku poznato je u Sv. Pismu. Jakob polaže ruke na Efraima 
i Manasiia, sinove Josipove, da ih uzme za svoje sinove; Mojsije 
polaže ruke na Josuu, predajući mu vlast nad narodom; polagale 
se ruke na žrtvu, da se na nju prenese krivica s čovjeka; polagale : 

se ruke, da se podijeli blagoslov. Tako dakle polaganje ruku ozna- 
čuje predavanje vlasti i milosti. 

Ovako su apostoli podijelili sveti red đakonata prvoj 
sedmorici đakona. Đakon (grčki: diakonos) znači službenik (crkve). 
Njihova dužnost nije bila samo služiti oko stolova, nego i propovi- 
jedati, krstiti i svetu pričest dijeliti. Viši red od dakona bili su sve- 
ćenici (presbiteri = starješine) kao nasljednici 72 učenika. Đakoni 
ći svećenici bili su podložni biskupima (episkopos = nadglednik) 
kao nasljednicima apostola. Kasnije su dodane još neke manje 
crkvene službe, za koje su se ljudi redili u podđakone, vratare, 
štioce, zaklinjaoce i svjećonoše. Posljednja četiri reda zovu se 
miži redovi, a predašnji se pribrajaju k višim redovima. 


221. Đakon Stefan. 
(Dj. Ap. 6, 8—15.) 

Među sedmoricom đakona osobito se revnošću svojom u pro- 
:povijedanju istakao sv. Stefan. 

»Stefan pun milosti i sile činjaše velika čudesa i znake 
među ljudstvom. A ustadoše neki iz zbornice, koja se zove 
Libertinska i Cirenejska i Aleksandrijska i onih, koji bijahu iz 
Cilicije i Asije, da se prepiru sa Stefanom; ali ne mogahu odo- 
ljeti mudrosti i Duhu, koji govoraše. Tada podgovoriše ljude, 
koji su slušali, da su ga čuli gdje govori riječi hulne na Moj- 
siju i na Boga. I pobuniše narod i starješine i književnike, i 
strčavši se uhvatiše ga i dovedoše pred vijeće. I postaviše 
lažne svjedoke, koji su govorili: Ovaj čovjek ne prestaje huliti 
na sveto mjesto i na zakon. Jer smo ga čuli gdje govori, da će 
ovaj Isus Nazarejin razvaliti ovo mjesto i izmijeniti običaje, 
koje nam je ostavio Mojsije..I pogledavši na nj svi, koji su sje- 
djeli na vijeću, vidješe lice njegovo kao lice anđela.« 

“ Milost Božia, koja je po svetom redu napunila dušu Stefa- 
novu, pa sila, koju mu je Bog dao, da može činiti čudesa, poma- 
gala je njegovo propovijedanje. Stefan se usuđivao ići i u zbornice, 
kojih je u Jerusalemu bio velik broi, da i tamo propovijeda Hristovu 
nauku. U Jerusalemu imali su svoje zbornice Židovi iz različitih kra- 
jeva. Jedna se takva zbornica zvala Libertinska. Libertinci 
(libertini == oslobođeni robovi) zvali su se Židovi, koji su bili odve- 
deni u Rim kao robovi, kad je rimski voivoda Pompei zauzeo Je- 


gusalem. U Rimu stekli su slobodu, te su se mnogi vratili u Jeru- 

ssalem i ondje imali svoju zbornicu. U. građu Cireni živjelo je 
mnogo Židova, činili su jednu četvrtinu stanovnika; ai Aleksan- 
drija bila je gotovo židovski grad, jer su dvije petine grada pri- 
padale njima. I ti su imali svoje zbornice u Jerusalemu. Cilicija 
ije pokrajina u južnoistočnom dijelu Male Asije, kojoj je bio glavni 
grad Tars, rođeno mjesto sv. Pavla apostola. U zbornici je Cilicij- 
skoj zacijelo onda bio i Savao, nazvan Pavao, onda još ljuti pro- 
dtivnik kršćana. Pod Asijom razumijeva se pokrajina rimska u za- 
gadnom dijelu Male Asije. Tako je sav svijet ustao protiv Stefana: 
Evropa (libertinci), Afrika (cirenejci i aleksandrijci) i Asija (ciliciici 
ći asijci). No svi, koji su ustajali protiv njega, da se ptepiru, nijesu 
mogli odoljeti njegovoj mudrosti, jer je Duh Sveti govorio u 
njemu, kako je to Isus bio obećao svojim apostolima. Kad nijesu 
mogli, da ga pobiju razlozima, latiše se laži. Lažni svjedoci govorili 
:su, da su ga čuli gdje govori hulne riječi na Mojsija, poslanika 
Božiega, dakle i na Boga samoga. Izvrnuše neke riječi Stefanove, 
kao što su to učinili prije s riječima Isusovim. Bit će da je Stefan 


. spominjao proroštvo Isusovo o razorenju hrama, svetoga mje- 


ssta, i riječi njegove, da nije došao ukinuti zakon nego ispuniti. 

Mir savjesti podavao je svetomu dakonu lice anđela. Čega 
de njegovo srce bilo puno, veli sv. Hilarije, to je prešlo na ljepotu 
tijela; u ljepotu lica preljevala se sjainost njegove duše; i sakriti 
:nakit njegova srca odsijevao je kao od ogledala na njegovu čelu;:i 
jer je imao u sebi Duha Svetoga, zato je i spolja pokazivao lice 
sanđela. 

Ljepotaduše,kojaječistaod grijeha i puna kre- 
“posti, odsijeva se i na tijelu. To vrijedi za sve kreposti, osobito pak 
za svetu čistoću. Zato se i u Sv. Pismu (Mudr. 4, 1) veli: »Kako 
je lijep čisti naraštaj sa sjajnošću!« Takvi su nalik čistim dusima, 
anđelima. Zato se i sv. Alojsije, primjer.osobite čistoće, zove an- 
deoskim mladićem. 


228. Besjeda sv. Stefana. 
(Dj. Ap. 7, 1-50.) 
Teške su bile osvade, kojima su lažni sviedoci objeđivali đakona. 
Stefana. Za hulitelje Božje bila je određena kazan smrti; zato su i 
seprijatelji izmislili na Stefana takvo djelo, radi kojega je imao biti 

kamenovan. Tako su se htjeli riješiti svojega suparnika. Na vijeću 
bilo je dopušteno braniti se. I Stefanu dopustiše, da govori u svoju 
obranu, premda su već unaprijed odlučili smrt njegovu. I Stefan 
govoraše podužu besjedu, u kojoj je pokazao, da nije on protivnik. 
Božjega zakona i hrama, nego da su takvi protivnici Božji i skvrni- 
telji hrama Židovi bili od početka, a to su sada i njegovi suci. 

»I poglavar svećenički reče: Je li tako? A Stefan probe- 
sjedi: Ljudi, braćo i oci, čujte! Bog slavni javio se ocu našemu 
Abrahamu, dok je bio u Mesopotamiji, prije nego što je boravio 
u Haranu, i reče mu: Izađi iz zemlje svoje i iz roda svojega i 
idi u zemlju, koju ću ti pokazati. I on iziđe iz zemlje Haldejske 
i nastani se u Haranu. I pošto umrije otac njegov, preseli ga 
odanle u zemlju ovu, u kojoj sad vi stanujete. Ine dade mu 
nasljedstvo u njoj ni stope, nego mu obeća, da će je dati u 
imanje njemu i sjemenu njegovu poslije njega, dok nije imauv 
sina. Bog mu naime reče: Sjeme će tvoje biti došljak u zemlji 
tuđoj, i pedložit će ih robovanju, i zlostavljat će in četiri stotine 
godina. Ali narodu, kojemu će služiti, ja ću suditi, veli Gospodin, 
i potom će izaći i služit će mi na ovom mjestu. I dade mu zavjet 
obrezanja, i tako rodi Isaka, i obreza ga osmi dan; a Isak 
Jakoba, a Jakob dvanaest praotaca. A praoci zavideći prodaše 
Josipa u Egipat; ali Bog bijaše s njim, i izbavi ga iz svih ne- 
volja njegovih, i dade mu milost i mudrost pred faraonom, kra- 
ljem Egipatskim, te ga postavi nad cijelim Egiptom i nad svim 
domom svojim. Tada dođe glad na sav Egipat i Hanan, i ne- 
volja velika, te naši oci ne nalaziše hrane. A kad ču Jakob, da 
ima žita u Egiptu, posla prvom oce naše, a drugom upoznaše 
Josipa braća njegova i očitova se faraonu rod njegov. Tada 
Josip posla i dozva oca svojega Jakoba i sav rod svoj od se- 
damdeset i pet duša, i Jakob siđe u Egipat i umrije on i oci 
naši. I prenesoše ih u Sihem i metnuše ih u grobnici, koju kupi 
Abraham za cijenu srebra od sinova Hemora, sina Sihemova.« 

»A kad se približi vrijeme obećanju, koje obeća Bog Abra- 
hamu, naraste narod i umnoži se u Egiptu, dok usta drugi kralj 
u Egiptu, koji ne znadijaše Josipa. On varajući rod naš, mučio 
je oce naše, da izlažu djecu svoju, da ne žive. U to vrijeme rodi 


se Mojsije i bi mio Bogu, te se othranjivao tri mjeseca u domu ' 


oca svojega. A kad ga izložiše, uze ga kći faraonova i odgoji 
ga sebi za sina. I Mojsije se pouči u svakoj mudrosti egipatskoj, 

i bijaše silan u riječima i djelima svojim. A kad mu se navršt- 
valo četrdeset godina, dođe mu u srce, da obiđe braću svoju, 
sinove Israelove. | kad vidje, gdje se jednomu čini nepravda, 
en ga obrani i osveti onoga, kojemu se činila nepravda ubivši 
Egipćanina. Mislio je, braća će razumjeti, da će im Bog dati 
spasenje preko ruke njegove; ali oni ne razumješe. Drugi pak 
dan pokaza se onima, koji se svađahu, i gledaše da ih pomiri 
govoreći: Ljudi, ta braća ste, zašto činite nepravdu jedan dru- 
gomu? Ali onaj, koji činjaše nepravdu bližnjemu, oturi ga govo- 
reći: Tko te je postavio za glavara i suca nad nama? hoćeš 
ti i mene ubiti, kao što si jučer ubio Egipćanina? Zato pobježe 
Mojsije i postade stranac u zemlji Madijanskoj, gdje mu se rođe 
dva sina. I kad se navrši četrdeset godina, javi mu se u pustinji 


“gore Sinajske anđeo u ognju goruće kupine. A Mojsije vidjevši 


divljaše se viđenju; i kad je pristupao, da vidi, javi mu se glas 
Gospodnji govoreći: Ja sam Bog otaca tvojih, Bog Abrahamov, 
Bog Isakov i Bog Jakobov. A Mojsije drhćući ne usudi se gle- 
dati. I Gospodin mu reče: Izuj obuću s nogu svojih, jer mjesto, 
na kojem stojiš, sveta je zemlja. Vidio sam nevolju naroda svo- 
jega i čuo sam uzdisanje njihovo, zato siđoh da ih izbavim. Idi 
sada, ja te šaljem u Egipat. Ovoga Mojsija, kojega se odrekoše 
govoreći: Tko te je postavio glavarom i sucem? toga Bog 
posla za glavara i izbavitelja preko anđela, koji mu se javi u 
kupini. Taj ih je izveo čineći čudesa i znake u zemlji Egipatsko; 
iu Crvenom moru, i u pustinji četrdeset godina. Ovo je Mojsije, 
koji je rekao sinovima israelovim: Proroka između braće vaše 
kao mene podignut će vam Bog, njega slušajte. To je, koji bijaše 
u pustinji u zboru s anđelom, koji mu govoraše na gori Sinaju. 
i s ocima našim, koji primi riječi života, da ih da nama. Njega 
ne htjedoše poslušati oci naši, nego ga odbaciše, i okrenuše se 
srvem svojim u Egipat govoreći Aronu: Načini nam bogove, 
koji će ići pred nama, jer ne znamo što se dogodilo Mojsiju, koji 
nas je izveo iz zemlje Egipatske. I u ono vrijeme načiniše tele, 
i prinesoše žrtvu idolu, i radovahu se djelu ruku svojih. 1 Bog 
se okrenu te ih preda, da služe vojsci nebeskoi, kao što je pisano 
u knjizi prorčk4: Eda li mi žrtve i dare prinosiste četrdeset 
godina u pustinji, dome Israelov? I primiste šator Molohov i 
zvijezdu boga vašega Remfama, kipove, koje načiniše, da im 
se klanjate. Zato ću vas preseliti dalje od Babilona.« 
33 

.»Šator od svjedočanstva bijaše s ocima našim u pustinji, 
Kao što im naloži Bog govoreći Mojsiju, da ga načini po slici, 
koju je vidio; koji primiše naši oci.i odvedoše s Josuom u zemlju 
naroda neznabožačkih, koje otjera Bog ispred otaca naših, tja 
do vremena Davida, koji je našao milost pred Bogom i tražio, 
da nađe šator Bogu Jakobovu. A Salomon mu sazida dom. Ali 
Višnji ne stanuje u rukotvorinama, kao što govori prorok: Nebo 
ie meni prijesto a zemlja podnožje nogama mojima. Kako ćete 
mi sazidati dom? govori Gospodin; ili koje je mjesto za poči- 
vanje moje? Nije li ruka moja učinila sve ovo?« 

Tim -još nije. svršeno, što je Stefan htio kazati. Protivnici nje- 
govi znali su, kamo smjera njegov govor, zato su postali nestrpljivi. 
Trebalo je govor svršiti. Stefan je ispripovjedio ukratko povijest 
staroga zavjeta i izrekao tvrdu vjeru u objave Božje starozavjetne, 
a pokazao neprestario protivljenje naroda israelskoga protiv vjere 
i divne milosti Božje. Ponajprije iz povijesti Abrahamove po- 
kazuje, kako se njemu protivio rod njegov, koji je otpao od pravoga 
Boga. Zato mu je:Bog rekao, neka iziđe iz zemlje svoje i od roda 
svojega, i obećao mu je zemlju drugu, gdje je Abraham bio došliak 
i nije imao ni stope svoje zemlje, nego je potomstvo njegovo 
imalo dobiti tu zemlju. Što ie kupio njivu kod Mambre, to je bilo 
radi pećine, koja mu je služila kao grobnica. Nadalje iz povijesti 
Draotaca, patrijaraka pokazuje, kako su se nevaljala braća proti- 
vila pravednome svome bratu Josipu te su ga .i prodala. Potom iz 
povijesti Mojsijeve predočuje, kako su se i njemu, poslaniku 
Božjem, protivili sinovi Israelovi u Misiru:i dalje na putu, kojim ih 
ie vodio, izbavivši iz ropstva egipatskoga. I kad su dobili zakon na 
Sinaju, nijesu ga se držali, jer su brzo ostavili Boga i stali se klanjati 
teletu; a i poslije su prianjali uz idolopoklonstvo, dok nijesu. bili. od- 
veđeni zato u Babilon. Govoreći o Bogu spominje ga Stefan 
s poštovanjem, govoreći »Bog slavni«; ne usuđuje se izgovoriti 
ime njegovo, nego spominje ime an đela (a taj je anđeo Gospodnji 
bila sama druga božanska osoba), koji je govorio Mojsiju iz grma 
i na gori Sinaj. Tako se Stefan odbranio, da nije hulio na Boga, ko- 
iemu je gotov dati svagda najveće poštovanje. 

Zatim prelazi na sveto mjesto, jer su svjedoci kazali, da je i 
protiv toga svetoga mjesta govorio. Tijem nije grdio svetoga mje- 
sta, što je govorio, da će to sveto mjesto opustjeti. Pa ako i opusti, 
tijem ne će Bog izgubiti svojega stana, jer je njegov sav svijet. Ta 

eno šator se zavjetni nosio pa ga je i nestalo; i dom, hram Božji, 
što ga je Salomon sazidao, bio je razoren. Pa i sadašnji hram djelo 
je ljudskih ruku, koje će za kazan Židovima biti razvaljeno. No i 
onda ne će Bog izgubiti stana, jer je nebo njegov prijesto 
i zemlja podnožje nogama njegovim; on je svudašnji i nije vezan na 
jedno mjesto. > , 

Tako je pokazao Stefan kako su se Židovi protivili Duhu 
Svetomu, jer su se protivili istini objavljenoj, preuzetno se ufali 
u milosrđe Božje i odbijali od sebe spasonosne opomene. 


229. Stefan prvi mučenik. 
(Dj Ap. 7, 51—8, 3.) 


Prije reda završio je sv. Stefan svoju besjedu pred vijećem 
židovskim, i jer je vidio da mu ne će dulje dati govoriti, na svršetku 
svoje besjede progovara oštro Židovima, kao nekad proroci. 

»Tvrdovrati i neobrezanih srdaca i ušiju! Vi se jednako 
protivite Duhu Svetomu, kako oci vaši, tako i vi. Kojega od 
proroka ne progoniše oci vaši? I pobiše one, koji su unaprijed 
javljali dolazak Pravednika, čiji izdajnici i krvnici i sad posta- 
doste; koji primiste zakon naredbom anđelskom i ne održaste.« 

»A slušajući ovo cijepalo se srce u njima i škrgutahu zu- 
bima na nj. A on budući pun Duha Svetoga, pogleda na riebo 1 
vidje slavu Božju i Isusa gdje stoji s desne Bogu, i reče: Eto 
vidim nebesa otvorena i Sina čovječjega gdje stoji s desne 
Bogu. Oni pak vičući iza glasa zatisnuše uši svoje i navališe 
jednodušno na nj. I izvukavši ga iz grada stadoše ga zasipati 
kamenjem; i svjedoci metnuše haljine svoje kod nogu mladića 
PO imenu Savla. I zasipahu kamenjem Stefana, koji je zazivao 
i govorio: Gospodine Isuse, primi duh moj. Onda kleče na ko- 
ljena i povika iza glasa: Gospodine, ne primi im ovo za grijeh. 
I kad ovo reče, usnu u Gospodinu. Savao pak bješe pristao na 
njegovu smrt.« 

»Narod je ovaj tvrda vrata« govorahu već proroci; 
»obrežite srca vaša« opominjao je Bog preko Mojsiia (5. 
Mois. 10, 16); tako i sv. Stefan kori Židove, jer nijesu bili bolji od 
otaca svojih, nego su još gori od neznabožaca neobrezanih. Oci nji- 
hovi progoniše proroke, koji su javljali dolazak Praved- 
nika, Spasitelja; oni pak ubiše samoga Spasitelja. Stefana obje- 

đuju, da govori na Zakon Božji, a oni se sami ne drže zakona, što 
ga je dao anđeo Gospodnji, Sin Božji, okružen anđelima na 
Sinaju. 

Dok se. neprijatelji Stefanovi ljute u srcu, on uznesen već du- 


hom u nebo, vidi slavu Božju i Isusa gdje stoji s desne Bogu kao 


onaj, koji svojemu svjedoku Stefanu ide u susret, da mu pomogne 
u borbi i da ga primi u nebo. Riječi: Vidim ... Sina čovječ- 
jega (Isusa), gdje stoji s desne Bogu, uzeše Židovi za huljenje. 
Bez suda, naglo,ščepaše Stefana i izvukoše. ga iz grada, da ga zaspu 
kamenjem. Po zakonu imali su svjedoci prvi kamenje baciti na 
okrivljenika; da budu slobodniji u bacanju, odbaciše haljine pređe 
mladića Saula, koji je gledao i pristajao na smrt Stefanovu, a mo- 
guće da je i u vijeću bio. Stefan preporučuje dušu Isusu, kako 
je Isus dušu svoju preporučivao Bogu; a onda kao vjeran učenik: 
Njegov moli se i on za neprijatelje svoje: Ne primi im ovo za 
grijeh. Potom usnu u Gospodinu, kao što pravednici umiru. 
Ne spominje se uzalud, da je među onima, za koje se molio Stefan, 
bio i Savao. Da nije Stefan molio, ne bi Crkva dobila Pavla, veli 
sv. Augustin. 

Kako to, da su se Židovi usudili ubiti sv. Stefana, a da se nijesu: 
bojali rimske vlasti, koja je kazan smrti pridržala sebi? Promijenila 
su se vremena. Nije više bilo Pilata upraviteljem u Juđeji; daleko: 
u Galiji živeći u progonstvu trpio je za svoja nedjela. Tiberija cara, 
koji je bio strah i trepet Židovima, pokosila je smrt, mjesto njega 
zavladao je slab car Kaligula, koji se zabavljao u društvu s knezo- 
vima židovskim i svašta Židovima dopuštao. 

Tako su Židovi mogli nekažnjeno ubiti sv. Stefana. No oni se 
s tim ne zadovoliiše, nego udariše i na druge kršćane u Jerusalemu. 

»U onaj dan nasta veliko progonstvo u crkvi, koja bijaše: 
u Jerusalemu, te se svi raspršiše. po krajevima Judejskim i Sa- 
marijskim osim apostola. A Stefana ukopaše ljudi pobožni, i 
načiniše velik plač nad njim. Savao pak pustošio je crkvu: išao: 
po kućama i vukao ljude i žene, te ih predavao u tamnicu.« 

Kad su stali Židovi progoniti vjerne u Jerusalemu, oni sjećajući 
se riječi Isusovih: »Kad vas potjeraju u jednom gradu, bježite u 
drugi«, rasijaše se po krajevima Judejskim i Samarijskim propovi- 
jedajući nauku Isusovu. Tako je to progonstvo izišlo na korist evan- 
đelju. Samo apostoli ostaše u Jerusalemu, da svojim postojanstvom 
utvrđuju crkvu; čini se, da se njih sad Židovi nijesu usudili dirati, 

već su više stali rastjeravati one kršćane, koji su grčki govorili. 
Nije od vjernika imao tko da ukopa svetoga mučenika; taj posao 
obaviše pobožni ljudi, Židovi, koji su cijenili svet život Stefanov. 
Savao pak najviše bješniaše na kršćane. Zacijelo je imao vlast od 



































































































































Stefan prvi mučenik. 


vijeća, da ih traži i baca u tamnicu. Bijesnila je oluja u njegovu 
srcu; ne će potrajati dugo; još malo, pa će nastati mir. 

Sv. Stefan primjer je osobite liubavik neprijateljima. 
Ugledao se on u Hrista, a mi se treba da ugledamo u njega. Zato 
i crkva moli na svetkovinu njegovu drugi dan Božića stavljajući 
grob njegov uz kolijevku Isusovu: Daj nam, molimo Gospodine, da 
idemo za onim što poštujemo, te se naučimo i neprijatelje ljubiti; 
jer slavimo rođenje (nebesko) onoga, koji je znao i za progonitelje 
moliti se Gospodu našemu Isusu Hristu. 


ll. Širenje Crkve po Judeji i Samariji. 


230. Krštenje i potvrđenje Samarjana. 
(Dj. Ap. 8, 4—17.) 


Što su jače neprijatelji bijesnjeli protiv Crkve Hristove, to se 


ona sve više širila. Progonstvo crkve u Jerusalemu bio je početak: 


njezina jačega rasprostranjivanja po Judeji i Samariji.« Došlo je vri- 
jeme, kad se imale ispuniti riječi Spasiteljeve apostolima: »Bit ćete: 
mi svjedoci u Jerusalemu i po svoj Judeji i Samariji.« Oni su svje- 
dočili u Jerusalemu propovijedanjem i trpljenjem, a Stefan postao: 
je svjedok (martyr) i svojom smrću. Trebalo je sad svjedočiti po 
Judeji i Samariji, a to su učinili, koji su poradi progonstva podig- 
nuta na dan smrti sv. Stefana morali pobjeći iz Jerusalema. 


»Oni dakle, koji se rasijaše, prolažahu propovijedajući 
riječ Božju. A Filip otišavši u grad Samarijski propovijedaše 
ondje Hrista. I sve ljudstvo slušaše pažljivo što je Filip govorio 
gledajući znake, koje činjaše. Jer iz mnogih, koji su imali du- 
hove nečiste, izlažahu vičući iza glasa. I mnogi uzeti i hromi 
iscjeljivahu se. Zato nasta velika radost u onome gradu.« 

»A_ bješe čovjek neki po imenu Simon, koji je prije bio 
vrač u gradu zavodeći narod Samarijski i govoreći da je on 
nešto veliko. I njega je slušalo: malo i veliko govoreći: Ovo je 
sila Božja, koja se zove velika. A gledahu na ni, jer ih je čara- 
njem svojim opčinjao mnogo vremena. A kad su Samarjani 
vjerovali Filipu, koji im je propovijedao kraljevstvo Božje, 
kršćavahu se muški i ženski u ime Isusa Hrista. Tada i sam 
Simon vjerova, i kad se je krstio, pristajaše za Filipom. Gleda- 
jući pak znake i sile velike, koje se zbivaju, divljaše se vrlo.« 

Filip, koji je otišao u Samariju, bio ie đakon a ne apostol 


Filip, jer su apostoli ostali u Jerusalemu. Već je Isus propovijedao . 

Samarjanima onom zgodom, kad je govorio sa ženom Samariankom 
kod izvora Jakobova. Čudesa su njegova bila poznata kod Samar- 
jana, jer je jedan od deset gubavaca, što je ih je Isus očistio, bio 
Samarianin. To je sve uz milost Božiu i čudesa Filipova pomoglo. 
da je Filipovo propovijedanje imalo lijep uspjeh. Simon vrač bio 
je također Samarjanin, iz grada Gite. U ono je doba bilo Židova, 
koji su narod svojim: vračarijama zavodili govoreći da su nešto 
veliko. To im je narod lakše vjerovao, što su u ono vrijeme doista 
ljudi i očekivali Spasitelja. Za Simona su govorili, da je to sila 
Božja, jer je svojim čarolijama izvodio pred narodom neka djela, 
koja su se činila kao čudesa. Bit će da je kod toga i duh nečisti imao 
svoje prste. Kad su se drugi Samarjani krstili, krstio se i Simon; 
no vjera njegova nije bila čista. Gledao je čudesa Filipova, i vidio 
je, da je sasvim nešto drugo što čini Filip, nego što su njegove čaro- 
lije; zato sei divio., 

Što se toliko mnoštvo Samariana obratilo Hristovoj vjeri i 
krstilo, nije moglo ostati nepoznato apostolima u Jerusalemu. Oni su 


. znali, da je sad došlo vrijeme, kad treba i njima »svjedočiti u Sama- 


Tiji i tja do kraja zemlje.« ; 

»Kad su apostoli u Jerusalemu čuli, da je Samarija pri- 
mila riječ Božju, poslaše k njima Petra i Ivana. Kad oni dođu, 
pomole se za njih, da dobiju Duha Svetoga; jer još nije ni na 
jednoga došao Duh Sveti, nego su bili samo kršteni u ime Go- 
spodina Isusa. Tada položiše na njih ruke, i oni: primiše Duha 
Svetoga.« i 

U Samariju idu dvojica apostola, od dugo doba dva nerazre- 
šiva druga: Petar i Ivan. Petar ide kao poglavica apostola, 
jer je krštenje Samariana bio znamenit čin za Crkvu. .S njim ide i 
Ivan, onaj učenik, koji ie nekad htio sazvati oganj s neba na Samar-+ 
jane, zato što ne htjedoše primiti Isusa. Sad je vidio, kako je bio 
opravdan prikor Isusov, kad je govorio njemu i bratu njegovu Ja- 
kobu: Ne znate, čijega ste duha. Blaga je milost Božja obasiala 
Samariane mjesto razorljiva ognja. 

Došavši apostoli pomoliše se za krštenike, da prime Duha 
Svetoga i položiše na njih ruke. Tim su apostoli podijelili 
vjernicima sakramenat različit od krštenja; koje je prije Filip krstio, 
one apostoli potvrđuju. 

Potvrda je dakle sakramenat Novoga Zavjeta. Taj 
sakramenat dijele redovito biskupi kao nasljednici apostola. Samo 

u izvanrednim slučajevima može sv. Otac Papa dati vlast i sveće- 
nicima bez biskupskoga reda, da dijele sv. potvrdu. Kao što su apo- 
stoli polagali ruke na krštenike i molili se, tako i danas biskupi po- 
lažu ruke nad potvrđenicima i mole se za njih, da prime Duha Sve- 
toga. Usto pomažu potivrđenike na čelu svetom krizmom (smjesom 
od maslinova ulja i mirisava balsama) u znak križa, govoreći kod 
toga: Znamenujem te znakom križa i potvrđujem te krizmom spa- 
senja u ime Oca i Sina i Duha Svetoga. Da su već i apostoli kod 
dijeljenja potvrde upotrebljavali krizmu, dade se razabrati iz riječi 
apoštola Pavla i nauke svetih otaca. Zato se i potvrda zove gdje- 
gdje i krizma. Potom je potvrda sakramenat, u kojein se kršteniku 
polaganjem biskupskih ruku, molitvom i mazanjem svetom krizmom 
daje Duh Sveti, koji ga jači, da može svoju vieru stalno priznavati 
i po njoj živjeti. 

Kao krštenje tako se i potvrda može samo jedamput primiti. I 
kod potvrde običaj je, da bude svjedok, kum. Potvrda se primala 
poslije krštenja, kad je krštenik imao dušu čistu od grijeha; zato 
i sad treba da se čovjek prije potvrde ispovijedi i svetu pričest 
primi; jer »Duh Sveti ne ulazi u dušu, podloženu grijehu.« 


231. Vrač Simon. 
(Dj. Ap. 8, 18—26;) 


U prva vremena kršćanska vidljivim se načinom očitovalo, da 
ie tko primio Duha Svetoga; jer su takvi znali govoriti različitim 
jezicima, lijepim riječima, punim pobožna zanosa slavili su veličine 
Božje. Tako su se. ti znaci ponovili i kod Samarjana, kad su im apo- 
stoli dali dar Duha Svetoga u svetoj potvrdi. To je vidio i vrač 
Simon, koji se samo napolak obratio na vjeru kršćansku. 


»Kad je Simon vidio, da se rukopolaganjem apostolskim 
daje Duh Sveti, donese im novce veleći: Dajte i meni ovu vlast, 
una kogagod položim ruke, da primi Duha Svetoga. A Petar mu 
reče: Novci tvoji neka budu s tobom na propast, što si pomi- 
slio, da se dar Božji može dobiti za novce. Nema tebi dijela ni 
nasljedstva u riječi ovoj, jer srce tvoje nije pravo pred Bogom. 
Zato se pokaj od ove svoje pakosti i moli se Bogu, da ti se 
kako oprosti ova pomisao srca tvojega; jer te vidim, da si u 
grkoj žuči i u svezi bezakonja. A Simon odgovarajući reče: 
Molite se vi za me Gospodinu, da ne dođe ništa na me od ovoga 

što ste govorili. — I tako oni, pošto su posvjedočili i govorili 
riječ Gospodnju, vraćahu se u Jerusalem, i propovijedahu evan- 
đelje mnogim krajevima Samarijskim.« 

Simon je za one znake, koji su se pokazivali na potvrđenicima, 
držao, da dolaze od čarolija. Zato je htio da i on dobiie tu vlast, 
misleći tim zasluživati novac, kako je i sam htio da dade apo- 
stolima. Na taj pokušaj odgovara Petar s prijetnjom grješniku, da 
će mu novac biti na propast, ako se ne pokaje od ove pakosti. 
Ne može Simon imati dijela u riječi ovoj, ne može dobiti 
vlasti, da daje Duha Svetoga; dapače poradi toga grijeha, što je 
pomislio, da može dobiti dar Božji za novac, nema nasljedstva, 
iskliučuje se iz zajednice s ostalim kršćanima. Poznajući srce Simo- 
novo, da nije sklono pravom pokajanju, ali znajući i preveliko mi- 
losrđe Božje, govori mu Petar, neka se pokaje, da mu se možda 
kako oproste grijesi. Simon je bio pun grijeha kao gorke žuči, sve- 
zan niima kao rob. On se i poslije prijetnje Petrove ne kaje, da se 
popravi; nego se tek boji, da ga ne stigne kazan, kojom mu se Petar 
zagrozio. 

Po tom Simonu, koji je htio za novce dobiti dar Božji, zove 
se ijedan grijeh simonija. Taj se grijeh čini, kad tko za novac 
ili za koju mu drago zemaljsku cijenu kupi ili proda ili hoće da kupi 
ili proda koje dobro duhovno. To ie težak grijeh, koji ije Crkva 
vazda oštrim zakonima osuđivala i pod teške kazne zabranjivala 
crkvene službe prodavati ili kupovati. Što se svećenicima daje za 
svete službe (n. pr. sv. mise), koje čine, nije simonija, jer im se ne 
daje kao cijena one službe, već kao dar za izdržavanje njihovo i 
kao plata, od koje žive. \ 


232. Krštenje dvoranina kraljice etiopske. 
(Dj. Ap. 8, 26—40.) 


Sve se više otvaraju vrata Crkve raznim ljudima, različitim 
narodima. Ponaiprije zvane su u ovčarnicu Hristovu »izgubljene 
ovce doma Israelova«, čisti Židovi. Za njima dalaze Samarjani, na- 
rod samo napo židovski. Sad će doći red na same neznabošce. Pri- 
ielaz k neznabošcima činili su tako zvani došljaci kod vrata t. i. 
oni neznabošci, koji su vidjevši ništavilo svojih bogova prigrlili 
židovsku vieru, dolazili se u Jerusalem klanjati, ali nijesu primili 
obrezanja i potom nijesu bili dužni držati cijeloga Mojsijeva zakona. 

Takav došljak bio je i dvoranin kraljice etiopske, čije nam krštenje 
Djela Apostolska kao nešto znamenito pripovijedaju ovako: 
»Anđeo Gospodnji reče Filipu govoreći: Ustani i idi prema 
jugu na put, koji vodi iz Jeruzalema u Gazu; on je pust. i 
ustavši pođe. I gle, čovjek Etiopljanin, dvoranin, mogućnik. 
Kandace, kraljice etiopske, koji bijaše nad svim blagom niezi- 
nim, bijaše došao u Jerusalem da se pokloni. I vraćaše se sje- 
deći na kolima svojim i čitajući Isaiju proroka. A Duh reče 
Filipu: Idi i pristupi k ovim kolima. I pritrčavši Filip ču gdje 
čita Isaiju proroka i reče: Razumiješ li što čitaš? On reče: 
Kako bih mogao, ako me tko ne uputi? I zamoli Filipa, da se 
popne na kola i sjede s njim. Mjesto pak iz Pisma, koje je čitao, 
bješe ovo: Kao ovca na zaklanje odvede se, i kao jagnje pred 
onim koji ga striže, bez glasa, tako ne otvori usta svojih. U 
poniženju njegovu uze se sud njegov. Rod njegov tko će iska- 
zati? jer će se uzeti sa zemlje život njegov. I odgovarajući 
dvoranin reče Filipu: Molim te, za koga ovo govori prorok? 
za sebe ili za koga drugoga? A Filip otvorivši usta svoja i po- 
čevši od Pisma ovoga propovijedaše mu evanđelje o Isusu. 
I idući putem dođoše na nekakvu vodu i reče dvoranin: Evo 
vode, što brani meni, da se ne krstim? A Filip mu reče: Ako 
vjeruješ, od svega srca, možeš. I on odgovarajući reče: Vje- 
rujem, da je Isukrst Sin Božji. I zapovjedi da stanu kola; i 
siđoše oba u vodu, i krsti ga. A kad iziđoše iz vode, Duh Go- 
spodnji uze Filipa, i više ga ne vidje dvoranin, nego otide putem 
svojim radujući se. Filip se pak obrete u Azotu, i prolazeći pro- 
povijedaše evanđelje svim gradovima, dok ne dođe u Cesareiu.« 
Poslije obraćenja Samarjana zapade opet đakona Filipa 
sreća, da krsti Etiopljanina. Anđeo mu reče, neka ide na put što vođii 
iz Jerusalema u Gazu, i koji je pust. Dva su naime puta vodila iz 
Jerusalema: jedan življi preko Hebrona, a drugi, kojim se manje 
putovalo, preko Eleutoropolia. Po ovom drugom vozio se dvoranin 
kraljice etiopske, Kandace; Kandace bijaše ime svim kraljicama 
etiopskim, kao što je faraon bilo ime svim kraljevima egipatskim. 
Etiopija bijaše zemlja na jugu Egipta, sva Nubija do Abesiniie. Dvo-- 
ranin je na putu čitao Isaiju proroka, koji najviše govori o 
Spasitelju. Po nagovoru Duha Svetoga pristupi k njemu Filip i za- 
Dita ga: razumijelišto čita? Dvoranin priznaje, da ne može: 
Sv. Pisma razumieti, ako mu tko ne protumači; zato moli Filipa, 

neka sjede do njega, da ga pouči. Počevši od mjesta, što ga je čitao 
dvoranin, propovijedaše mu Filip Isusa. On je ta o v ca, koji je vođen 
na smrt, da svojom smrću otkupi rod ljudski; on je to jagnje, 
koji je krotko i dragovoljno hotio trpjeti i umrijeti, da nas sve spase. 
Želio je biti ponižen, da sve uzvisi; primio je na se nepravedan 


sud, da nas izbavi od osuđenia. Svojom smrću, kad se uze život 


njegov zemaliski, pribavio je silnom mnoštvu, rodu svojemu 
život vječni. U taj život dolazi se samo vjerom u Isusa, osobito u 
njegovo božanstvo. Da je i krštenje potrebno za spasenje, zacijelo: 
je Filip i to naučio dvoranina; jer kad su došli do vo de, pita dvo- 
ranin Filipa: Što brani meni, da se krstim? Ispovjedivši vjeru, 
da je Isukrst Sin Božii, ispovjedio je dvoranin, da vjeruje i 
sve ono što je Isus učio. »Tko vjeruje i pokrsti se, spasti će se«, £o- 
vorio je Isus. Dvoranin ispovijeda vieru i krsti se. Poslije krštenja 
uze Duh Gospodnii Filipa naglo. To je imalo uvjeriti dvo- 
ranina, da ie Filip bio poslanik Božji; zato ide dvoranin svojim 
putem dalje radujući se. A Filip se za čas obrete u Azotu, 
gradu filistejskom, i prolazeći kraj mora propovijedaše i drugim 
gradovima, dok ne dođe u Cesareju Palestinsku, na obali Sre- 
dozemnoga mora, gdje je izabrao sebi stalno prebivalište. 

Iz krštenja dvoranina kraljice etiopske razabiraju se lako neke 
nauke osakramentusv. krsta. Krst se podjeljuje vodom, 
Za krst je dobra svaka naravska voda. Za svečano se krštenje 
sada u crkvi upotrebljava voda, koja se posvećuje na Veliku su- 
botu. Prije krštenja obavljaju krštenici (ili u ime njihovo kumovi) 
krsni zavjet: ispovijedaju, da vjeruju sve što se nalazi u vjerovanju 
apostolskom. Da je krst naipotrebitiji sakramenat, bez kojega se ne 
može nitko spasti, to je znao dvoranin; zato tako silno moli Filipa, 
da ga krsti. I stoga što je krst tako potrebit sakramenat, može krstiti 
nesamo svećenik, nego i đakon (što je bio Filip), dapače kad je sila, 
može krstiti svaki čovjek. 


II. Širenje Crkve među neznabošcima. 
233. Obraćenje Saulovo. 
(Dj. Ap. 9, 1-22.) 


. Došlo je napokon vrijeme, da se evanđelje propovjedi »tja do. 
kraja zemlje«, »svim narodima«, dakle i neznabošcima. Za apostola 

neznabošcima izabra Gospodin Savla; jednoga od najljućih progo- 
mnitelja Crkve obrati te postade njezin najvjerniji širitelj. Poslije smrti 
svetoga Stefana nije Savao prestao progoniti kršćana; no kad je 
najviše bjesnio na Crkvu, onda ga prosine milost Spasiteljeva. 

»Savao još uvijek dišući prijetnjama i smrću na učenike 
Gospodnje pristupi k poglavaru svećeničkomu, i izmoli u njega 
poslanice u Damasak na zbornice, ako nađe muževa i žena od 
ovoga puta, da ih svezane dovede u Jerusalem. IT kad bješe na 
putu, i dođe blizu Damaska, ujedanput obasja ga svjetlost 
s neba. I padnuvši na zemlju, ču glas gdje mu govori: Savle, 
Savle! Zašto me progoniš? A on reče: Tko si, Gospodine? A 
on: Ja sam Isus, kojega ti progoniš; teško je tebi protiv bodila 
praćati se. I dršćući i diveći se reče: Gospodine! Šta hoćeš da 
činim? A Gospodin njemu: Ustani i uđi u grad, pa će ti se 
ondje kazati, šta ti treba činiti. A ljudi oni, koji iđahu s njim, 
stajahu u čudu, čujući istina glas, ali nikoga ne videći. A Savao 
usta sa zemlje, i otvorenim očima ništa ne viđaše. A uzevši ga 
za ruke uvedoše ga u Damasak. I bješe ondje tri dana slijep, i 
ne jede niti pi.« 

»A u Damasku bješe neki učenik po imenu Ananija; i 
reče mu Gospodin u viđenju: Ananija! A on reče: Evo me, 
Gospodine! I Gospodin mu reče: Ustani i idi u ulicu, koja se 
zove prava, i traži u kući Judinoj Savla po imenu Taršanina; 
jer gle, on se moli. I vidje (Savao) čovjeka po imenu Ananiju, 
gdje uđe i metnu rike na nj, da progleda. A Ananija odgovori: 
Gospodine! Čuh od mriogih za toga čovjeka, kolika je zla po- 
činio svetima tvojim u Jerusalemu. I ovdje ima vlast od pogla- 
vara svećeničkih da veže sve, koji prizivaju ime tvoje. A Go- 
spodin mu reče: Idi, jer mi je on sud izabrani, da iznese ime 
moje pred neznabošce i kraljeve i sinove Israelove; jer ću mu 
ja pokazati, koliko mu valja trpjeti za ime moje. I otišavši Ana- 


nija uđe u kuću; i metnuvši ruke na nj reče: Savle brate! Go- . 


spodin Isus, koji ti se. javi na putu, kojim si išao, posla me, da 

progledaš i da se napuniš Duha Svetoga. I odmah otpade od 

očiju njegovih kao krljušt i progleda; i ustavši krsti se. I kad 
uze jelo, okrijepi se.« ; 

»I bješe s učenicima u Damasku nekoilko dana. I odmah 

.po zbornicama propovijedaše Isusa, da je on Sin Božji. A svi, 

“koji su čuli, divljahu se govoreći: Nije li ovo onaj, što je gonio 

Damasak, 

u Jerusalemu one, koji prizivahu ime ovo, i ovamo zato došao, 
da ih svezane vodi glavarima svećeničkim? A Savao posta- 
jaše sve silniji i zastiđivaše Židove, koji stanovahu u Damasku 
dokaziujući, da je ovo Hrist.« 

Savlu, koji je odgojen u farisejskom duhu revnovao za zakon 
Mojsijev i držao kršćane za otpadnike od zakona, nije bilo dosta, 
što su kršćani izagnani iz Jerusalema, nego je još i po okolišnjim 
mjestima tražio učenike Isusove, da ih svezane dovede u Jerusalem. 
U sirskom gradu Damasku, koji je udaljen od Jerusalema 213 
km, živjelo je onda mnogo Židova. I među njima se stala širiti vjera 
Hristova. Kad je to saznao Savao, izmoli od poglavara svećenič- 
koga (po svoj prilici Kaife) poslaniće na zbornice u Damasku, da 
može ondje pohvatati pristaše nauke Isusove i dovesti ih u Jeru- 
salem na sud pred vrhovno vijeće. Židovi su po svijetu priznavali 
vlast jerusalemskoga vijeća, bili su spremni da izvrše njegove na- 
loge i pomognu njegovim poslanicima. Savao se oko podne približio 
Damasku. U po bijela dana obasja ga svjetlost s neba, 
jača od sjaja sunčanoga. Bila je to svijetlost nebeske slave s prije- 
stola Isusova, koji se pokaza Savlu. Savao se ne može uzdržati na 
nogama, nego od straha pade na zemlju pred veličanstvom 
Hristovim kao ono apostoli Petar, Ivan i Jakob kod preobraženja 
Isusova. Ležeći na zemlji, čuje glas Isusov, koji mu govori hebrel- 
ski: Savle, Savle! Zašto me progoniš? Savao je progonio vjer- 
nike Isusove, njegovu Crkvu; ali to je toliko kao da progoni Isusa, 
koji je jedno sa Crkvom svojom. Isus je glava Crkvi svojoj, koja je 
tijelo njegovo, zato tko progoni tijelo, progoni i glavu .— Savao nije 
vidio Isusa u životu, zato ne zna, tko mu to govori; samo zna, da 
to mora biti više biće. Zato pita: Tko si Ti, Gospodine? A Isus 
mu blago odvraća: Ja sam Isus, čije si ime dosada tako mrzio. 
No odsada treba da drukčije činiš. Nemoj se protiviti milosti, koja 
te zove, da se obratiš. Usprotiviš li se milosti, bit će ti kao živo- 
tinji, koja se praća protiv bodila, udara nogom o željezni 
šiljak, kojom je gone, te se tako sama jače izrani. Težak je tvoj 
grijeh bio dosada, a ne poslušaš li glasa Božjega, bit će još teži i 
može te dovesti u vječnu propast. I Savao sluša glas Hristov, pri- 
pravan je odazvati se pozivu Božjem, zato pita ponizno: Gospo- 
dine, što hoćeš.da činim? I Isus, koji mu se javio na izvanredan 
način, upućuje ga na redovit put, kojim treba da obraćenik ide: da 
sluša Crkvu: Idi u grad, pa će ti se ondje kazati. I još je dođao 

Isus riječi, koje kasnije (Dj. Ap. 26, 16—18) spominje Pavao da ih 
je čuo: »Ja ti se zato javih, da te učinim slugom i svjedokom ovome, 
što si vidio i zašto ću ti se još pokazati izbavljajući te od ovoga 
naroda i od neznabožaca, kojima te sad šaljem, da im otvoriš oči, 
te se obrate od tame k svjetlosti i od vlasti sotone k Bogu, da prime 
oproštenje grijeha:i dio među svetima po vjeri u mene.« Tim rije- 
čima kazuje Isus, zašto je ukazao Savlu toliku milost, što mu se 
javio: jer ga je hotio postaviti apostolom neznabošcima videći od 
vijeka, da će se odazvati glasu Njegovu i raditi sa svom revnošću 
oko spasenja njihova. To je Savao i poslušao. Jer ako je i u početku 
propovijedao među Židovima, ipak je glavni njegov posao bio obra- 
ćenje neznabožaca. 

Ljudi, koji su išli s Pavlom, da mu pomažu kod hvatanja 
kršćana, opazili su svjetlost, ali nijesu vidjeli onoga, koji Je 
govorio. Čuli su istina i glas, ali nijesu razabirali što govori. 
Bili su svjedoci čuda, što se s Pavlom zgađalo. Kad je Pavao ustao 
sa zemlje, otvorio je oči, ali nije vidio. Postao je slijep. Sljepota ta 
dozivala mu u pamet, u kakvoj se tami duševnoj dosad nalazio. 
Pratioci prihvatiše ga za ruku i odvedoše u grad, u prvu kuću, gdje 
je živio neki Žid po imenu Juda. Tu je ostao onako slijep tri dana 
i noći, razmišljajući svoj dosadašnji život; nije jeo ni pio, nego 
je postio, da se pokori za zla djela, što ih je činio Isusu i njegovim 
vjernicima. 

Unutrašnje obraćenje Pavlovo bilo je gotovo; sad je trebalo 
da i izvanjskim načinom pristupi k vjeri Isusovoj. Taj je posao 
obavio jedan od učenika Isusovih (možda jedan od 72-ice), po imenu 
Ananija, što znači: »Gospod je milostiv«. Učinio je to na poziv 
Božiji, kojemu se odmah pokorava, tek izjavlja svoje čudo, što ga 
Bog šalje k onomu, koji je došao s neprijateljskom namjerom u Da- 
masak, da veže sve te, t. i. kršćane. U isti čas, kad Ananiju Go- 
spodin šalje k Pavlu, vidi iPavao Ananiiu u viđenju, kako 
pristupa k njemu i meće na nj ruke. To je bio znak Pavlu, da će 
Ananija doći k njemu kao poslanik Božji, u kojega se ima potpuno 
pouzdati. Ananiji razjašnjuje Gospodin što se s Pavlom zbilo: mjesto 
da progoni one, koji prizivaju ime Isusovo, on će sim to ime 
iznositi pred neznabošce i kraljeve i sinove Israelove. A da je 
Dravi odabranik Božji, poznat će se po tom, što će i on biti dostojan 
zaime Isusovo trpjeti. Tim će mu Gospodin pokazati naj- 
veću svoju ljubav, što će trpeći imati prilike zadovoljiti za dosa- 

dašnje svoje grijehe, pribaviti si slavu u nebu, i tako s Hristom 
stradati i s njim se proslaviti. 

Ananija pođe na glas Božji u ulicu, koja se zvala prava, 
ravna, a prosijecala je grad od zapada prema istoku. Došavši u 
kuću, gdje je bio Pavao, metne ruke na Pavla i pozdravi ga kao 
brata u Isusu, javljajući mu, da će progledati. I Pavlu spade s očiju 
kao krljušt, kao ljuske ribje, te progleda i vidjevši pred sobom 
Ananiju, pokloni mu se. A Ananija mu reče (Dj. Ap. 22, 14—16): »Bog 
otaca naših izabra te, da poznaš volju njegovu i da vidiš Pravednika, 
i da čuješ glas iz usta njegovih, da mu budeš svjedokom pred svim 
ljudima za ovo što si vidio i čuo. I sad što oklijevaš? Ustani i krsti 
se, i operi se od grijeha svojih prizvavši ime Gospodina Isusa«. 
Ananija zove Isusa Pravednikom, da pokaže kako su krivo 
učinili Židovi Isusu osudivši Ga na smrt, kako je i Savao dosađ 
krivo činio Isusu. Sve to može popraviti, vrizove li ime 1Isu- 
sovo, ako vjeruje u njjiakose krsti. Savao učini tako, ispovjedi 
vjeru u Isusa, u njegovo božanstvo, kao ono dvoranin kraljice eti- 
opske, i potom ga Ananija krsti. Tako Pavao postade i izvanjim 
načinom član Crkve Hristove, kojoj je dušom pripao u času svojega 
obraćenja. 

Pavao je odmah poslije krštenja stao izvršivati zapovijed 
Hristovu, da njegovo ime iznosi pred sinove Israelove. Na veliko 
čudo svima stao je po zbornicama propovijedati Židovima onu 
istinu viere, radi koje je najviše dosad gonio kršćane: da je Isus. 
Sin Božii. Poznavajući Sveto Pismo i sve što je u njemu rečeno 
o Mesiji, Spasitelju svijeta, a sad i sam uvjeren, da se sve to izvršilo 
na Isusu iz Nazareta, lako je mogao dokazivati Židovima, da je ovo 
Hristi da su u bludnji, ako ovoga ne prihvate za Spasitelja. 

Obraćenje sv. Pavla, čin znamenit za vjeru kršćansku, 
slavi Crkva 25. siječnja. 

U obraćenju Pavlovu najočitije se vidi moć milosti 
Božje. Tu je milost Pavao naiviše osjetio, zato i o njoj od svih 
apostola najviše govori. Milost je Božja unutrašnji svrhunaravski 
nezasluženi dar, koji nam se po zaslugama Isusovim daje za naše 
vječno spasenje. Jedna je milost di eluiuća, koja nam prosvjet- 


ljuje razum, da poznamo što je dobro i potiče volju, da na zlo 


mrzimo, a dobro da ljubimo i činimo. Druga milost, koja je plod ove 
prve, ako joj se odazovemo, zove se milost posvećujuća, po 


kojoj od grješnika postajemo pravednici, djeca Božija i baštinici 

kraljevstva nebeskoga. Ta nam se milost daje u sakramentu krsta, 
a poslije u sakramentu pokore, ako smo prvu krsnu milost izgubili, 


234. Pavao pristupa zboru apostolskom. 
(Dj. Ap. 9, 23—30.) : 


Isus je izabrao Pavla, da »iznese ime njegovo pred nezua- 
bošce, kraljeve i sinove Israelove«, odredio ga za svojega apostola. 
Pa kao što je Isus tri godine poučavao svoje apostole za njihovu 
službu, tako je učinio i Pavlu. Poslije svojega obraćenja otišao 
jePavaouArabiju, u pustinju, da se ondje u samoći pripravi 
za veliko svoje zvanje. Ondje mu se Isus objavljivao i poučavao ga 
u vjeri, koju će Pavao širiti po svijetu. O tom svojem boravku u 
Arabiji govori sim sv. Pavao u poslanici Galaćanima (1, 11—17). 
Jer kad su kasnije neki ustajali protiv Pavla govoreći, da nije pravi 
apostol, kao drugi apostoli što su, govori Pavao o sebi, kako ga je 
sam Isus poučavao. Svoje znanje o vjeri Isusovoj nije primio od 
ljudi, nego od samoga Isusa. »Dajem vam znati, braćo, da evanđelje, 
što ga propovijedam, nije od mene i nije od ljudi. Jer ga ia od čo- 
vjeka ne primih niti se naučih, nego po objavi Isusa Hrista. Jer vi 
ste čuli moje nekadašnje vladanje u židovstvu, da sam preko mjere 
progonio crkvu Božju i raskopavao ju; i napredovah u židovstvu 
više od mnogih vrsnika svojih u rodu svome, revnujući odviše za 
otačka svoja predanja. A kad se svidje onomu, koji me izabra od 
utrobe matere moje i pozva me milošću svojom, da obiavi Sina 
svojega u meni, te ga navještam među neznabošcima, odmah ne 
Pitah tijelo i krv niti dodoh u Jerusalem k apostolima, koji su sta- 
riji od mene, nego otiđoh u Arabiju, i potom se vratih u Damasak«. 
Dosta dugo vrijeme, tri godine dana boravio je Pavao u Arabiji. 


u Damasku. 


»Kad se navršilo podosta dana, dogovoriše se Židovi, da 
ga ubiju. Ali Savao dozna za njihove zasjede; a čuvahu i vrata 
danju i noću, da ga ubiju. Ali učenici uzeše ga noću i metnuvši 
ga u koš spustiše ga preko zida. A kad dođe u Jerusalem, na- 
Mmjeravaše se pridružiti učenicima; ali ga se ovi bojahu ne vje- 
rujući, da je učenik. A Barnaba ga uze i dovede k apostolima i 
pripovijedi im, kako je na putu vidio Gospodina i što mu je go- 
vorio, i kako je u Damasku slobodno radio u ime Gospodnje. 1 

bijaše s njime u Jerusalemu ulazeći i izlazeći i slobodno radi- 
jaše u ime Gospodnje. Govoraše neznabošcima i prepiraše se 
s Grcima; ali oni gledahu, da ga ubiju. A kad su to doznala 
braća, odvedoše ga u Cesareju i otpustiše ga u Tars.« 

Pun znanja i jakosti, koje je crpao iz objava Isusovih, stade 
Pavao još jače propovijedati u Damasku nauku Isusovu, Otvrdnuti 
Židovi nijesu to dugo trpjeli. Onda je nad gradom Damaskom imao 
vlast arapski kralj Areta. Kako je on bio. naklon Židovima, bio je 
Pavao u pogibli, da izgubi život. O tom govori Pavao u II. poslanici 
Korinćanima (11, 32): »U Damasku neznabožački glavar kralja Arete 
čuvaše grad Damaštanski, da me uhvati; i kroz prozor spustiše me 
u košarici preko zida, i tako izbjegoh iz ruku njegovih.« 

Iz Damaska otide Pavao u Jerusalem, gdje ga već tri go- 
dine nije bilo. To je prvi njegov put u sveti grad poslije obraćenja. 
Išao ie onamo s namjerom, koju izriče u poslanici Galaćanima 
(1, 18.): »da vidi Petra«, da se pokloni poglavici apostola i da se 
s njim razgovori o evandelskoj nauci. No u Jerusalemu stali su se 
učenici, kršćani, uklanjati Pavlu, bojeći se, da se možda samu 
pretvara, a kad ih što više upozna, da ih onda izda. No Barnaba, 
znanac Pavlov iz mladosti, ispripovjedi sve apostolima Petru 
i Jakobu, koji su onda bili u Jerusalemu, što se s Pavlom zbilo. 
Pavao dođe k Petru i »ostade kod njega petnaest dana; a drugoga 
od apostola nije vidio nikoga osim Jakoba, brata Gospodnjega«. 
(Gal. 1, 19.) Po svoj prilici bili su drugi apostoli zabavlieni izvan 
Jerusalema. Kao što je Pavao redovito kršten, tako je zacijelo u 
Jerusalemu i ređen od sv. Petra za biskupa. Potom je stao Pavao 
propovijedati u ime Isusovo u Jerusalemu neznabošcima, 
kojima ga Isus poslao; a prepiraše se i s Grcima, s onim istim 
ljudima, s kojima se prepirao i đakon Stefan. Mislio je Pavao, ne bi 
li se i oni obratili kao što se obratio i on. Pavlove riječi nijesu imale 
uspjeha kod tih otvrdnutih. ljudi. Umalo što se nije i njemu dogodilo 
što i sv. Stefanu, da ga ubiju. 1 to opiranje a onda i viđenje, koje 
se javilo Pavlu u Jerusalemu pouči ga, da ne gubi vremena s tim 
ljudima. O viđenju, što ga je imao tih dana u Jerusalemu govori 
Pavao ovako (Di. Ap. 22, 17—20): »Kad sam se vratio u Jerusalem 
i molio u hramu, došao sam izvan sebe, i vidjeh Ga (Isusa) gdje mi 
govori: Pohitaj i iziđi brže iz Jerusalema, jer ne će primiti svjedo- 
čanstva tvojega za mene. A ja rekoh: Gospodine, sami znadu, da 
sam ja metao u tamnicu i šibao po zbornicama one, koji vjerovahu 





| 
| 
| 

Tars, rođeno mjesto sv. Pavla: 

u te; i kad se prolijevala krv Stefana, svjedoka tvojega, ja sam sta- 
jao ondje i pristajao i čuvao haljine onih, koji ga ubijahu. I reče mu: 
Idi, jer ću ja daleko da te pošljem među neznabošce.« Kađ su kršćant 
doznali, da neprijatelji hoće ubiti Pavla, odvedoše gau Cesa- 
reju idući s njim, da ga čuvaju. U Cesareji uđe Pavao u lađu, gdje: 
je bio sigurniji od zasjede židovske i otide u Tars. Tamo je ostao 
duže vremena u samoći pripravljajući se za propovijedanje, koje ga 
čeka među neznabošcima. Živeći u »krajevima Sirije i Cilicije ostao 
je nepoznat crkvama u Judeji, osim što su čuli, da onaj, koji ih je 
prije progonio, sada propovijeda vieru, na koju je prije navaljivao, 
i radi njega slaviše Boga«. (Gol. 1, 21—24). 

Što je Pavao pozvan preko samoga Isusa za apostola ipak 
tražio Petra, odatle se vidi, kako jeu Petra ion vidio vrhov- 
noga vidljivoga glavara Crkve. Isus je dakako glavar 
Crkve svoje; ali je htio da svojoj Crkvi, koja ie vidljiva općina, dade 
i vidljivoga glavara. 


235. Obilaženje Petrovo. 
(Dj. Ap. 9, 31—43.) 


Iz vladanja apostola Pavla prema apostolu Fetru vidjesmo, da 
ga Pavao drži za vrhovnoga glavara Crkve; a sv. Petar se i sam 
tako vlada, te se vidi, da je razumio za što ga je Isus postavio, kađ 
mu je rekao: »Pasi jaganice moje, pasi ovce moje;« jer je po službi 
svojoj i radio. Kao vrhovni pastir obilazi stado Hristovo i pazi na nj. 
Progonstvo podignuto od Židova, u kojem je umr'o sv. Stefan, po- 
malo se stišalo. 

»Crkva po svoj Judeji i Galileji i Samariji imadijaše mir, 
i naziđivaše se hodeći u strahu Gospodnjem i napunjaše se utje- 
hom Svetoga Duha. Uto se dogodi, da je Petar obilazeći sve 
došao k svetima, koji su stanovali u Lidi. I ondje nađe jednoga 
čovjeka, po imenu Eneju, koji je osam godina ležao na odru, 
jer bijaše uzet. I reče mu Petar: Eneja! Iscjeljuje te Gospodin 
Isus Hrist, ustani i prostri sebi. I odmah usta. I vidješe ga svi, 
koji su stanovali u Lidi i Saroni, i obratiše se ka Gospodinu.« 


»A u Jopi bješe jedna učenica po imenu Tabita, što znači 


Srna. Ona bješe puna dobrih djela i milostinje, što je činila. U 
te dane ona se razbolje i umrije. Pošto je okupaše, metnuše je 
u gornju sobu. A budući da je Lida blizu Jope, onda učenici 

čuvši da je Petar u njoj, poslaše dva čovjeka k njemu moleći: 
Ne požali truda da dođeš k nama. I ustavši Petar otide s njima. 
1 kad dođe, odvedoše ga u gornju sobu; i skupiše se oko njega 
sve udovice plačući i pokazujući mu suknje i haljine, što im je 
načinila Srna. A Petar otpustivši sve napolje kleče na koljena 
i pomoli se; i okrenuvši se k tijelu reče: Tabita, ustani! Ona 
pak otvorivši oči i vidjevši Petra sjede. A on pruživši joj ruku, 
podiže je. I dozvavši svete i udovice, pokaza je živu. Ovo se 
razglasi po svoj Jopi, i mnogi vjerovaše u Gospodina. I Petar 
osta mnogo dana u Jopi u nekoga Simona kožara.« 


Mir, što ga je neko vrijeme uživala Crkva, nastao je po svoj 
prilici zato, što je samim Židovima zaprijetila pogibao od cesara 
rimskoga Kaligule, koji je u trećoj godini svojega vladanja tražio, 
da ga poštuju kao boga i zapovjedio, da se njegov kip postavi u 
jerusalemskom hramu. U strahu za sebe pustili su Židovi neko vri- 
jeme kršćane u miru. Zato se Crkva stala naziđivati, to jest ' 
njezini vjernici umnožavali su se i brojem i napredovali u krepostima. 
Uz vanjski mir imali su i unutrašnju utjehu Duha Svetoga. To 
vrijeme mira dopustilo je Petru, da izađe iz Jerusalema i obiđe 
kršćane (»svete«), da kao poglavar Crkve vidi kako se kršćani 
vladaju. Tako je došao u Lidu, grad na putu iz Jerusalema u Jopu. 
Tu je bilo kršćana, koji su po svo iprilici poučeni i kršteni od Filipa 
đakona. I Eneja bit će da je bio kršćanin, Žid rodom a Grk jezi- 
kom, kako mu i ime svjedoči. Petar ga iscijeli i kaže mu: Prostri 
sebi, sada možeš sam svoj odar urediti, a ne treba ti tuđe pomoći 
kao dosele. To je čudo privuklo mnoge u Crkvu u Lidi iu Saronl, 
ravnici kraj Sredozemnoga mora. 


Drugo još veće čudo učini Petar u Jopi, gradu na Sredozem- 
skom moru. Tu je živjela učenica, t. i. kršćanka Tabita. Nje- 
zino ime grčki glasi Dorkas, a hrvatski Srna. Bila je ona jedna ođ 
Prvih kršćanskih djevica, koja je neudata živjela za udovice i sirote 
čineći im mnoge milostinje radom svojih ruku. Smrt dobročini- 
teljice ožalostila je sirote. Zato šalju k Petru, nadajući se od njega 
Pomoći. Lida jeblizu Jope, oko 4 sata hoda (18 km). Došavši Petar 
u Jopu i vidjevši mrtvu Tabitu, posla sve iz sobe, da se uzmogne 
sabranije i pobožnije pomoliti Bogu za život. Koliko li je veselje za- 
vladalo među sirotama, kad im Petar pokaza živu dobročiniteljicu 
njihovu! 

To čudo opet prizva mnoge u Crkvu. Petar osta mnogo 
dana u Jopi, da nove kršćane pouči i utvrdi u vjeri. Nastanio se 
kod nekoga kožara. Kožari su kod Židova vrijedili kao ljudi ne- 
čisti, jer se bavliahu oko poginulih životinja. Zato se Židovi nijesu 
htjeli s njima družiti. Što se Petar čak nastanio u kožara, znak je, 
da za taj židovski običaj nije mario. Tako se pripravljao za događaj, 
koji će mu pokazati, da su svi ljudi čisti i da više ne vrijede usta- 
. nove Mojsijeva zakona, po kojima su neki ljudi držani kao nečisti. 

Iz vladanja dakle apostola Petra vidimo, da je Petar vid- 
ljivi glavar Crkve Isusove. Kao voivoda u vojsci, veli sv. 
Ivan Zlatousti, obilazi Petar i gleda, koji je dio složan, koji je naoru- 
žan i kojemu treba njegov dolazak; svuda ga vidiš kako obilazi i 
stoji na čelu. 


236. Obraćenje Kornelijevo. 
(Dj. Ap. 10, 1—48.) 

Dosad su apostoli propovijedali samo Židovima ili onima, koji 
su se od neznaboštva obratili na vjeru židovsku. Da će se i nezna- 
bošcima propovijedati evanđelje, to su i proroci unaprijed kazali, to 
je Isus učio i apostoli su znali. Ali nijesu znali, da li će neznabošci 
ravno prelaziti na kršćanstvo, ili će trebati najprije da prijeđu k ži- 
dovstvu i na zakon Mojsijev, pa onda da se krste. Svetoga Petra 
poučio je sam Gospodin Bog, da neznabošcima ne treba držati:Moi- 
sijeva zakona i da se mogu odmah krstiti, a ne treba da se prije 
obrezuju. On je i prvoga neznabošca ovako priveo k vjeri i krstio. 


»Bijaše neki čovjek u Cesareji po imenu Kornelije, stoti- 
nik od čete, koja se zove Italijska, pobožan i bogobojazan s ci- 
jelim domom svojim, dajući mnoge milostinje narodu i moleći 
se Bogu bez prestanka. On vidje u viđenju očito oko devetoga 
sata dnevi anđela Božjega, gdje uđe k njemu, i reče mu: Kor- 
nelije! A on ugledavši ga i obuzet od straha reče: Što je, Go- 
spodine? Anđeo mu pak reče: Molitve tvoje i milostinje tvoje 
uziđoše na spomen pred Boga. Zato sad pošlji u Jopu ljude i 
dozovi Simona prozvanoga Petra; on stoji u nekoga Simona 


kožara, čija je kuća kod mora; on će ti kazati što ti treba 


činiti. A kad nesta anđela, koji mu govoraše, dozva dvije sluge 
svoje i bogobojaznoga vojnika od onih, koji mu služahu. I ispri- 
povjedivši im sve posla ih u Jopu.« 

»Drugi dan, kad su oni bili na putu i približavali se gradu, 
iziđe Petar u gornju sobu, da se pomoli u šesti sat. I kad oglad- 
nje, htjede da jede. A kad su mu gotovili, dođe izvan sebe, 1 
vidje nebo otvoreno i sud nekakav gdje silazi kao velika plahta 
gdje se na četiri roglja spušta s neba na zemlju, u kojem bijahu 
sva četveronožna i sitne životinje zemaljske i ptice nebeske. I 
postade glas k Petru: Ustani, Petre, pokolji i jedi! A Petar 
reče: Nipošto, Gospodine, jer nikad nijesam jeo što pogano ili 
nečisto. I gle, glas opet k njemu drugom: Što je Bog očistio, 
ti ne reci da je pogano. I ovo bi tri puta; i odmah se sud uze na 
nebo. A dok je Petar razmišljavao, što bi bilo to viđenje, koje 
je vidio, gle, ljudi, koji bijahu poslani od Kornelija pitajući za 
kuću Simonovu stadoše pred vratima. I zovnuvši pitahu, stoji 
li ondje Simon prozvan Petar. A dok je Petar mislio o viđenju, 
reče mu Duh: Evo tri čovjeka traže te; ustani dakle i siđi i idi 
s njima, ništa ne dvoumeći; jer sam ih ja poslao. A Petar si- 
šavši k ljudima reče: Evo, ja sam, koga tražite; za što ste došli? 
Oni rekoše: Kornelije stotinik, čovjek pravedan i bogobojazan, 
koji ima svjedočansvo od svega naroda židovskoga, primio je 
odgovor od anđela svetoga, da tebe dozove u dom svoj i da 
Čuje istinu od tebe. Onda ih uvede unutra i ugosti.« 

»Sjutradan ustavši pođe s njima; i neki od braće iz Jope 
pođoše s njim. A drugi dan dođe u Cesareju. Kornelije pak če- 
kaše ih sazvavši rodbinu svoju i prijatelje. A kad Petar hoćaše 
da uđe, iziđe mu Kornelije nasusret i padnuvši k nogama nje- 
govim pokloni mu se. Ali ga Petar podiže govoreći: Ustani, I 
ja sam čovjek. I govoreći s njim uđe i nađe mnoge, koji su se 
bili skupili. I reče im: Vi znate, kako je mrsko čovjeku Židovu 
družiti se ili dolaziti k tuđinu; ali je meni pokazao Bog, da 
nijednoga čovjeka ne zovem pogana ili nečista. Zato bez sum- 
njanja dođoh pozvan. Pitam vas dakle, zašto ste me pozvali? 
A Kornelije reče: Sada su četiri dana tomu, što sam se molio 
u deveti sat u kući svojoj; i gle, čovjek stade preda mnom u 
haljini sjajnoj i reče: Kornelije! Uslišena je molitva tvoja i mi- 
lostinje tvoje pomenuše se pred Bogom. Zato pošlji u Jopu i 
dozovi Simona prozvanoga Petra; on stanuje u kući Simona 
kožara kod mora. Onda ja odmah poslah po tebe, i dobro si 
učinio, što si došao. Sad evo mi svi stojimo pred tobom, da 
čujemo sve što ti je zapovijedio Gospodin.« 

»Tada otvori Petar usta svoja i reče: Zaista vidim, da 
Bog ne gleda tko je tko; nego u svakom narodu, koji se boji 
njega i tvori pravdu, mio je njemu. Riječ posla Bog sinovima 
Israelovim javljajući im po Isusu Hristu — ovaj je Gospodin 
svima. Vi znate riječ, koja je bila po svoj Judeji; jer poče od 
Galileje po krštenju, koje propovijeda Ivan: Isusa iz Nazareta, 
kako ga pomaza Bog Duhom Svetim i silom, koji prođe čineći 
dobro i iscjeljujući sve, koje bješe nadvladao đavo; jer Bog 
bijaše s njim. I mi smo svjedoci svemu, što učini u zemlji Židov- 
skoj i u Jerusalemu, koga ubiše objesivši ga na drvo. Ovoga 
uskrse Bog treći dan i dade mu, da se pokaže ne svemu narodu, 
nego nama svjedocima naprijed  određenima od Boga, koji 
s njim jedosmo i pismo, pošto uskrsnu od mrtvih. I zapovjedi 
nam, da propovijedamo narodu i svjedočimo, da je on onai, koji 
ije postavljen od Boga za suca živima i mrtvima. Za ovoga 
svjedoče svi proroci, da imenom njegovim primaju oproštenje 
grijehA svi, koji u nj vjeruju.« 

»Dok još Petar govoraše ove riječi, siđe Duh Sveti na 
sve, koji slušahu riječ. I udiviše se vjerni iz obrezanja, koji su 
došli s Petrom, što se i na neznabošce izlila milost Duha Sve- 
toga; jer su ih slušali gdje govore jezike i veličaju Boga. Tada 
progovori Petar: Eda može iko vodu zabraniti, da se ne krste 
ovi, koji su primili Duha Svetoga kao i mi? I zapovjedi da se 
krste u ime Gospodina Isusa Hrista. Onda ga umoliše, da ostane 
kod njih nekoliko dana.« 

i Cesareja Palestinska (za razliku od Cesareje Filipove) 
bijaše grad na Sredozemnom moru, sjeverno od Jope udaljen kojih 
50 km. Ondje su stanovali upravitelji Židovske zemlje; zato je tamo 
bila i vojska rimska. Vojska se dijelila na legije, svaka legija na 10 
kohorta (četa), kohorta na 6 centurija, po sto momaka. Takvom 
jednom centurijom, stotinom, zapovijedao je centurion, stotinik. 
Ovakav stotinik, niži časnik, bijaše i Kornelije, Rimljanin, kako 
mu to svjedoči porodično ime, u Rimu dosta poznato. On bijaše po- 
ganin; ali nezadovoljan s poganskom vjerom prianjao je uz židov- 
stvo, te se i molio u određene sate, kao što je bio običaj u Židova. 
Krai toga je činio i mnoge milostinje, ne bi li i time isprosio od Boga 
milost, da ga prosvijetli i nadahne pravom istinom. I Bog se ogleda 
ha ni, te mu udijeli milost, što ga izvanrednim načinom preko an- 
đela dozva k pravoj vjeri, koju mu na redovit način navijesti sam 

poglavica apostola sv. Petar. Kad se Kornelije jednom po običaju 
zolio u devet sati, t. i. u tri sata po podne, javi mu se anđeo i pouči 
ga, da dozove Petra iz Jope. Kornelije to odmah učini poslavši 
oo ni dvije sluge i vojnika bogobojaznoga, koji je isto tako 
kao glavar njegov prianjao uz vjeru u jednoga Boga, kojega poštuju 
Židovi. 

Poslanici krenuli su se isti dan u Cesareju; negdje su na putu 
prospavali noć, i drugi dan stigli u grad oko podne, oko šest sati 
po brojenju onoga doba. Petar je u to vrijeme u kući Simona kožara 
uzašao u gorniu sobu, na ravnom krovu, da se nesmetano uz- 
mogne pomoliti Bogu. Tu dođe izvan sebe; tjelesna ga osjetila 
ostaviše, a duh mu sam gledaše osobitu pojavu: sud neki kao plahta, 
u kojem bijahu s va četveronožna, i sitne životinje zemaljske (gma- 
zovi) i ptice nebeske čiste i nečiste ispremiješane. Po Mojsijevu su 
se naime zakonu, kao što znamo, dijelile životinje na čiste i nečiste: 
neka sinove Israelove opominju, da se čuvaju nečistote grijeha. 
Čuo je Petar glas Božji: Pokolji i jedi! Petar misleći, da je to samo 
kušanje, hoće li se držati Mojsijevih ustanova, otvoreno po svom 
običaju kaže, da nikad nije jeo što pogano ili nečisto. Nato mu onaj 
glas kaže: Što je Bog očistio, ti ne reci da je pogano. Bog je 
u starom zavjetu preko Mojsija sam takvu uredbu učinio; ali ta je 
uredba imala vrijednost sario do dolaska Spasiteljeva. Židovi su 
se imali uklanjati nečistotama i druženju s neznabošcima, da se što 


.lakše sami uzdrže čisti u vjeri; kad je došlo vrijeme, da se s nezna- 


bošcima zajedno okupe u stadu Hristovu, prestala je ta razlika. To: 
su kazivale Petru one riieči. A da se uvjeri o potpunoj istini svojega 
viđenja, ponavlja se viđenje tri puta. Petar ipak nije odmah ra- 
zumio što to sve znači, te je poslije o tom razmišljao. Međutim mu 
stvar postade odmah jasna, kad dođoše ona trojica neznabožaca od 
Kornelija neznabošca poslana. Razumije Petar, da ga Bog htio po- 
učiti, neka ne drži pogana nečistima; neka se ne uklanja društvu 
s njima, da ih može predobiti za kraljevstvo Hristovo. Zato onu 
trojicu pridrži onu noć kod sebe i ugosti, jedući s njima zajedno, 
što inače. Židovi nijesu držali za dopušteno. 

Kad je Petar sjutradan išao u Cesareju s poslanicima Korneli- 
jevim, ineki od braće, šestorica kršćana, otidoše s njim. Tek 
drugi dan dođoše u Cesareju, jer je put bio tegotan. Opazivši Petra- 
izađe mu Kornelije u susret, i kao poslaniku Božjemu padnuvši licem 
na zemlju, duboko mu se pokloni, kako je bio na istoku običaj 

činiti pred najodličnijim ljudima. Rimljani su znali, da Židovi ne će 
da se druže s neznabošcima; pa da se ne čude, što Petar tako slo- 
bodno dolazi k njima, reče im, kako mu je Bog pokazao u vi- 
đenju, da nijednoga čovjeka ne drži za nečista. 

Kad je potom Kornelije ponovio, što mu je anđeo kazao, onda. 
Petar stade i njemu i mnogim drugima što su bili s njim propovije- 
dati Krista, koga je Bog jednako poslao Židovima kao i poganima, 
ne praveći kod toga razlike među narodima, nego gledajući s ka- 
kvom će tko spremom prihvatiti njegovu milost. Hrist je Gospo- 


din svima: i Židovima i neznabošcima; zato je i došao da im 


svima donese mir, da ih spase. Isus je pokazao, da je on od Bogu. 
obećani Spasiteli, pomazanik, i svetim svojim životom i silnim čude- 
sima, napose svojim uskrsnućem, kojemu su apostoli živi svie- 
doci, jer ga poslije uskrsnuća nijesu samo vidjeli, nego su s njim govo- 
til, jeliipili, vidjeli ga dakle u pravom tijelu njegovu. Koji hoće 
da dobiju oproštenje grijeha, moraju u toga Spasitelja vjerovati. 

Riječ Petrovu poslušaše i vjerovaše skupljeni neznabošci. Tako« 
su dušom pristali u Crkvu Hristovu; zato se i na njima pokaza iz- 
vanredna milost, dar jezika. To je bio znak, da im se ne smije kratiti: 
ulaz u Crkvu vidljivim načinom po svetom krštenju. Zato Petar za- 
povjedi svećenicima i đakonima (možda i Filipu đakonu, koji je sta- 
novao u Cesareji), da te neznabošce pokrste vodom, što su i uči- 
nili. Peta je ostao duže vremena u Cesareji, da pouči novo- 
krštenike. 

U stotinika Kornelija vidimo, kako se ispunja obećanje Božje, 
dano onima, koji dijele milostinju. »Milostinja izbavlja od smrti, i 
ona je koja čisti od grijeha i čini da nađemo milosrđe i život vječni« 
(Tob. 12, 9). Onima, koji dijele milostinju obećao je 
B o g blagoslov na ovom svijetu i osobite duhovne milosti, da im se 
oproste grijesi i otvore vrata nebeska. 


237. Petar opravdava svoje postupanje s nezna- 
bošcima. 
(Dj. Ap. 11, 1-18.) 

Djelo, što ga je učinio Petar: da je išao k neznabošcima, u nji 
stanovao, s njima jeo, primio ih u Crkvu bez obrezanja, brzo se 
pročulo u Jerusalemu. Apostoli i dobar dio kršćana primili su tu 
vijest s veseljem. Ali je bilo i takih, koji su odviše prianjali uz židov- 

ske običaje, te ih je taj postupak Petrov iznenadio. Počeli su prigo- 
varati Petru. Petar je vidio, da će biti dobro, ako svoje postupanje 
pred njima opravda. , 

»Čuli su pak apostoli i braća u Judeji, da su i neznabošci 
primili riječ Božju. A kad je Petar došao u Jerusalem, prigo- 
varahu mu oni, koji bijahu iz obrezanja, govoreći: Zašto si 
unišao k ljudima neobrezanim i jeo s njima? A Petar im kazi- 
vaše od početka redom govoreći: Ja sam bio u gradu Jopi na 
molitvi, i došavši izvan sebe vidio sam sud nekakov kao ve- 
liko platno na četiri roglja gdje se spušta s neba i dođe do preda 
me. Pogledavši u nj razgledah i vidjeh četveronožna zemaljska 
i zvijeri i gmazove i ptice nebeske. A čuo sam i glas, koji mi 
govoraše: Ustani, Petre, pokolji i jedi! Ali ja rekoh: Nipošto, 
Gospodine, jer pogano i nečisto nije nikad ušlo u usta moja. A. 
glas odgovori drugom s neba: Što je Bog očistio, ti ne reci da 
je pogano. I to su dogodi tri puta, i sve se uze opet na nebo. I 
gle, odmah tri čovjeka stadoše pred kućom, u kojoj sam bio, 
poslani k meni iz Cesareje. I reče mi Duh, da idem s njima ništa 
ne promišljajući. A pođe sa mnom i šestoro braće ove, i ušli 
smo u kuću čovjekovu. On nam pripovjedi, kako je u kući svo- 
joj vidio anđela, koji mu je govorio: Pošlji u Jopu i dozovi 
Simona prozvanoga Petra; on će ti kazati riječi, kojima ćeš se 
spasti ti i sav dom tvoj. I kad stadoh govoriti, siđe Duh Sveti 
na njih, kao što i na nas u početku. Tada se opomenuh riječi 
Gospodnje, kako je govorio: Ivan je krstio vodom, a vi ćete 
se krstiti Duhom Svetim. Kad je dakle Bog dao njima istu 
milost kao i nama, koji vjerovasmo u Gospodina Isusa Hrista, 
tko sam ja, da bih mogao zabraniti Bogu? Čuvši ovo umuk- 
nuše i slaviše Boga govoreći: Dakle je i neznabošcima Bog dao 
pokajanje za život.« : 

Žido-kršćani (»iz obrezanja«) nijesu prigovarali Petru, što 
je primio neznabošce u Crkvu, nego su mu zamjerali što ulazi u 
kuću neznabožaca i s njima se druži, prije nego što su neznabošci 
prihvatili zakon Mojsijev (bili obrezani). Petar kao glavar Crkve 
nije bio dužan, da daje račun o svojem dielovanju, ali da se slabiji 
ne sablazne, razloži im sve redom što se zbilo: nije on ništa radio 
od sebe, nego po zapovijedi Božjoj. Kad je. vidio, da su i neznabošci 
na izvanredan način pozvani u Crkvu primivši krštenje ođ 
DuhaSvetoga, o kojem je govorio Isus, i koje su apostoli pri- 

mili u početku, na dan Pedesetnice: nije mogao a da im ne podijeli 
krštenja vodom. Razlaganje Petrovo primiri žido-kršćane, a ostali 
. hvališe Boga, što jeineznabošcima Bog dao pokajanje 
Za život, što je i njima u Crkvi svojoj otvorio vrelo spasenja. 
Nije dakle Crkva Kristova kao zbornica židovska od- 
ređena, da obuhvata samo jedan narod, nego sve narode svijeta bez 
razlike. Tako je ona općenita za sve ljude, katolička. 


238. Kršćani u Antiohiji. 
(Dj. Ap. 11, 19—30,) 


Pokrštenje Kornelijevo širom je otvorilo vrata Crkve nezna- 
bošcima. Djelo je to postalo skoro poznato i u daljim krajevima, 
navlastito u Siriji, gdje je bilo dosta neznabožaca, koji su jedva če- 
kali čas, da se obrate k pravoj vjeri, 


»Oni, što su se rasijali od nevolje, koja je bila za Stefana, 
prođoše do Fenicije, Cipra i Antiohije, a ne propovijedahu 
riječi nikomu do samim Židovima. Neki pak među njima bijahu 
Ciprani i Cireneji; ovi ušavši u Antiohiju stadoše Grcima g0- 
voriti i propovijedati Isusa Hrista. I bješe ruka Božja s njima: 
i mnogo ih vjerovaše i obratiše se ka Gospodinu. A dođe riječ 
o njima do ušiju Crkve jerusalemske; i poslaše Barnabu u Anti- 
ohiju. Kad on dođe i vidje milost Božju, obradova se; i nago- 
varaše sve, da tvrdim srcem ostanu u Gospodinu; jer je bio 
čovjek dobar i pun Duha Svetoga i vjere. I obrati se mnogo 
ljudstva ka Gospodinu. Barnaba pak pođe u Tars, da traži 
Savla; i kad ga nađe, dovede ga u Antiohiju. I oni se cijelu 
godinu baviše ondje u Crkvi, i učiše mnogi svijet, tako da su 
se najprije u Antiohiji učenici nazvali kršćanima.« 

»U te dane dođoše iz Jerusalema proroci u Antiohiju. 1 
ustavši jedan od njih po imenu Agab, objavi po Duhu glad veliki, 
koji će biti po vasionom svijetu. Ovaj glad bi za Klaudija. Uče- 
nici zato odrediše svaki, koliko je koji mogao, da pošlju u 
pomoć braći u Židovskoj; što i učiniše poslavši starješinama 
priloga preko ruku Barnabinih i Savlovih.« 

Mučenička smrt sv. Stefana, kako smo već prije spomenuli, 
nesamo da nije škodila širenju kršćanske vjere, već je učinila, da 
se Crkva Hristova staja jače širiti po Judeji i okolišnjim zemljama. 
Kršćani bježeći pred progonstvom iz Jerusalema došli su tia do 

Feničke, zemlje, u kojoj su živjeli Feničani, u starini poznati kao 
narod trgovački. Taj je narod poslije primio i jezik i običaje Grka, 


te se s njima izmiješao. Neki su učenici otišli i na otok Cipar, na 


kojem je živjelo mnogo Židova, što su se onamo naselili trgovine 
radi. Drugi su opet došli i u samu Antiohiju, prijestolnicu neka- 
dašnjih kraljeva sirskih, a poslije glavni grad rimske pokrajine Sirije, 
grad iza Rima i Aleksandrije najbogatiji, ali i najraskalašeniji. I u 
tom je gradu bilo mnogo Židova. Oni od učenika, koji su se tvrdo: 
držali običaja židovskih, propovijedahu samo Židovima; ali 
drugi, Cipranii Cireneji, koji su življeli među neznabošcima 
i vidjeli njihovu sklonost k vjeri, stali su u Antiohiji propovijedati i. 
Grcima, neznabošcima. Bješe ruka Gospodnja s njima, Bog: 
je njihove riječi potvrđivao i čudesima; zato se velik broj obratio 
ka Gospodinu Isusu Kristu. Kad su to čuli apostoli u Jerusalemu, 
poslali su u Antiohiju Barnabu, koji je bio i sam Cipranin kao + 
oni, koji su u Antiohiji propovijedali. Vjerni u Antiohiji prihvatili su 
nauku Kristovu i po njoj sad stali živjeti. Barnabi nije trebalo drugo, 
nego da ih tek opomene, da u toj vjeri i životu ostanu postojani. 
Niegove su riječi vrijedile mnogo, jer je i sam svojim životom pred- 
njačio drugima; bio je čovjek dobar, milostiva srca, što je već . 
bio i prije pokazao, kad je među prvima prodao svoju njivu i dao 


novce za siromahe. Videći Barnaba kako sjeme riječi Božje pada 


na dobro tlo i kako se množi broj vjernika, ogleda se za pomoćnika: 
u evanđelskom radu. Tu mu pade na pamet Pavao, za koga je Bar- 
naba znao, da je čovjek, koji će riječ Božiu propovijedati nezna- 
bošcima sa spremom i veseljem. Da ga sigurnije skloni za pomoć, 
pođe sam u Tars da ga potraži. 

Uz takova propovjednika, kakov je bio Pavao, obrati se 
mnogisvijet, veliko mnoštvo i Židova a još više Grka nezna- 
božaca k vjeri. Tu su u Antiohiji pogani prvi stali lučiti učenike 
Hristove od Židova, dok su ih drugdje miješali sa Židovima 
i držali za sljedbu židovsku, pa su ih nazvali kršćanima, po 
Hristu, čiju su vjeru ispovijedali i čijim su se imenom slavili. Tai su 
naziv i sami učenici Hristovi s veseljem prihvatili. Dosad su se 
zvali učenici, vjerni, braća, sveti (određeni da Bogu služe); a sad 
su držali za čast, da se nazovu kršćanima. 

Crkvu je u Antiohiji Gospodin Bog i drukčije proslavio. Onamo 
su došliiprorociiz Jerusalema. Duh je Sveti i kod prvih kršćana 
neke prosvijetlio, da su za korist Crkve mogli i lijepom naukom: 

tješiti kršćane i otkrivati buduće stvari. Po imenu se spominje jedan 
prorok, A gab, koji je prorekao glad po vasionom svijetu. 
Taj je glad doista nastao kasnije. Za cijelog vladanja Klaudija 
cesara (41—54 po Hr.) pohodio je glad pokrajinu za pokrajinom. U 
Siriji i Palestini vladao je glad od god. 44—48. Antiohijski kršćani 
bili su bogatiji od onih u Židovskoj i u Jerusalemu, od kojih su 
mnogi izgubili za progonstva svoj imutak. Iz ljubavi k braći i za- 
hvalnosti, što su od njih primili duhovno dobro, hoće da im pošlju 
pomoć skupivši milodare. To su poslali preko Barnabe i Sa vla, 
koji je poslije obraćenja svojega došao tako drugi put u Jerusalem. 
Tamo su predali priloge starješinama, svećenicima, koje su 
apostoli postavili, da upravljaju Crkvom. Apostola onda. nije bilo 
u Jerusalemu, razišli su po svijetu, da ispune nalog Hristov te pro- 
povijedaju vim narodima. 

Časno je im e, koje nose kršćani. Ali je potrebno, da prema 
tomu i žive. 

Starješine, što se kaže u Djelima Apostolskim da su upravljali 
“Crkvom u Jerusalemu, zovu se grčkom riječju prezbiteri. Tijer 
se ne označuju ljudi stariji, nego poglavari. Tako su i poslije apo- 
stoli po nekim crkvama postavljali »starješine«, prezbitere iliti sve- 
ćenike. Ti su prezbiteri, svećenici, imali vlast »lomiti hlieb«, svetu 
misu služiti, propovijedati, krstiti, opraštati grijehe i t. d. Tu su vlast 
dobijali od apostola polaganjem ruku, sakramentom sv. reda. Viši 
su u vlasti od njih biskupi, koji također imadu svećeničku vlast, pa 
se zato u Sv. Pismu kadikad zovu prezbiteri. Kasnije se stala toč- 

nije lučiti služba običnoga svećenika (prezbitera) i biskupa (epi- 
:skopa). 


239. Četvrto progonstvo. Jakob pogubljen. Petar 
u zatvoru. 
(Dj. Ap. 12, 1-24.) 


Dok se u Antiohiji stala bujno razvijati kršćanska Crkva, one 
kršćane u Jerusalemu stiglo je i četvrto progonstvo od strane 
Židova. Herodu Agripi, unuku Heroda Velikoga pošlo je za 
rukom svojim ulagivanjem, te je od cesara Kaligule dobio kraljev- 
sku čast, koju mu je potvrdio i cesar Klaudije postavivši ga kraljem 
u Židovskoj (g. 41. po Kr.). Da se ulaska Židovima učini između 
«ostaloga i to, što je stao progoniti kršćane. 

»U te dane podiže Herod kralj ruke, da muči neke od 
Crkve. I pogubi Jakoba brata Ivanova mačem.« 

»Vidjevši pak, da je to po volji Židovima, doda te uhvati i 
Petra. Bijahu pak dani prijesnih hljebova. I kad ga uhvati, baci 




































































Sv. Petar izbavljen iz tamnice. 


ga u tamnicu i predade ga četirima stražama vojničkim, da ga 
čuvaju, misleći ga po pashi izvesti pred narod. I Petra tako 

čuvahu u tamnici; a Crkva moljaše se za njega Bogu bez pre- 
stanka. A kad hoćaše Herod da ga izvede, onu noć spavaše 
Petar među dvojicom vojnika, okovan u dvoje verije; i stra- 
žari pred vratima čuvahu tamnicu. I gle, anđeo Gospodnji pri- 
stupi, i svjetlost se zasja po sobi, a kucnuvši Petra u rebra pro- 
budi ga govoreći: Ustani brže! I spadoše mu verige s ruku. 
Još mu reče anđeo: Opaši se, i obuj opanke svoje. I učini tako. 
Potom mu reče: Obuci haljinu svoju, i idi za mnom. Izišavšt 
iđaše za njim; ali ne znadijaše, je li to istina, što je anđeo činio, 
nego mišljaše, da vidi viđenje. A kad prođoše prvu i drugu 
stražu, dođoše k vratima gvozdenim, koja vode u grad; ona 
im se sama otvoriše. I izišavši prođoše jednu ulicu, i anđeo 
odmah odstupi od njega. Tada dođe Petar k sebi i reče: Sad 
doista znam, da je Bog poslao anđela svojega, te me izbavi iz 
ruke Herodove i od svega čekanja naroda židovskoga.« 


»I razmislivši pođe k domu Marije matere Ivana, prozva- 
noga Marka, gdje su mnogi bili sabrani i molili se. I kad je 
kucao u vrata od dvora, pristupi djevojka po imenu Roda 
(Ruža), da čuje. I poznavši glas Petrov, od radosti ne otvori 
vrata, nego dotrča i javi, da Petar stoji pred vratima. No oni 
joj odgovore: Luduješ. Ali ona potvrđivaše, da je onako. A oni 
govorahu: Anđeo je njegov. Petar pak nije prestajao kucati. 
A kad mu otvoriše, poznadu ga i udiviše se. On pak mahnuvši 
na njih rukom, da šute, kaza im, kako ga je Gospodin izveo iz 
tamnice, i reče: Javite to Jakobu i braći. I izišavši otide na 
drugo mjesto.« 

»A kad bi dan, nasta ne mala zabuna među vojnicima, što 
se dogodilo Petru. A kad ga Herod potraži a ne nađe, ispitavši 
stražare zapovjedi, da ih odvedu. Potom siđe iz Judeje u Cesa- 
reju, i boravljaše ondje.« 

»Herod se ljutio na Tirce i Sidonce. A oni jednodušno do- 
đoše k njemu i dobivši na svoju ruku Blasta, posteljnika kra- 
ljeva, iskali su mira, jer su se njihove zemlje hranile od njega. 
I u određeni dan Herod obukavši se u kraljevsku haljinu sjede 
na prijesto i govoraše im. A narod stade vikati: Ovo je glas 
Božji a ne čovječji. I odmah udari ga anđeo Gospodnji, budući 
da nije dao slave Bogu, te izjeden od crvi izdahnu. A riječ Go- 
spodnja rastijaše i množaše se.« 





521 


Herodu je od apostola osobito upao u oči Jakob po svoj 
prilici radi revnosti, koju je još za zemaliskoga Isusova života po- 
kazivao. Pogubivši Jakoba mačem uhvati i Petra. Da se ne okvrnu 
dani prijesnih hljebova ili pasha (g. 42. po Hr.), htjede ga 
poslije praznika pred narodom pogubiti. Petra čuvihu četiri 
vojnika: dvojica bijahu o ramenu s njim svezani, da im nikako ne 
izmakne. Crkva se bez prestanka moljaše za Petra, i 
toj molitvi ima se također zahvaliti njegovo izbavljenje. To je iz- 
bavljenje došlo tek zadnji čas. Kad je anđeo došao u tamnicu, 
zasja se tamnica od svjetlosti, koja dolažaše od anđela. Petar je 
spavao uz dvojicu vojnika svezan verigama o njihove ruke. Zato 
andeo učini, te spadoše verige sruku Petrovih, da se vol- 
nici ne probude. Petar je mislio, da je to samo viđenje, da sanja. 
Ali kad ga je anđeo izveo iz tamnice na ulicu i ostavio sama, došao 
je k sebi i opazio, da ga je zbilja anđeo izbavio. Razmišljajući o 
svemu što se dogodilo, pođe u kuću Marije matere Ivana 
Maska, gdje su se kršćani po običaju skupljali na molitvu i u vri- 
jeme progonstva, te se molili za Petra.. Vrata u dvoru imala su 
gvozden kolut, kojim se pokucalo, kad je tko htio unići. Tako po- 
kuca i Petar. A djevojka vratarica, po imenu Roda (grčki Rode == 
Ruža) čuvši glas Petrov od radosti zaboravi otvoriti vrata. Drugi 
ioj nijesu htjeli vjerovati, nego govorahu: Anđeo je njegov. 
Tako su, eto, prvi kršćani vjerovali, da svaki čovjek ima svojega 
anđela čuvara, i držali su, da je Petrov anđeo došao nešto im javiti 
od Petra. Petar pripoviedavši svoje izbavljenje preporuči Crkvu u 
Jerusalemu Jakobu mlađemu, koji je stalno boravio 'u Jerusa- 
lemu, dok su se ostali apostoli razišli po sviietu. Otada je on bio 
biskup u crkvi jerusalemskoj. Petar kaza kršćanima, da šute o 
svemu i sam brzo otide na drugo mjesto, jer je znao, da će ga 
Herod dati tražiti. To drugo mjesto jest grad Rim, u koji je Petar 
£. 42. po Hr. otišao, i odanle 25 godina ravnao Crkvom Hristovom, 
ne ostajući ipak u Rimu neprestano, nego se vraćao i obilazio je 
i druge crkve po istoku. 

Kad je Herod tražio Petra a nije ga našao, ispita stražare, što 
se dogodilo. Nije mislio, da se Petar čudom izbavio, nego je držao, 
da su ga vojnici pustili; zato zapovjedi, da ih odvedu t. i. da ih 
pogube, kao što je to rimski zakon tražio. No i on sam nije dugo 
potom živio. Kad je došao u Cesareju i ondje u kazalištu davao sva- 
kojake igre u čast cesaru Klaudiju, dođu i poslanici iz Tirai Si- 

dona. Njima je bilo teško, što im je Herod zatvorio svoje zemlje, 


da u njima trguju; jer su iz Palestine dobijali žita, čega u svojoj 


maloi, uskoj pokrajini kraj mora nijesu imali. Herod je poslanike pri- 
mio u velikom sjaju, na prijestolu u kazalištu, obučen u kra- 
ljevsku Kaliinu od srebra, koja se sjala o izlazećem suncu. 
Kad je stao govoriti, narod mu je dao božansku čast svojim vika- 
njem: To je glas Božji! On je dopustio, da ga tako obožavaju; 
zato ga Bog kazni. Udari ga anđeo Gospodnji, onaj čas 
osjeti strašne boli u crijevima, i u tim bolima za pet dana izdahnu, 
* kako to pripovijeda i židovski pisac Josip Flavije. Tako je eto i taj 
progonitelj Crkve svršio zlom smrću, kako su svršili i mnogi drugi 
njezini neprijateliij a riječ Gospodnja rastijaše, Crkva 
se širila i dalje. Niu nije moglo progonstvo zaustaviti u napredo- 
vanju. 

Izbavljeniu Petrovu mnogo je pomogla molitva Crkve. Jer 
molitva nam koristi, što nas tješi u tuzi, pomaže u ne- 
volji i pribavlja nam milost, da možemo u dobru ustrajati do 
smrti. 


Djelovanje sv. Pavla Apostola. 


A. Prvo putovanje sv. Pavla. 


240. Pavao i Barnaba na otoku Cipru. 
(Dj. ap. 12, 25—13, 12.) 


Kad su Pavao i Barnaba došli u Jerusalem s darovima, pre- 
dali su te darove starješinama, svećenicima Crkve, jer su Petar i 
ostali apostoli ostavili Jerusalem radi progonstva. Kad je Pavao 
onih dana boravio u Jerusalemu, opet ga je Gospodin obdario viđe- 
njima, kojima ga htio okrijepiti za rad, što ga čeka. O tim viđenjima 
govori Pavao kasnije u II. poslanici Korinćanima (12, 1—4): »Ako 


se hvaliti treba (ne koristi istina), doći ću i na viđenja i na objave . 


Gospodnie. Znam čovieka u Hristu, koji je prije četrnaest godina — 
da li u tijelu, ne znam, ili osim tijela, ne znam, Bog zna — bi od- 
nesen u raj, i ču taine riječi, kojih čovjeku nije slobodno govoriti.« 
Tako se Pavao pripravio za svoja putovanja, na kojima je širio kra- 
ljevstvo Božje. ' 

»Barnaba i Savao izvršivši službu vratiše se iz Jerusa- 
lema uzevši sa sobom Ivana, koji se zvao Marko. A u crkvi, 

koja bijaše u Antiohiji, bili su proroci i učitelji, a među njima 
Barnaba i Simon, koji se zvao Niger i Lucije Cirenac, i Mana- 
hen, brat po mlijeku s Herodom četverovlasnikom, i Savao. A 





kad oni služahu Gospodinu i pošćahu, reče im Duh Sveti: 
Odvojite mi Savla i Barnabu na djelo, na koje ih uzeh. Tada 
postivši i pomolivši se metnuše ruke na njih, i otpustiše ih.« 


Kazan vrača Elimasa. 

Tako oni poslani od Duha Svetoga otidoše u Seleuciju, 
i odanle prebrodiše na Cipar. I kad dođoše u Salaminu, propo- 
vijedahu riječ Božju u zbornicima židovskim. A imahu i Ivana 
u službi. I kad prođoše cijelo ostrvo do Pafa, nađoše nekakoga 
čovjeka, vračara, lažna proroka, Žida, komu bješe ime Bar- 
jesu. On bješe s namjesnikom Sergijem Pavlom, čovjekom ra- 
zumnim. Ovaj dozvavši Barnabu i Savla zaželi da čuje riječ 
Božju. A vračar Elimas — jer to znači ime njegovo —- stade 
.im se protiviti gledajući da odvrati namjesnika od vjere. A 
Savao, koji se zove i Pavao, pun Duha Svetoga pogledavši 
na nj reče: O puni lukavstva i svake prijevare, sine đavolji, 
neprijatelju svake pravde, zar ne prestaješ izvrtati pravih 
putova Gospodnjih? I sad eto ruke Gospodnje na te, i bit ćeš 
slijep ne videći sunca za neko vrijeme. | ujedamput napađe 
na nj mrak i tama, i pipajući tražaše, tko će mu pružiti ruku. 
Tada namjesnik, kad vidje, što bi, vjerova diveći se nauci Go- 
spodnjoj.« 

Pozvan da propovijeda neznabošcima držao je Pavao, “da je 
došao čas, kad treba da se i on kao drugi apostoli krene na put. 
Crkva se u Antiohiji lijepo razvijala uz mnoge proroke i učitelje. 
Spominie se Simon, kojemu bijaše ioš ime Niger, što znači Crni. 
Da jeiLucije Cirenac bio znatno lice, vidi se što se spominje u 
Djelima Apostolskim. Za Manahena se kaže, da je biobratpo 
mlijeku Herodu četverovlasniku, jer je njegova mati bila do- 
jilia Heroda Antipe. Kad je tako bilo dobro poskrblieno za Hristovu 
nauku u Antiohiji, mogli su neki ići i u daljnje krajeve da propovije- 
daju. Bog je za .to izabrao Savla i podao mu za drugara Barnabu. 
Kad su kršćani u Antiohiji bili jednom skupljeni kod službe Božje, 
sv. mise, za koju su se u staro doba pripravljali postom, objavi im 
Duh Sveti ili unutrašnjim nadahnućem svima ili riječju kojega od 
proroka, neka odvoje Savla i Barnabu, neka njih između ostalih 
izaberu za djelo, na koje ih je Bog uzeo, t. j. da propovijedaju ne- 
znabošcima. Za tako znatno dielo pripraviše se opet kršćani p o- 
stomimolitvom. Tada metnuše ruke na njih, da ih Božit 
blagoslov prati na putu. 

Poslani od Duha Svetoga dođoše apostoli u Seleiiciju, luku 
“ Antiohiijsku. Odanle prebrodiše na otok Cipar, gdje su već nauku 
Hristovu razglasili kršćani, koji su iz Jerusalema ovamo pobjegli 
radi progonstva podignuta za Stefana. Nadali su se apostoli, da će 

njihovo propovijedanje roditi obilnim rodom na pripravljenom tlu. 
Prvi grad na istočnoj strani otoka bio je Salamina. Tu su apo- 
stoli propovijedali u zbornicama: židovskim imajući Ivana Marka 
u službi, da im pomaže kod krštenja. Iz Salamine prođoše cijelo 


"cstrvo u dužini 150 km, i dođoše u glavni grad Paf. Tu je stanovao 


namjesnik senatski, prokonsul Sergije Pavao. U ono doba 
dijelile su se rimske pokrajine na cesarske i senatske. Cesarske su 
pokrajine bile u blizini neprijateljskoj, i njima su upravljali legati. 
Druge pokrajine, mirne, pripadale su senatu, i njima su urpavliali 
prokonsuli.  Nazivajući namjesnika na Cipru prokonsulom  poka- 
zuje pisac Djela Apostolskih sv. Luka dobro poznavanje ondašnjih 
prilika. Namjesnik Sergije Pavao bio je čovjek razuman, koji je 
želio saznati istinu. Zato je i slušao vračara Žida, koji se zvao Bar- 
jesu (Sin Josuin), i govorio za sebe, da zna tajne svakojake, pa 
se zato i zvao Elimas, čarobnik. No Sergije nije bio zadovoljan 
s onim što mu je taj vračar govorio, pa čuvši za Barnabu i. Savla, 
dozva ih, da čuje riječ Božju, koju su oni propovijedali. Kad se 
Elimas protivio njihovim riječima i svijetlu istine, kazni ga Pavao 
sljepotom na neko vrijeme, dok se ne pokaje i popravi. 
Kad je to čudo vidio Sergije Pavao, v j erovai krsti se. Od toga 
časa i pisac Djela Apostolskih ne zove više Savla tim imenom, nego 
mu odsada uvijek govori Pa v a o, upotrebljavajući njegovo latinsko 
ime kao na čast prokonsula Sergija Pavla. 

Služba Božija, za koju su se kršćani pripravljali postom, zove 
se grčki »liturgija«, i to je poslije »Iomljenia hljeba« drugo ime 
za sv. misu. Pristupajući k sv. pričesti kršćani su se pripravljali po- 
stom; zato se i sad traži, da svetu pričest primamo na 


tašte, to jest da od po noći ništa ne jedemo i ne pijemo, osim ako 


je tko teško bolestan. 


21. . Propovijedanje u Pamliliji i Pisidiji. 
(Dj. Ap. 13, 13—52.) 


Na Cipru nijesu se dugo zadržali Pavao, Barnaba i njihov pra- 
tilac Marko. Želja je Pavlova bila, da ide u krajeve, gdje su živjeli 
sami neznabošci, da im pripovjedi evanđelje Hristovo. Čim ije na- 
stalo povolino vrijeme za plovidbu, po svoj prilici g. 46. po Hr, 
krene se Pavao s drugovima u Malu Asiju. To je veliko poluostrvo 
asijsko, koje sa sjevera oplakuje Crno more, sa zapada Egejsko, a 

s juga Sredozemno more. Kraj je to gorovit, divlji, ispresijecan mno- 
gim potocima i rijekama, koji se veru kroz gudure i klance. Zemlja 
je ta bila nesigurna od mnogih razbojnika, koje ni rimska vlast nije 
mogla istrijebiti. Različiti narodi raznoga jezika — niih do 17 — 
stanovali su u njoj. Znali su apostoli, kolike ih pogibli i muke 
čekaju; ali revnost Pavlova, kojom je sad gorio za slavu Hristovu, 
kao prije za zakon Mojsijev, nije poznala straha. j 

»Iz Pafa otplovi Pavao sa svojim drugovima i dodoše u 
Pergu Pamiilijsku. Ondje se odvoji od njih Ivan, i vrati se u 
Jerusalem.« 

Pamiilija je južna pokrajina Male Asije uz more. Grad 
Perga bio je na rijeci Cestru, 12 km daleko od mora. Ljeti su u 
tom gradu harale pošasti, zato bi građani u to doba ostavili grad 
i zaklonili se u gore; Našavši grad pust nije htio Pavao dugo u njem 
da ostane, nego poželje preko gore Taura da otide u sredinu Male 
Asije. No na taj put ne htjede da se odvaži Ivan Marko, pa ostavi 
Pavla i Barnabu i vrati se k materi u Jerusalem. 

»A oni otišavši iz Perge dođoše u Antihiju Pisidijsku. I 
ušavši u dan subotni u zbornicu sjedoše. Po čitanju pak Zakona 
i Proroka starješine zborničke poslaše k njima govoreći: Ljudi 
braćo, ako je u vama riječ opomene za narod, govorite. Tada 
Pavao ustade i mahnuvši rukom da šute, reče: Ljudi Israelci i 
vi, koji se Boga bojite, čujte! Bog naroda Israelskoga izabrao 
je oce naše i podigao narod, kad bijahu došljaci u zemlji egl- 
patskoj, i izveo.ih mišicom podignutom iz nje. Četrdeset godina 
podnosio je vladanje njihovo u pustinji. I zatrvši sedam naroda 
u zemlji Hananskoj, razdijeli im zemlju njihovu ždrijebom poslije 
kojih četir stotine i pedeset godina. I potom im dade suce sve 
do Samuela proroka. A otada iskahu kralja, i dade im Bog Saula 
sina Cisova, čovjeka od plemena Benjaminova za četrdeset 
godina. I uklonivši njega podiže im Davida kralja, za kojega 
posvjedoči govoreći: Nađoh Davida sina Isajeva, čovjeka po 
srcu mojem, koji će izvršiti svaku volju moju. Od potomstva 
njegova podiže Bog po obećanju Spasitelja Israelu, Isusa, kaošto 
je Ivan prije dolaska njegova propovijedao krštenje pokore 
svemu narodu Israelovu. A kad je Ivan svršavao tečenje svoje, 
govoraše: Nijesam ja onaj, za koga me držite, nego evo, poslije 
mene dolazi, kojemu ja nijesam dostojan odriješiti obuću na 
nogama.« ' 

»Ljudi braćo, sinovi roda Abrahamova, i koji se među 
vama Boga boje! Vama je poslana riječ spasenja ovoga. Jer 
oni, koji žive u Jerusalemu, i knezovi njegovi ne  poznaše 
ovoga, i osudivši ga ispuniše riječi proročke, koje se čitaju 
svake subote; i ne našavši nijedne krivice smrtne na njemu 
zamoliše Pilata, da ga pogube. I kad svršiše sve što je pisano 
za njega, skinuše ga s drveta i metnuše u grob. A Bog ga po- 
diže iz mrtvih treći dan; i pokazivao se mnogo dana onima, 
koji su došli s njim iz Galileje u Jerusalem, te su sada svjedoci 
njegovi pred narodom. I mi vam propovijedamo obećanje, koje 
dobiše oci naši, da je ovo Bog ispunio sinovima našim uskrs- 
nuvši Isusa, kao što je i pisano u psalmu drugom: Ti si sin moj, 


oja te danas rodih. A da ga je podigao iz mrtvih, te se poslije ne 


vrati više u truhljenje, ovako reče: Dat ću vam svetinju Davi- 
dovu vjernu. Zato i na drugom mjestu govori: Ne ćeš dati, da 
Svetac tvoj vidi truhljenje. Jer David, pošto je za svoj naraštaj 


Poslužio volji Božjoj, umrije; i pribra se k ocevima svojim, te 


vidje truhljenje. A koga je Bog podigao iz mrtvih, nije vidio 
truhljenja.« i 

»Zato neka vam je na znanje, ljudi braćo, da se preko 
njega vama propovijeda oproštenje grijeha. I od svega oda šta 
se nijeste mogli opravdati u zakonu Mojsijevu, opravdat će se 
u njemu svaki, koji vjeruje. Gledajte dakle, da se ne dogodi 
ono, što je kazano u Prorocima: Vidite, nemarnici, i čudite se 
i divite se; jer ja činim djelo u dane vaše, djelo, koje ne ćete 
vjerovati, ako vam tko propovjedi.« 

Antiohija, u koju su došli Pavao i Barnaba, zove se Pisi- 
dijska, jer se nalazila u pokrajini Pisidiii; druga je naime Antio- 
hija, iz koie su došli apostoli, i nalazi se u Siriji. Bio je to grad, u 
kojem se osim starih stanovnika Pisidije, pa Grka i Rimljana, nala- 
zilo i mnogo Židova, koji su imali prostranu zbornicu. Po zbor- 
nicama čitali su u subotu zakon Mosjijev i ostale svete knjige, 


proroke. Bio je običaj, da su u zbornici strancima određivali: 


časna mjesta. Tko se prijavio starješini zborničkome, mogao je u 
zbornici i reći što za poučenje i opomenu narodu. To su prije službe 
Božije Pavao i Barnaba kazali starješinama a oni suim poručili 
po slugama, da mogu govoriti. Ustade dakle Pavao i pribavivši st 
rosluh progovori besjedu, u kojoj ie redom kazao troje: kako je Bog 
pripravljao narod židovski za dolazak Mesijin, da je Isus taj Mesija, 

i u nj treba da vjeruje svaki, koji se hoće spasti. Isus je zaista Spa- 
sitelj, jer je potomak Davidov, kojemu je Bog obećao, da će 
Spasitelj izaći iz njegova roda. To je o Isusu svjedočio 1 posljednji 
prorok, kojemu se glas raširio po svemu narodu, Ivan. Istina, oni 
u Jerusalemu nijesu u Isusa.vjerovali, nego su od Pilata tražili, da 
ga ubiju. Ali baš tim ispunili su riječi proroka, koji govore, 
da će Mesija biti pogubljen. Ali se izvršilo i to, da će Hrist uskrs- 
nuti; jer ga je Bog treći dan podigaoiz mrtvih. Tako je 
Bog ispunio obećanje dano ocima naroda Israelova, što 
je poslao Spasitelja sino vima toga riaroda, potvrdivši ga uskrs- 
nućem iz mrtvih kao Sina svojega. Jer uskrsnuće Hristovo nije 
bilo samo za vrijeme, da opet umre; nego on, Sin Božii, živi vječno. 
Tim se izvršuje svetinja Davidova vierna, t. i. obećanje 
dano Davidu, da će jedan od potomaka njegovih sjedjeti na prije- 
stolu njegovom do vijeka. Hrist uskrsnuvši više ne umire, ne može 
vidjeti truhljenja, kao što je to David za Mesiju prorekao 
a ne za sebe; jer je David umro i vidio truhljenje. - 

Kad je Pavao tako poučio, da je Isus obećani Spasitelj, opo- 
minje da je svakomu dužnost u niega vierovati, ako hoće dobiti 
oproštenje grijeha. To treba da i Židovi vjeruju; jer se po 
zakonu Mojsijevu ne mogu opravdati, ne mogu dobiti opro- 
štenje grijeha. Zakon Mojsijev nije opravdavao i ne može opravdati; 
samo vjera u Spasitelja, koji će doći, opravdavala je pređašnje na- 
raštaje, i vjera u Spasitelja, koji je došao, donosi spasenje potonjim 
koljenima. To je nauka, koju, eto, Pavao uči ovdje, a učit će je još 
više poslije. S tom je naukom dolazio Pavao u protivštinu sa Zido- 
vima, koji to nijesu htjeli vjerovati. Zato ih opominie riječima pro- 
roka Habakuka (1, 5.), koji se prijetio Židovima nesrećom što ih 
čeka od Haldeja. Još veća nesreća zadesit će one, koji sad odbace 
vjeru u Spasitelja. ' 

Govor se Pavlov silno doimio Židova a ioš više židovskih 
obraćenika. 


»Kad su dakle oni izlazili, moljahu ih, da im te riječi go- 


vore u drugu subotu. Kad se pak zbor raziđe, podoše za Pavlom 
i Barnabom mnogi od Židova i pobožnih došljaka; a oni gOVO- 
reći im svjetovahu ih, da ostanu u milosti Božioj.« 

»U drugu subotu sabra se gotovo sav narod, da čuje riječ 
Božju. A Židovi videći narod napuniše se zavisti i stadoše g0- 
voriti protivno riječima Pavlovim i huliti. Tada Pavao i Bar- 

naba postojano rekoše: Vama je najprije trebalo da se govori 
riječ Božja; ali kad je odbacujete i pokazujete, da nijeste do- 
stojni vječnoga života, evo se obrćemo k neznabošcima; jer 
nam tako zapovjedi Gospodin: Postavih te za svjetlost nezna- 
bošcima, da budeš na spasenje do kraja zemlje. Čujući ovo ne- 
znabošci radovahu se i veličahu riječ Gospodnju, i vierovaše 
koliko ih bješe određeno za život vječni. I riječ Gospodnja raz- 
nošaše se po svoj okolini. Ali Židovi podgovoriše žene pobožne 
i poštene i starješine gradske, i podigoše progonstvo na Pavla 
i Barnabu, i istjeraše ih iz svojih krajeva. A oni otresavši na 
njih prah sa svojih nogu otidoše u Ikonije. Učenici pak napunja- 
vahu se radosti i Duha Svetoga.« 

Gledajući u drugu subotu tolik narod, među kojima bijaše 
i sva sila neznabožaca, napuniše se Židovi zavisti, kad su čuli 
da se i neznabošcima propovijeda Spasiteli, na koga su Židovi mi- 
slili da jedini imadu pravo. Pavao i Barnaba odvraćaju im riječima 
proroka Isaije (49, 6), što ih Bog govori »sluzi svojemu«, Spasitelju, 
velikome svijetlu svega svijeta: Postavih te za svjetlost ne- 
znabošcima. Apostoli vrše nalog Spasiteljev, kad to svijetlo 
raznose po svijetu, kad i neznabošcima javliaju Spasitelja. Ako su 
se otvrdnuti Židovi i protivili riječima Pavlovim, ipak su vjero- 
vali, koliko ih bijaše određenozaživotvječni, koje ie Bog 
unaprijed pozvao u blaženstvo nebesko znajući, da će se služiti nje- 
govim milostima. Otresavšiprahsnogu po savjetu Isusovu 
izjaviše apostoli, da prekidaju svezu sa nevjernim Židovima i oti- 
doše dalje među neznabošce. 

Za proroštva su o Spasitelju ljudi znali dugo 
prije Hrista. Ta su proroštva bila napisana; Židovi su ih kano 
Sveto Pismo čuvali i čitali (svake subote); a i na druge jezike 
(kao na grčki) bila su prevedena. Kad se propovijedalo o Spasi- 
telju po zbornicama židovskim, onda bi se završila služba Božia 
riječima: Svetilo se i slavilo ime njegovo po svem svijetu! Raširilo 
se kraljevstvo njegovo nad svim ljudima! Izbavio Mesija svoj narod | 
što prije! 

242. Pavao i Barnaba u krajevima likaonskim. 
* (Dj. Ap. 14, 1-19) — 

Iz Antiohije otidoše Pavao i Barnaba u Ikonije, glavni grad 

Pokrajine Likaonije, 130 km na istok Antiohije, u plodnoj ravnici. 

I ovdje bijaše Židova, koji su imali svoju zbornicu, te su odanle apo- 
stoli opet počeli svoju nauku. 

»U Ikoniju iđahu zajedno u zbornicu židovsku i govorahu, 
tako da je vjerovalo veliko mnoštvo Židova i Grka. A Židovi, 
koji ne vjerovahu, podbuniše i razdražiše neznabošce na braću. 
Ali oni ostaše duže vremena govoreći slobodno u Gospodinu, 
koji svjedočaše riječ milosti svoje dajući da se preko ruku nji- 
hovih tvore znaci i čudesa. Ali se mnoštvo gradsko razdijeli: i 
jedni bijahu sa Židovima, a drugi s apostolima. A kad nezna- 
bošci i Židovi sa svojim poglavarima navališe, da ih zlostave 1 
kamenjem pobiju, doznavši to pobjegoše u gradove likaonske 
u Listru i u Derbu i u svu okolinu njihovu i bijahu ondje jav- 
ljajući blagu vijest.« 

I u Ikoniju običavali su u zbornicu dolaziti neznabožni Grci, 
osobito kad je došao kaki strani učitelj. Zato su opet Pavao i Bar- 
'naba ondje stali propovijedati, te se krstilo mnogo Židova a ioš 
više Grka neznabožaca. No Židovi, koji ostadoše nevjerni, razdra- 
Živahu neznabošce nesamo protiv Pavla i Barnabe, nego i protiv 
braće, obraćenih kršćana. Kraj svih tih navala propovijedali su 
Pavao i Barnaba duže vremena, više mjeseci; a Bog je po- 
magao dielo njihovo čudesima, što su ih činili, a i njima samima 
davao utjehe i jakosti. Na posljetku je rovarenje židovsko uspjelo, 
da su se u gradu podijelili u stranke: jedni su bili sa Židovima, a 
drugi sapostolima. Ovdje Djela Apostolska zovu obojicu apo- 
stolima: Pavao je od samoga Hrista postavljen za apostola, a Bar- 
nabi se daje taj časni naslov kao drugaru njegovu. Kad su apostoli 
doznali, kakovo se zlo sprema na njih, pobjegoše po savjetu Hristovu 
(Mat. 10, 23) iz ovoga grada u drugi, gdje su živjeli sami neznabošci. 

Listra bijaše udaljena kojih 40 km od Ikonija k jugu. Tu, u 
čisto neznabožačkom kraju, morali su apostoli promijeniti i način 
propovijedanja i miesto. Židovima su govorili, kako su se na Isusu 
ispunila proroštva o Mesiji, i za propovijedanje odabrali su zbor- 
nice; neznabošce trebalo je naiprije poučiti, da ima jeđan Bog, koji 
je za izbavitelia rodu ljudskomu poslao svojega Sina. Za propovi- 
jedanje nijesu mogli odabrati hramove, nego ulice i trgove, i tu su 
govorili. Kod neznabožaca bilo je više potrebno, da Bog čudesima 
pomogine propovijedanje evanđelja. Tako se i dogodilo u Listri. 

»Jedan čovjek sjeđaše u Listri bolestan na nogama, hrom 
od utrobe matere svoje, koji nije nikad hodio. Ovaj slušaše 

Žrtvovanje u Lisiri. 

Pavla, kad je govorio. On pogledavši na nj i vidjevši da vje- 
ruje, te će ozdraviti, reče velikim glasom: Ustani na noge svoje 
upravo! I skoči i hođaše. A kad vidje ljudstvo, šta je učinio 
Pavao, podigoše glas svoj govoreći likaonski: Bogovi načinivši 
se kao ljudi siđoše k nama. I nazivahu Barnabu Jupitrom, a 
Pavla Merkurijem, jer je on bio vođ riječi. I svećenik Jupitra, 
koji je bio pred gradom, dovede junce i donese vijence pred 
vrata i htjede s ljudstvom da žrtvuje. Kad ovo čuše apostoli, 
Barnaba i Pavao, razdrijevši haljine svoje skočiše među ljudstvo 
vičući: Ljudi, šta to činite? I mi smo kao i vi smrtni ljudi, koji 
vam propovijedamo, da se od ovih ništavih stvari obratite 
k Bogu živomu, koji je stvorio nebo i zemlju, i more i sve što je 
u njima; koji je u prošlim vremenima pustio narode da idu svo- 
jim putem, ali opet nije ostavio sebe neposvjedočena čineći 
dobro s neba, dajući dažd i godine rodne, i puneći srca naše 
jelom i veseljem. I ovo govoreći jedva ustaviše ljude, da im ne 
žrtvuju.« 


Čudo, što ga je učinio Pavao, da je hromac ozdravio, zadivilo 


je ljude u Listri, te su stali svojim jezikom likaonski vikati:: 


Bogovi učiniše se ljudi. Stare su poganske priče govorile, da su 
bogovi silazili na zemlju s visine (Olimpa). A po pripovijedanju baš 
u onim krajevima imalo se dogoditi, da su bogovi Jupiter i 
Merkurije putovali po svijetu, te su ih dva čovieka Filemon i 
žena mu Baucida primili u kuću i ugostili. Neznabošci su mislili, da 
su opet,ti bogovi pohodili njihov kraj. Barnabu kao starijega i ve- 
ćega zvali su Jupiterom, koji je bio najviši od svih bogova; a Pavla 
zvali su Merkurijem, jer su neznabošci držali Merkurija za glasnika 
bogova, a Pavao je bio vođriječit.j. on je više govorio od Bar- 
nabe, a bio je i neznatnijega rasta. Svećenik u Jupiterovu hramu, 
koji se nalazio pred gradom, htjede da bogovima žrtvuje, te dovede 
junice, po običaju urešene vijencima, pred vrata, da tamo žrtvuju. 
Videći što liudstvo hoće da učini, razdriješe apostoli haljine svoje od 
žalosti nad tolikom sljepotom njihovom i stadoše im govoriti, da 
oni nijesu bogovi, nego su zato došli, da ih od tih krivih bogova 


odvrate. Bog se nije ostalim narodima svrhunaravskim načinom 


javljao kao Israelcima, nego ih je pustio daidusvojim pu- 


tem; i oni su ostavivši pravoga Boga zalutali držeći ništavila za. 


bogove. No Bog i tih naroda nije sasvim ostavio, jer im se javljao 

naravskim načinom po vidljivom svijetu, preko kojega su mogli, da 
su htjeli, poznati i onoga, koji je to sve učinio dobro i mudro. 

Kako je ljudstvo nestalno u svojem sudu i radu, pokazalo se 
skoro. Oni, koji su apostole htieli poštovati kao bogove, zamalo uda- 
riše na njih kamenjem kao na najgore ljude. 

»Ali dođoše neki Židovi iz Antiohije i Ikonija i podgovoriše 

ljudstvo, te kamenovaše Pavla i izvukoše ga iz grada, misleći 
da je mrtav. Ali kad ga opkoliše učenici, ustade i uđe u pa 
a sjutradan otide s Barnabom u Derbu.« 
i Čuvši za propovijedanje Pavlovo u Listri, nije zavist dak 
mirovati onim Židovima u Antiohiji i Ikoniji, nego dođoše u Listru. 
Pođe im za rukom, te odvratiše ljudstvo od Pavla i zajedno ga 
kamenovahu. Tako je Pavla zadesilo mučeništvo sv. Stefana, 
na koje bješe pristao Pavao; no ne zadesi ga odmah smrt: trebalo 
mu još trpjeti za ime Isusovo. Barnabu postediše Židovi, misleći 
samo kako će se osvetiti Pavlu. Onako isprebijan ipak nije htio 
Pavao da ostane u Listri, nego otide s Barnabom u Derbu, gradić 
kojih 70 km južnoistočno od Listre. 

U Listri učio je Pavao narod, da Bog čini dobro s neba. Zato 
izovemo Boga gospodaromnebaizemlje, odkoga 
namjesve dobro. Bog je dobrostiv: on je pun liubavi, pa zato 
nama i svim stvorovima daje nebrojena dobra. Pa kad je Bog tako 
dobar, treba da ga ljubimo i da mu se zahvaljujemo. 


243. Povratak Pavlov s prvoga putovanja. 
(Dj. Ap. 14, 20—27.) 


U Derbi živjeli su također samo pogani ako i u Listru. Pro- 
povijedanju Pavlovu nijesu smetali Židovi iz Antiohije i Ikonija, jer 
su držali da je Pavao mrtav. Iz Derbe vodio je kraći put u Tarsi 
u “Antiohiju. No Pavao nije se htio vratiti onuda u Siriju, nego je 
okrenuo natrag onim putem, kojim ie došao, želeći vidjeti kako na- 
preduju kršćanske općine, što ih je utemeljio. 


»Kad su dakle i u tom gradu propovjedili evanđelje i po- 
učili mnoge, vratiše se u Listru i u Ikonije i u Antiohiju utvrđu- 
jući učenike i svjetujući ih, da ostanu u vjeri i da nam kroz 
mnoge nevolje treba ući u kraljevstvo Božje. I kad im posta-. 
više po svim crkvama svećenike pomolivši se i postivši, pre- 
poručiše ih Gospodinu, u koga vjerovaše. I prošavši Pisidiju 

dođoše u Pamliliju. I govorivši riječ Gospodnju u Pergi siđoše 
u Ataliju, a odanle otploviše u Antiohiju, odakle bijahu predani 
milosti Božjoj za djelo, koje svršiše. A kad su došli i sabrali 
crkvu, propovjediše što je učinio Bog s njima i kako je otvorio 
neznabošcima vrata vjere. I ostaše ne malo vremena s uče- 
nicima.« Kk 

Vraćajući se s puta preko Listre, Ikonija i Antiohije (pisidijske) 
nije Pavao ulazio u zbornice i na trgove, da prikuplja nove učenike, 
nego je potražio po kućama viernike, da ih opomene na postojanost 
u vjeri. I njima je trebalo trpieti od nevjernih Židova, ali baš to 
trpljenje donosi im slavu u nebu, kako je to i Isus učio (Mat. 16, 24.), 
a Pavao sad ponavlja. Mjesto sebe postaviše apostoli svećenike, 
prezbitere, starješine, da se dalje brinu za duhovni život novih 
kršćana. Vraćajući se propovijedahu u Pergi, gdje se prije nijesu 
dugo zadržavali; a onda okrenuše prema zapadu u grad Ataliju, 
gdje su ušli u lađu i morem otplovili u Antiohiju sirsku. 

Ovo prvo putovanje trajalo je koje tri ili četiri godine. Na tom 
su putu Pavao i Barnaba propovijedali evanđelje na Cipru i u tri 
velike pokrajine maloasijske: Pamiiliji, Pisidiji i Likaoniji. No ve- 
like su bile i nevolje, koje ie na tom putovanju Pavao pretrpio, te 
ioš na koncu života svoga sjeća Timoteja (II. 8, 11.): »što mu 
se dogodilo u Antiohiji, Ikoniju i Listri, koliko je progonstva pre- 
trpio.« : 

Na tom su putu apostoli postavili svećenike sakramentom 
svetoga reda. Sakramenat svetoga reda jest sakramenat, kojim 
se podjeljuje svećenička vlast i milost, osobito vlast služiti sv. misu 
i opraštati grijehe. Kao što su samo apostoli podijeljivali sveti red, 
tako mogu i danas samo biskupi kao nasljednici apostola zaređivati 
u svećenike. To se čini i danas uz osobite obrede, pa i post i mo- 
litvu. Zato su se svećenici obično zaređivali u vrijeme kvaternih 
postova. Tako je onda i danas običaj, da se kvaterne nedjelje mole 
molitve u crkvi, da Gospodin dade svojoj crkvi što više valjanih 
svećenika. 


244. Sabor apostolski. 
(Dj. Ap. 15, 1—35.) 
Već je prije sv. Petar bio pokrstio stotinika Kornelija, a da se 
nije trebao prije krštenja po običaju židovskom obrezati. Tako je i 

Pavao privodio neznabošce ravno u Hristovu Crkvu, a da ih nije 
silio držati se nekih običaja židovskih. No bilo je takih kršćana, koji 
su prije bili Židovi, te su se i poslije držali nekih ustanova Mojsijevih, 
a željeli su, da se i pogani obrežu i drže te običaje. Ti su došli u 
Antiohiju, gdje je bilo najveće mnoštvo obraćenih neznabožaca, i 
tražili su od njih, da se obrežu. Trebalo je, da apostoli izreku, jesu 
K to dužni činiti kršćani, koji su se obratili iz neznaboštva, ili nijesu 
dužni. 

»Neki došavši iz Judeje stadoše učiti braću: Ako se ne 
obrežete po običaju Mojsijevu, ne možete se spasti. A kad se 
Pavao i Barnaba oštro digoše protiv njih, odrediše da Pavao i 
Barnaba i drugi neki od njih pođu k apostolima i starješinama 
u Jerusalem za ovo pitanje. Oni dakle sprovedeni od crkve pro- 
lažahu kroz Feničku i Samariju pripovijedajući obraćenje ne- 
znabožaca; i činjahu veliku radost svoj braći. A kad dođoše u 
Jerusalem, dočeka ih Crkva, i apostoli i starješine, i kazaše sve 
što je Bog učinio s njima. Tada ustaše neki od strane fariseja, 


koji su vjerovali, i rekoše: Treba da se obrežu i da im se za- 


povjedi držati zakon Mojsijev.« 

»Zato se sabraše apostoli i starješine, da izvide ovu stvar. 
A poslije dugog vijećanja ustade Petar i reče im: Ljudi braćo! 
Vi znate, da je od prvih dana Bog izabrao između nas mene, 
da iz usta mojih čuju neznabošci riječ evanđelja i da vjeruju. I: 
Bog, koji pozna srca, posvjedoči davši im Duha Svetoga kao 
i nama, i ne postavi nikakve razlike između nas i njih, očistivši 
vjerom srca njihova. Sada dakle šta kušate Boga, da metnete 
na vrat učenicima jaram, kojega ni oci naši ni mi mogosmo 
nositi. Nego vjerujemo, da ćemo se spasti milošću Gospodina 
našega Isusa Hrista kao i oni.« 

»Onda umuče sve mnoštvo; i slušahu Barnabu i Pavla, 
koji pripovijedahu, kolike je znake i čudesa učinio Bog među 
neznabošcima preko njih.« 

>A kad oni umukoše, odgovori Jakob govoreći: Ljudi 
braćo, poslušajte mene! Simon je kazao, kako je Bog prvi put 
Pohodio neznabošce i izabrao od njih narod imenu svojemu. 1 
S ovim se podudaraju riječi prpročke, kao što je napisano: Po- 
tom ću se vratiti i opet ću sazidati dom Davidov, koji je pao; 
i razvaline njegove opet ću sagraditi i podignut ću ga, da po- 
traže Gospodina ostali ljudi i svi narodi, na koje se prizva ime 

moje, govori Gospodin čineći ovo. Gospodinu je poznato ođ 
vijeka djelo njegovo. Zato ja sudim, da se ne uznemiruju oni, 
koji se od neznabožaca obraćaju k Bogu, nego neka im se 
piše: da se čuvaju od skvrnjenja o idole i od bludnosti i od 
udavljenoga i od krvi. Jer Mojsije ima od starih vremena u svim 


gradovima, koji ga propovijedaju po zbornicama, gdje se svake: | 


subote čita.« 

»Tada nađoše za dobro apostoli i starješine sa svom 
crkvom, da izberu ljude između sebe, i da ih pošlju u Antiohiju 
s Pavlom i Barnabom: Judu, koji se zvao Barsaba i Silu, ljude 
prve među braćom, i da napišu rukama njihovim: Apostoli 1 
starješine braća onima, koji su u Antiohiji i Siriji i Ciliciji, braći 
od neznabožaca, pozdrav. Zato jer smo čuli, da neki od nas. 
izišavši smetoše vas riječima i uznemiriše duše vaše, a mi im 
ne zapovjedismo, nađosmo za dobro mi jednodušno sabrani, da 
izberemo ljude i pošljemo ih k vama s preljubaznim našima 
Barnabom i Pavlom, s ljudima, koji su predali duše svoje za 
ime Gospodina našega Isusa Hrista. Poslasmo dakle Judu i 
Silu, koji će vam i sami isto riječima kazati. Jer nađe za dobro: 
Duh Sveti i mi, da nikakva bremena ne mećemo više na vas. 
osim ovoga potrebnoga: da se čuvate od žrtava idolskih i od 
krvi i od udavljenoga i od bludnosti, od čega ako se čuvate, 
“dobro ćete učiniti. Da ste zdravi!« 

»Oni dakle, kad ih otpustiše, otidoše u Antiohiju i sabravši. 
narod predadoše poslanicu. A kad je pročitaše, obradovaše se 
utjesi. A Juda i Sila, budući i sami proroci, mnogim riječima. 
utješiše braću i uivrdiše. A pošto su biil ondje neko vrijeme, 
otpustiše ih braća s mirom k onima, koji su ih bili poslali. Ali 
Sila nađe za dobro, da ostane ondje; a Juda se sam vrati u 
Jerusalem. Pavao pak i Barnaba življahu u Antiohiji učeći i 
propovijedajući riječ Gospodnju s mnogim drugima.« 

4 Kršćani u Antiohiji, koji su se obratili od neznaboštva, živ- 
ljahu mirno držeći se nauke Hristove, dok ih ne stadoše smetati oni,. 


koji su došli iz Judeje, pokršteni Židovi, što se ioš uvljek držahu . 


ustanova Mojsijevih, koje su za kršćane izgubile vrijeđnost. Pavao 
se oštro protivio njihovoj želji, da se obraćenici obrežu. Po objavi 
Božioi, koiu je javio po svoj prilici jedan od proroka, odrediše da 
Pavao i Barnaba pođukapostolima u Jerusalem. O tom putu 
govori i sv. Pavao u poslanici Galaćanima (2, 1—10). Na taj put 

pođoše i drugi neki; tako povede sa sobom Pavao i učenika Tita, 
koji je prije bio neznabožac, i nije bio obrezan. Poslanstvo bi spro- 
vedeno od crkve Antiohijske, jer je bilo znamenito. Putujući kop- 
nom kroz Feničku i Samariju pripovijedali su Pavao i Barnaba, 
kako se veliko mnoštvo neznabožaca obratilo. Ta je vijest veoma 
obradovala druge kršćane, jer svi nijesu bili mišljenja kao cni iz 
Judeje. I oni u Jerusalemu dočekaš e svečano to poslanstvo iz 
Antiohije. Pavao i Barnaba pripovijedahu i njima, što je Bog učinio 
s njima, kako je priveo neznabošce k vjeri Hristovoj. Ti su nezna- 
bošci kršteni, a da nijesu prije bili obrezani. To nije bilo pravo nekim 
kršćanima, koji su nekad kao Židovi pripadali strani fariseja, te su 
Zahtijevali, da se tisviobrežu; dapače su tražili, da se obreže 
i Tito, koga je Pavao sa sobom doveo. No Pavao ni začas nije im 
popustio. 

Nato se sabraše apostoli, što ih je bilo u Jerusalemu, 
da izvide ovu stvar. Na tim dogovorima kazivao je Pavao 
svoje postupanje s neznabošcima. Kad vidješe milost, što je dana 
Pavlu, Jakob, Petar i Ivan, koji su bili stupovi crkve, pružiše des- 
nice Pavlu slažući se s niim. Potom apostoli sazvaše vijeće, sabor, 
da javno odluče o stvari. Kad se dosta govorilo za obrezanje i pro- 
tiv njega, ustade Petar kao glavar Crkve, i pripovjedivši, kako je 
Prije već krstio Kornelija i kuću njegovu, izreče, da obrezanje nije 
potrebno za spasenje nego vjera u Isusa. Na riječi Petrove 
umuče sve mnoštvo. Petar je progovorio, i stvar je bila svršena. 
U potvrdu njegovih riječi pripovijedahu Pavao i Barnaba o čude- 
sima, što ih je Bog činio među neznabošcima, čim je jasno po- 
tvrđeno, da je njihova nauka istinita. 

Potom progovori apostol Jakob, koji je bio biskup u Jeru- 
salemu, i sam se držao strogo ustanova Mojsijeva zakona. Zato je 
njegova riječ mnogo vrijedila nesamo kod pokrštenih Židova nego 


«i kod drugih. Riječima proroka Amosa (9, 11) dokazuje, da je 


Crkva Hristova, dom Davidov, otvorena svim narodima. No da u 
Crkvi bude prava sloga između pokrštenih Židova i ostaloga svi- 
jeta krštenoga, neka se ipak kršćani uzdržavaju od onoga, što je 
Židovima bilo gadno: jesti od mesa, koje je bilo Žžrtvovano 
idolima (krivim bogovima), pa se na trgu prodavalo; jesti krv 
i meso životinje udavljen e, iz koje nije krv istekla; i ženidba u 
bližem rodu, kako je bio običaj kod neznabožaca, bila je Židovima 


.zazorna kao bludnost, pa je se treba da i kršćani okane. To sve. 


36 

zato, da se ne sablazne Židovi, koji ustanove Mojsijeve dobro po- 
znaju, jer se čitaju svake subote. 

Uz ovaj dohodak Jakobov, koji nije imao nepromjenljiva vjer- 
:skoga znamenovanja, nego je bio samo privremena naredba za 
život vjernika (disciplinski propis), pristali su i drugi. Nato se stvo- 
rio saborski zaključak: NađezadobroDuhSvetiimi, da ni- 
kakva bremena ne mećemo na vas. Apostoli su uvjereni, da je ono, 
što izriču, prava istina vjere, jer njima ravna Duh Sveti. U zaključak 
uzeše riječi Petrove. Pod bremenom razumijeva se obrezanje 
i držanje obrednih ustanova Mojsijeva zakona. Dok je to određeno 
kao istina, koja se treba držati, ostale su stvari: čuvanje od idolskih 
žrtava, krvi i udavljenoga tek svjetovane, jer se veli: Ako se toga 
čuvate, dobro ćete činiti. 

Tu svoju odluku pisanu poslaše apostoli preko odličnijih 
ljudi, Judeje iLile, u Antiohiju kao svjedoka. Poslanica je apo- 
stolska utješila kršćane. Oni su se još većma utvrđivali u vjeri, pošto 
su se oslobodili okova, koji su im bez potrebe oteščavali savjest. 

Uto ie i sam sv. Petar došao u Antiohiju. On je zalazio jednaku 
u kuće pokrštenih Židova kao i u kuće pokrštenih neznabožaca, 
s njima je zajedno i jeo kod stola njihova jela. Ali kad su opet neki 
pokršteni Židovi iz Jerusalema došli u Antiohiju, Petar, bojeći se 
da ih ne sablazni, počeo se uklanjati pokrštenim Grcima. Za njego- 
vim tragom počeli su ići i drugi Židovi-kršćani, pa i sam Barnaba. 
Kad ie to vidio sv. Pavao, rekao je jednom Petru pred svima: »Kad 
ti Žid budući živiš na neznabožački način, Zašto siliš neznabošce da 
prihvaćaju židovski način života?« (Galat. 2, 11—14.) Tako se sv. 
Pavao opr'o i samomu poglavici Crkve, kad je vidio, da bi njegovo 
postupanje moglo otuđiti neznabošce vieri Hristovoj. Do kake vjer- 
ske opreke ili čak prepirke među njima nije došlo; ier je i Petar kao 
i Pavao jednako vjerovao i učio, što je i Jerusalemski sabor od- 
lučio: da obrčzanje nije potrebno za spasenje, i da su pred Bogom 
jednaki svi ljudi, bili neznabošci ili Židovi. , 

Sastanak apostolski u Jerusalemu, na kojemu se “odlučilo o 
držanju ustanova Mojsijeva zakona zove se saboraposto iski, 
i služi kao primjer potonjim crkvenim saborima. Na crkve- 
nim saborima sastaju se biskupi Crkve na želju sv. Oca Pape. Tu 
se naiprije dogovaraju, raspravljaju, upotrijebe sva ljudska sred- 
stva, da iznađu pravu istinu, a onda uz pomoć Duha Svetoga izriču 
što je vjerska istina. Ti zaključci sabora vrijede samo onda, ako ih 

Sv. Otac Papa potvrdi; jer su tek onda io odredbe cijele Crkve. 


kojom ravna Duh Sveti. Takvim se zaključcima treba kršćani đa 
pokore. 


B. Drugo putovanje sv, Pavla. 


245. Obilaženje crkvi u Asiji. 
(Dj. Ap. 15, 36—16, 9.) 


. Jedno, da pohodi crkve osnovane na prvom putovanju, «a 
drugo, da javi i bližim i daljim crkvama odluke apostolske, potače 
Pavla na drugo putovanje, koje je donijelo. još obilniji rod od 
prvoga. 

»Poslije nekoliko dana reče Pavao Barnabi: Hajde da se 
vratimo i da obiđemo braću po svim. gradovima, po kojima 
smo propovijedali riječ Gospodnju, kako žive. Ali Barnaba 
htjede da sa sobom uzmu i Ivana, koji se zvao Marko. Pavao 
pak moljaše, da onoga, koji je od njih odstupio u Pamliliji i nije 
išao s njima na djelo, ne bi uzeli. Tako se ne mogahu složiti; 
te se rastaviše jedan od drugoga, te Barnaba uzevši Marka 
otplovi na Cipar. Pavao pak izabravši Silu pođe preporučen 
milosti Božjoj od braće.« 

Ova nesloga između Pavla i Barnabe nije bila kakva svađa 
od srdnje; jedan je i drugi bio uvjeren, da radi dobru stvar: Bar. 
naba što želi, da uzme na put rođaka svojega Marka, koji je čuvši 

Za djela apostolska na prvom putovanju požalio, što ih je ostavio; 
Pavao pak mišljaše, da će ta kazna koristiti Marku, da bude drugi 
put postojaniji. I zaista je kasnije Marko postao vjerniji pratilac 
Pavlov. Ta je nesloga bila samo za veće: raširenie evanđelja, jer 
se riječ Božja stala sad širiti na dva kraja. Barnaba je otišao u svoju 
domovinu Cipar. Od toga se časa više ne spominje u Dielima Apo- 
stolskim. Predaja kaže, da ga je u gradu Salamini na otoku Cipru 
stigla i mučenička smrt. Kasnije mu na grobu nađoše evanđelje 
Matejevo, pisano rukom Barnabinom. 

I Pavao mišljaše, da će najveće dobročinstvo učiniti svojemu 
rodnom kraju, ako na putu u Asiju pohodi evanđeljem Siriju i svoju 
domovinu Ciliciju. Uze si mjesto Barnabe za druga Silu (Silvana) 
jednoga od poslanika sabora Jerusalemskoga. i 

»Prolažahu tako Siriju i Ciliciju utvrđujući crkve, zapo- 
vijedajući da drže zapovijedi apostola i starješina. — Dođe pak 

u Derbu i u Listru. I gle, bješe ondje učenik po imenu Timotej, 
sin žene Židovke vjernice, a od oca neznabošca. Za nj svjedo- 
čahu dobro braća, koja bijahu u Listri i u Ikoniju. Njega htjede 
Pavao sa sobom uzeti na put. I uzevši obreza ga radi Židova, 
koji bijahu u onim mjestima; jer su svi znali, da mu je otac bio 
neznabožac. I kad prolažahu po gradovima, predavahu im, da 
drže odluke, koje odrediše apostoli i starješine, što bijahu u 
Jerusalemu. I crkve se utvrđivahu u vjeri, i svaki dan bivaše 
ih više.« 

Sirija je bila u najvećoj opasnosti, da ne učine po crkvama 
njezinim štete prijatelji židovskih ustanova. Zato je Pavao najprije 
po tim crkvama razglasio odluke sabora Jerusalemskoga. Odavle 
je prešao u svoju domovinu Ciliciju. Želja, da što prije dođe u 
gradove, po kojima je prije propovijedao, gonila ga na težak pur 
preko visoke gore Taura. Došao je naiprije u Derbu, a zatim u 
Listru, gdje su ga na prvom putovanju kamenovali. Tu ga Go- 
spodin Bog obradova davši mu pomoćnika u Timoteju, koji se 
već kod prvoga propovijedanja Pavlova bio obratio. Mati nje- 
gova bijaše Židovka po imenu Eunika (II. Tim. 1, 5), žena pobožna, 
koja je svojega sina u mladosti poučila u poznavanju Sv. Pisma. 


Otac mu je bio Grk, neznabožac. Bio je običaj (koji Zakon Mojsijev - 


nije odobravao, ali se u krajevima neznabožačkim, gdje su bili Židovi 
rasijani, trpio), da se Židovke udavale za neznabošce. Budući da su 
kršćani u Listri i Ikoniju poznavali Timoteja kao pobožna čovjeka, 
te za nj dobro svjedočili, uze ga Pavao za drugara na putovanju. 
Ali ga obreza radi Židova. To je Pavao učinio samo zato, da 
Židovi dopuste Timoteju ulaziti u svoje zbornice i ondie propovije- 
dati; jer neobrezanome nije bilo to dopušteno. S tim novim drugom 
krene se Pavao dalje na put. 

»Prošavši Frigiju i Galatsku zemlju zabrani im Duh Sveti, 
da govore riječ Božju u Asiji. A kad dođoše u Misiju, kušahu 
ići u Bitiniju; ali im ne dopusti Duh Isusov. Kad pak prođoše 
Misiju, dođoše u Trcadu. U noći ukaza se Pavlu viđenje: Čo- 
vjek Maćedonac stajaše i moljaše ga govoreći: Prijeđi u Ma- 
ćedoniju i pomozi nam.« 

Frigija bijaše zemlia na sievero zapadu Likaoniji, a Galat- 
ska (u užem smislu) još više na sjever. Pavao je htio okrenuti sađ 
prema zapadu u pokrajinu Asiiju, gdje je bio glavni grad Efes. Alt 


mu Duh Sveti objavi, da ne ide; tamo je trebalo propovijedati nešto: 





541 


kasnije. A kad je opet htio ići prema sjeveru u Bitaniju k Crnom 
Moru, opet mu onamo ne da Duh Isusov. Bog je htio, da Pavao što 
prije dođe na Evropsko tlo. Zato ie u Troađi vidio viđenje, kako ga 
čovjek Maćedonac zove, da dođe k njima, da propovijeda 
Grcima, kojima ni vjera njihova ni filosofija nije mogla pomoći, da 
dođu do pravoga poznania Boga i do spasenja. Hristova vjera tre- 
bala im je pomoći, koju je propovijedao Pavao. Tako je Pavao 
Odlučio, da stupi na evropska tlo. 

Slušajući glas Duha Svetoga, koji mu se javljao ili po unutraš- 
njem nadahnuću ili po riječima kojega od proroka, pokazao je Pavao, 
kako u svemu treba da se pokcorimo odredbama Božjim, 
koje znamo ili po savjetima pobožnih ljudi ili po glasu naše savjesti, 
preko koje nam govori naš anđeo čuvar. U sumnji ne znajući što da 
radimo treba se pomoliti Duhu Svetomu, da nam dade dar svoj, da1 


oSavjeta, po kojemu radeći izvršit ćemo najbolje svoje poslove. 


246. Pavao u Filipima. 
(Dj. Ap. 16, 10-40.) 


Svoje viđenje noćno pripovijedao je Pavao u jutru svojim drn- 
govima Sili i Timoteju, koji su odmah bili gotovi, da s njim prijeau 
u Evropu. Tu u Troadi pridruži se Pavlu i treći drug, sv. Luka, 
liječnik iz Antiohije, koji je i napisao Djela Apostolska i u njima opi- 
sao putovanja sv. Pavla, kako ih čitamo u ovoj knjizi. Od onoga 
časa, kako Pavao ide iz Troade, kazuje sv. Luka događaje u 
prvom licu: 


»Čim je (Pavao) vidio viđenje, odmah gledasmo da otpu- 
tujemo u Maćedoniju, uvjereni, da nas je Bog pozvao, neka im 
propovjedimo evanđelje. Otplovivši iz Troade dođosmo rav- 
nom vožnjom u Samotraciju, a sjutradan u Neapoli; a odanle 
u Filipe, a to je prvi grad jednoga dijela Maćedonije, naseobina. 
I ostadosmo u tom gradu nekoliko dana Tazgovarajući.« 

»A u dan subotni izađosmo napolje na vrata k potoku, 
gdje se činilo da ima bogomolja; i sjedavši govorasmo ženama, 
koje su se bile skupile. I jedna bogobojazna žena po imenu Li- 
dija, skerletarica iz grada Tiatire, slušaše; i Gospodin otvori 
srce njezino, da pazi na riječi Pavlove. A kad se krsti ona i 
kuća njezina, zamoli govoreći: Ako mislite, da sam vjerna Go- 
spodinu, uđite u moju kuću i ostanite. I natjera nas.« 

»A kad bismo išli na molitvu, sretala bi nas neka djevojka, 
koja je imala duha pitona i vraćajući donosila veliki dobitak 
gospodarima svojim. Ova idući za Pavlom i nama vikaše go- 
voreći: Ovi su ljudi sluge Boga višnjega, koji vam javljaju put 
spasenja. To je činila mnogo dana. A Pavao sažališvi se i okre- 


nuvši se reče duhu: Zapovijedam ti u ime Isusa Hrista, iziđi iz: 


nje. I iziđe u taj čas. A videći gospodari njezini, da iziđe nada 
dobitka njihova, uhvatiše Pavla i Silu i odvukoše ih na trg 
k poglavarima. I predajući ih poglavarima rekoše: Ovi ljudi, 
budući Židovi; mute grad naš, i navješćuju običaje, kojih nama 
ne valja primati ni tvoriti, jer smo Rimljani. I strča se narod 
na njih; a poglavari razdrijevši im haljine zapovjediše, da ih 
išibaju. I pošto ih jako izraniše, baciše ih u tamnicu i zapovjediše 
tamničaru, da ih dobro čuva. A on primivši takovu: zapovijest 
baci ih u najdonju tamnicu i noge im metnu u klade.« 


»U ponoći Pavao i Sila moleći se hvaljahu Boga, a drug! 
sužnji ih slušahu. I ujedamput tako se vrlo zatrese zemlja, da 
se temelj tamnički pomjestio; i odmah se otvoriše sva vrata 
i svima spadoše okovi. A kad se probudi tamničar i vidje otvo- 
rena vrata tamnička, izvadi mač da se ubije misleći, da su po- 
bjegli sužnji. Pavao pak povika velikim glasom: Ne čini sebi 
zla nikakva, jer smo svi ovdje. On potraživši svijeću uljeze i 
dršćući pripade k Pavlovim i Silinim nogama; i izvedavši ih 
napolje reče: Gospodo! šta mi treba činiti da se spasem? Onr 
mu odgovoriše: Vjeruj u Gospodina Isusa, i spasti ćeš se ti 1 
sav dom tvoj. I propovjediše riječ Gospodnju njemu i svima, 
koji su bili u domu njegovu. A on ih uze u onaj sat u noći k sebi 
i opra im rane; i krsti se on i svi njegovi odmah. I kad ih do- 
vede u svoju kuću, postavi im stol; i razveseli se s cijelim 
domom svojim vjerovavši Bogu.« 

»A kad bi dan, poslaše poglavari službenike govoreći: 
Pustite one ljude! Tamničar javi te riječi Pavlu:  Poglavari 
poslaše, da vas puste; zato sad iziđite i idite s mirom. Ali im 
Pavao reče: Izbivši nas pred narodom bez suda, ljude Rimljane, 
baciše u tamnicu; i sad hoće tajno da nas puste. Nije tako, nego 
sami neka dođu i izvedu nas. I službenici kazaše poglavarima 
ove riječi. A oni se uplašiše, kad su čuli, da su Rimljani; zato 
došavši umoliše ih, i izvodeći ih moljahu, da iziđu iz grada. 





mom 


no 

Filipi. 

Izišavši iz tamnice dođoše k Lidiji, gdje nađoše braću, i utje-- 
šivši ih otidoše.« 

Samatracija, kamo su naiprije došli, otok je blizu Mace- 
donske obale. Neapoli bila je luka na moru, danas se to mjesto 
zove Kavala. Filipi grad zove se po Filipu, kralju Maćedonskom, 
ocu Aleksandra Velikoga, koji je taj grad sazidao. Poslije su ga Rim- 
liani načinili naseobinom poslavši onamo islužene vojnike. U 
tom je gradu bilo tako malo Židova, da nijesu imali svoje građene 
* bogomolje, zbornice, nego su se skupliali kod potoka blizu gradu, 
gdje je bilo vođe, koja im je trebala za pranja. Tu ie Pavao s dru- 
govima govorio ženama Židovkama, koje su bile udate po običaju 
za neznabošce Grke ili Rimljane, a bilo je i žena neznaboškinja, koje 
su prianjale uz vjeru židovsku. Takova je žena bila i Lidija, iz 
grada Tiatire u Maloj Asiji. Ona je bila skerletaric a, trgovkinja 
crvenom robom. Milost Božja prosvijetlila je tu ženu, te je vje- 
. Tovala i dala se krstiti onaikuća njezina, t. i. ljudi, koji su bili 
zaposleni u njezinoj trgovini. Pavao nije nikad htio da bude kome 
težak, zato se jedva dao sklonuti, da dođe u njezinu kuću, Tako je 
Lidijina kuća postala prva crkva u Evropi i doskora se krstio veliki 
broj liudi u gradu, koji je u kršćanskoj vieri ostao postojan. 


Ali kao što je gotovo u svakom mjestu, tako se i u Filipima. 


našlo protivnika kršćanstva, pa ie i tu Pavao radi propovijedanja 
stradao. Kad je isciielio djevojku, u kojoj bijaše pitonski duh, 
to jest nečisti duh, koji je iz nje ljudima vračao i gatao, gospodari 
njezini izgubivši dobitak, što im ga za gatanja davao praznovjerni 
svijet, uhvatiše njega i drugara mu Silu i predaše ih poglavarstvu. 
Stidili su se pred poglavarstvom reći pravi razlog svoje tužbe, što 
im je naime nestalo dobitka, nego tužiše apostole, da kao Židovi 
propovijedaju neku vjeru, koju oni kao Rimljani ne smiju da vrše. 
Rimski je naime zakon zabranjivao uvoditi novu vieru, koju država 
ne dopusti. Tako su pobunili i drugi svijet, koji je stao na Pavla i 
Silu vikati. Da zadovolje svijet, poglavari dadoše išibati obojicu 
ne pitajući tko su i što su; a da dalje ne prinovijedaju, baciše ih! u 
tamnicu izdavši strogu zapovijed tamničaru, da ih dobro čuva. Tam- 
ničar iz revnosti, da što bolje izvrši nalog, baci ih u donju tam- 
nicu inoge im postavi u klade. da ne mogu uteći. Premda su 
Pavla i Silu boliele rane od šiba i noge onako sapete, ipak su za 
sve hvalili Bogu, što mogu trpjeti za ime Isusovo. Što se po- 
treslazemlja, imalo je utješiti propovjednike, da je Bog s njima, 





545 


a ostalima pokazati, da su to poslanici Božji. Premda se vrata tam- 
nička otvoriše i svima spadoše okovi, ipak nijedan od 
sužanja nije onaj čas pomislio na bijeg, jer su svi bili čudom zapa- 
njeni. Prvi je milošću Božiom prosvijetijen revni tamničar. I taj 
potres, i glas Pavlov da su svi sužnji ondje, i trpljivost, kojom su 
Pavao i Sila podnosili muke, sve ga je to uviera valo, da su to ljudi 
od Boga i da je ono istina, što naučaju. Zato dolazi k niima i pita ih: 
Štomitreba činiti, dase spasem? Kad su mu rekli, da 
zato treba vjerovati u Isusa, posluša njihovu Tiječ, krsti seonisva 
kućanjegova, svi ljudi u njegovoj kući. , 

I poglavari u onom potresu opazili su znak. da su se prenag- 


lili i ljudima učinili krivicu. Zato poslaše sluge, da ih tamničar pusti. . 


No Pavao nije htio, da bude javno osramoćen pa onda tajno pušten, 
jer bi se moglo misliti, da je doista što kriv. Zato i prokaza pogla- 
varima, da je Rimljanin, i da se protiv zakona prema njemu postu- 
palo, pa treba da poglavari poprave svoj čin. To je bilo radi vier- 
nika i ostaloga svijeta, da ne bi mislili e je Pavao kao zločinac došao 
u tamnicu, pa je od straha pred kaznom iz tamnice utekao. Pogla- 


vari doista popraviše svoj čin: umoliše Pavla i Sila za oprošte-| 


nje, a onda ih sami časno sprovedoše iz grada. 

Ovo postupanje Pavlovo pokazuje, da je kršćanima dopušteno 
branitisvoje poštenje. No kod toga treba paziti, da ne po- 
stupamo preoštro s onima, koji su nas uvrijedili. Neke male uvrede 
bolje je i pregorjeti, negoli odmah kod suda tražiti zadovolištinu. 

. Što se krstila sva kuća tamničareva, otuda znamo, da 
je valjan krst djece; jer kad se sva kuća krstila, krstila su 
se također i djeca. 


.247. Pavao sa Silom u Solunu. 
(Dj. Ap. 17, 1—14.) 


Progonstvo u jednom gradu učinilo je opet, da se evanđelje 
razglasilo po drugim gradovima. Otišavši iz Filipa stadoše Pavao 
i Sila propovijedati po drugim gradovima u Macedoniji. 

»Prošavši Amfipolje i Apoloniju dođoše u Solun, gdje 
bijaše zbornica židovska. Pavao uđe po običaju k njima i tri 
subote govoraše im o Pismima, pa im je otvorao i dokazivao, 
da je trebalo da Hrist trpi i uskrsne iz mrtvih, i taj Hrist jest 
Isus, koga vam ja (reče) propovijedam. I neki od njih vjerovaše 

i pristaše uz Pavla i Silu i od pobožnih i neznabožaca veliko 
mnoštvo i od uglednih žena ne malo. Ali. Židovi zavidljivi 
uzevši od prostoga svijeta neke zle ljude i sabravši četu uzbu- 
niše grad; i napadavši na kuću Jasonovu tražahu da ih izvedu 
pred narod. A kad ih nijesu našli, povukoše Jasona i neku braću 
pred knezove gradske vičući: Ovo su koji bune grad i došli su 
ovamo, te ih je Jason primio; ovi svi rade prouiv zapovijedi 
cesarskih govoreći, da ima drugi kralj Isus. I smetoše narod i 
knezove, koji su ovo čuli. Ali kad im se Jason i drugi ujamčiše, 
pustiše ih.« 
»A braća odmah noću opraviše Pavla i Silu u Bereju. Kad 
oni dođoše onamo, uđoše u zbornicu židovsku. Ovi pak bijahu 
.plemenitiji od onih u Solunu; oni primiše riječ sa svom željom 


svaki dan ispitujući Pisma, je li tako. I tako mnogi od njih vje-' 


rovaše i od uglednih neznabožačkih žena i muževa ne malo. A 
kad saznaši Židovi u Solunu, da Pavao i u Bereji propovijeda 
riječ Božju, dođoše i onamo dižući i buneći narod. A braća 
onda odmah otpraviše Pavla, da ide na more; a Sila i Timotej 
ostadoše ondje.« 

Amfipolje biiaše grad na rijeci Strimoni (Strumi); dalje 
prema zapadu nalazio-se grad Apolonija; a još dalje na moru 
bio je, velik grad trgovački s lukom, Solun, gdje je stanovao na- 
mjesnik rimski za Macedoniju. U lučkom gradu, kaki je i Solun, na- 
lazi se uvijek liudi, koji natovaruju i istovaruju lađe (fakini). Kaa 
nema lađa, onda su bez posla, te se dadu i za drugo što upotrebiti. 
Takve ljude — svakako za novac — skuipiše i Židovi, koji nijesu 
vjerovali Pavlu, i s tom četom počeše bučiti po gradu, Dođu pred 

kuću nekoga Jasona, koji je propovjednike primio, no kad Pavla 

i Sile nijesu našli, povukoše Jasona i neku braću, kršćane, pred 
poglavarstvo. Tu ih tuže, da bune grad, to jest Rim, rimsko ve- 
liko carstvo, propovijedajući da ima drugi kralj, Isus. Tim su 
htjeli rimsku vlast dići protiv apostola kao oni Židovi u Jerusa- 
lemu protiv Hrista. Kad je Jason položio jamčevinu u novcu, 
da se bune ne će ponoviti, pustiše sve one kršćane, koje su Židovi 
onamo dovukli. Da se radi Pavla buna ne ponovi, odvedoše ga tu 
Bereju. 

Bereja (danas Veria) grad je južno od Soluna. Plemenitiji 
Židovi berejski slušali su Pavlove riječi s pohlepom, te su ispiti- 
vali Pisma, učili su mjesta proročka u Sv. Pismu, koja govore 

o Mesiji, da vide, jesu li se izvršila na Isusu Hristu. Pa kad su 
vidjeli, kako su se doista izvršila proroštva, mnogi su vjerovali u. 
Isusa. Iz Bereje bijaše i Sopater ili Sosipater, koji je kasnije postao 
pratilac sv. Pavla. Po svoj prilici on i neki drugi otpratišeisad 
Pavla na more, kad su Židovi solunski došli i u Bereju želeći i ondje 
dići bunu na učenike Hristove. 

Kleveta je bila, što su Židovi solunski govcrili o kršćanima, 
da oni propovijedaju nekoga novoga kralja, koji će se dići na rim- 
skoga cesara. Klevetati (potvarati) reći će izmišljati na bližnjega 
pogrješke, kojih nema ili pogrješku njegovu pripovijedajući uvećati. 
Rugoba toga grijeha treba da nas odvraća, da sami ne klevećemo 
niti slušamo klevetanje. Ako pak nas tko kleveće, da trpljivo to 
podnosimo. »Blago vama ako reku sve zlo na vas lažući zbog mene«, 
reče Hrist (Mat. 5, 11.) 


248. Pavao u Ateni. 
(Dj. Ap. 17, 15-34.) 

Praćen od kršćana berejskih dođe Pavao u Atenu, najzname- 
nitiji grad grčki radi znanja i umjetnosti. Tu u gradu najznatnijih 
pjesnika, mudraca i govornika trebalo je i Pavlu navijestiti raspe- 
toga Hrista. 

»Pratioci dovedoše Pavla do Atene; i primivši zapovijest 
od njega na Silu i Timoteja, da što brže dođu k njemu, otidoše. 
A kad ih Pavao čekaše u Ateni, razdraživaše se duh njegov u 
njemu gledajući grad predan idolopoklonstvu. I raspravljaše u. 
zbornici sa Židovima i s bogobojaznima, i na trgu svaki dan 
s onima, što bijahu ondje. A neki od epikurovskih i stojičkiu 
mudraca prepirahu se s njim; i jedni govorahu: Šta hoće ovaj 
blebetaš da kaže? a drugi: Čini se, da propovijeda nove bo- 
gove; jer im je propovijedao Isusa i uskrsnuće. I uzevši odve- 
doše ga na Areopag govoreći: Možemo li znati, kakva je ta 
nova nauka, što ti kazuješ; jer nešto novo mećeš u uši naše; 
hoćemo dakle da znamo, šta će to da bude, jer Atenjani svi 1 
došljaci i tuđinci ni.za što nijesu bili gotovi, nego da što novo 
ili kazuju ili slušaju.« 

»Pavao pak stavši nasred Areopaga reče: Ljudi Atenjani! 
Po svemu vas vidim, da ste vrlo pobožni. Jer prolazeći i mo- 
treći idole vaše nađoh i oltar, na kojem bješe napisano: Bogu 

nepoznatomu. Što dakle ne znajući poštujete, to vam ja propo- 
vijedam. Bog, koji je načinio svijet i sve, što je u njem, on bu- 
dući gospodar neba i zemlje ne stanuje u rukotvorenim hramo- 
vima, niti prima službe od ruku ljudskih, kao da bi njemu tre- 
balo što, koji sam daje svima život i dah i sve. I on je učinio, da 
od jednoga čovjeka sav ljudski rod stanuje po svemu licu ze- 
maliskom, i postavio je unapred određena vremena i međe sta- 
novanja njihova, da traže Boga, ne bi li ga kako napipali 1 
našli, premda nije daleko ni od jednoga nas; jer u njemu živimo, 
mičemo se i jesmo, kao što i neki od vaših pjesnika rekoše: 
Njegov smo i rod. Kad smo dakle rod Božji, ne treba da mislimo 
da je Božanstvo kao zlato ili srebro ili kamen, rađevine umje- 
nja i smišljanja čovječjega. Ne gledajući dakle Bog na. vremena 
ovoga neznanja sad navješćuje ljudima, da se svi svagdje po- 
kaju; jer je postavio dan, u koji će suditi vasionomu svijetu 
PO pravdi preko čovjeka, koga je odredio i dao svima vjeru 
uskrisivši ga iz mrvih.« 

»A kad čuše uskrsnuće od mrtvih, onda se jedni podsmi- 
jevahu, a jedni rekoše: Čut ćemo te o tom opet. Tako Pavao 
otide između njih. Neki pak ljudi pristaše uz nj i vjerovaše, 
među njima Dionisije Areopagit i žena po imenu Damara 1 
drugi s njima.« 

1 poganski pisci pripovijedaju o Ateni, da je bila puna hra- 
mova i kipova lažnih bogova. Možemo misliti, kako je to razdra- 
živalo duh apostola Pavla, kad je vidio toliko nepoznavanje 
Boga u gradu, koji je vrijedio kao središte svega ljudskoga znanja. 
Zato je brzo stao propovijedati i Židovima po zbornicama i nezna- 
bošcima na tr g u (agori). Tu se prvi puta srela nauka Hristova S DO- 
ganskom filosofijom, i to s onom filosofijom, koja je najviše bila u 
opreci s kršćanskom vjerom, s epikurovom i stojičkom. 
Epikur (umro 270. pr. Hr.) i njegovi učenici učili su, da je svijet slu- 
čajno postao od neke vječne sitneži (atoma); duša da s tijelom 
umire, potom da nema suda; zato treba da čovjek bez bojazni živi 
i uživa. Stojici bijahu učenici filozofa Zena, koji je u Ateni učio pod 
trijemom (stoa): da cijelim svijetom vlada neki usud, kojemu su 
podložni bogovi i ljudi; čovjek treba da bude krepostan t. i. da jed- 
nako prezire radosti i boli. Bilo je u Ateni još i drugih filosoiskih 
nauka, kao Platonova i Aristotelova, ali se te nauke ne spominju. 
U mnogom su se priližavale kršćanstvu. Ljudi su u Ateni držali, 

da Pavao propovijeda nove bogave. Toga nijesu branili grčki 
zakoni, samo ako se tijem nijesu odbacivali i zanemarivali njihovi 
bogovi. Trebalo je, da o tom reče svoju riječ Areopag. To je bilo 


ie 


P rasni KE k 





vrhovno sudište u Ateni, koje se sastajalo pod“ vedrim nebom na 
jednom brežuliku, koji se zvao Areopag iliti brežuljak Aresa (boga 
rata); kojemu je nekad, kako je govorila priča u Grka, ondje sudilo 


Pavao na Areopagu, 

12 bogova. Atenjani su bili ljudi radoznali, pa bi uvijek pitali: Što je 
nova? Pa tako i zato da čuju nešto novo, odvedoše Pavla na 
Areopag. I tu je sad nasred Areopaga, na visokom vijeću grčkom 
držao Pavao učenim ljudima besjedu, u kojoj je i sam pokazao veliku 
svoju apostolsku mudrost i govorničku vještinu. Ponajprije hvali 
Atenjane, što su ljudi pobožni. Svojom su se pobožnošću Ate- 
njani ponosili, te im je bilo drago čuti ove riječi. Od prevelike DO- 
božnosti, da ne bi koji bog ostao nepoštovan, postavljali su i oltare 
»bogu nepoznatomu«. Toga Boga nepoznatoga hoće im 
Pavao da propovijeda. I onda kazuje glavne istine kršćanske vjere, 
nežnabošcima sasvim nove. Bog, koga Pavao propovijeda, stv o- 
riojeneboizemlju; nije dakle ovaj svijet slučajno postao. 
On je stvorio i čovjeka; i od toga je jednoga čovjeka sav 
rod ljudski; zato su svi ljudi jednaki, a ne kako su Atenjani mislili, 
da su oni neka osobita vrsta ljudi; ili kako su pogani mislili, da su 
ljudi nejednakoga porijetla, pa zato jedni određeni zay gospodu a 
drugi ža robove. Bog je postavio za neko vrijeme čovjeka na zemlju, 
datražiBoga, da u nj vjeruje i njemu služi. Zato ne treba oso- 
“bitoga napora, da poznamo Boga; on je svojom svudašnjošću blizu 
nama i našemu umu: u njemu živimo, mičemo se 1 
jesmo. On nas je odlikovao, što nas je stvorio na svoju sliku i 
priliku i što nam je dao, da budemo dionici njegove božanske na- 
ravi; zato smo njegov rod, kao što već pjesnici grčki Arat iz 
Cilicije, zemljak Pavlov i filozof Kleante iz Likije rekoše. Veliko Je 
bilo neznanje, što se od toga Boga, stvoritelja svijeta, ljudi 
“okrenuše k stvorovima, da njih štuju kao boga i da grade kipove 


te im se klanjaju kao bogovima. Tomu je bio razlog grijeh, što liudi' 


ne htjedoše Bogu dati dužnu čast. Toga grijeha treba se ostaviti 1 
činitipokoru; jer će doći dan, kad će se svi suditi. Krivo 
«dakle imadu Epikurovci misleći, da suda nema. Za suca postavio Je 
Bog čovjeka, koga je kao svojega poslanika potvrdio tim, što ga je 
uskrisio od mrtvih. 

Do tih riječi slušali su Pavla na Areopagu. Ako su i pređašnje 
nauke bile za neznabošce nešto novo, ali uskrsnuće od mrtvih bilo 
“im je nesamo novo nego im se činilo nemoguće. Zato su se jedni 
stalipodsmijevati. Da se još koji put pozabave slušajući Pavla, 
nijesu ga odmah odbili, nego su mu rekli: Čut ćemo te opet. U 


gradu, gdje se banila poganska mudrost, našao je Pavao malo pri- 


:staša, ali ipak dosta uglednih. Od samih vijećnika na Areopagu jedan 


\ 

Atena. 

po imenu Dionisije prihvatio je vjeru Isusovu, a kasnije postao 


Prvi biskup atenski. I žena Damara spominje se po imenu, jer , 


je bila znatno i ugledno lice. 

Na Areopagu iznesao je Pavao nauku kršćansku o Bogu. 
Bogjegospodarnebai zemlje odkoganamijesve 
dobro. On je neizmjerno savršen: ničega mu nedostaje, da bi što 
trebao; on je duh, različan od ovoga svijćta; vječan je, svudašnii, 
premudar, pravedan i milostiv. 


29. Pavao u Korintu. Povratak. 
(Dj. Ap. 18, 1—22.) 


Iz Atene, sijela' mudrosti i umjetnosti helenske, otide Pavao um 


Korint, sijelo bogatstva i razuzdanosti grčke, da ondje propovjedi. | 


ljubav k siromaštvu i čistoći. 

»Potom se odluči Pavao od Atene i dođe u Korint. Ondje 
nađe Žida po imenu Akvilu, rodom iz Ponta, koji bijaše nedavno: 
došao iz Italije, i Priscilu, ženu njegovu; jer je Klaudije big za- 
povjedio, da svi Židovi otidu iz Rima; i dođe k njima. I budući 
da bijaše istoga zanata, osta kod njih i rađaše; a bijahu zanata 
šatorarskoga. I propovijedaše u zbornici svake subote unoseći 
ime Gospodina Isusa, i uvjeravaše Židove i Grke. A kad dođoše: 
iz Maćedonije Sila i Timotej, nastojaše Pavao oko riječi svje- 
dočeći Židovima, da je Isus Hrist. A kad se oni stali protiviti i 
huliti, otresavši haljine svoje reče im: Krv vaša na glavu vašu; 
čist sam ja, odsada idem k neznabošcima. I izišavši odanle uđe: 
u kuću nekoga po imenu Tita Justa, koji poštovaše Boga, čija 
kuća bijaše nuza zbornicu. I Krispo, starješina zbornički, vje- 


rova Gospodinu sa svim domom svojim, i od Korinćana mnogi. 


slušajući vjerovahu i kršćavahu se. A Gospodin reče Pavlu 
noću u viđenju: Ne boj se, nego govori i nemoj šutjeti, jer sam 
ja s tobom; i nitko se ne će usuditi da ti što učini, jer ja imam. 
mnogi narod u ovome gradu.« ' 

»Tako sjeđaše ondje godinu i šest mjeseci učeći kod njih 
riječi Božjoj. A kad je Galion bio namjesnik u Ahaji, ustaše: 
Židovi jednodušno na Pavla i dovedoše ga na sud govoreći: 
Ovaj protiv zakona nagovara ljude, da poštuju Boga. Ali tek 
što je Pavao otvorio usta, reče Galion Židovima: Da je kakova 
nepravda ili kakav zločin, po dužnosti bih vas poslušao, o ljudi 

Židovi. Ali kad su Prepiranja za riječ i za imena i za zakon 
;vaš, vi sami gledajte; jer ja o tom sudac ne ću da budem. 1 
izagna ih iz sudnice. Onda uhvatiše svi Sostena, starješinu 
zborničkoga, i stadoše ga biti pred sudnicom. No Galion nije 
ništa za to mario.« 

Korint bijaše na prevlaci, kojom se ide iz Heliade u Pelo- 
ponez; na dva kraja imao je more. Bio je potom veoma znamenit 
grad trgovački, a u njem je stanovao i namjesnik rimski za Grčku. 
Da lije Akvila bio već kršten ili se tek na propovijedanje Pav- 
lovo krstio, ne zna se; Pavao se kod njega nastanio, jer su bili obo- 
jica istoga šatorarskoga zanata. Akvila je stalno boravio u Rimu, 
odakle je morao otići po zapovijedi cesara Klaudija. Kako pripo- 
vijeda jedan rimski pisac (Swetonije), Klaudije izda zapovijed, da 
Židovi otiđu iz Rima, jer su se bunili, a bunio ih je neki »Hresto«. 
To nije rimski pisac pravo razumio. Židovi su se prepirali o Hristu, 
a on je mislio, da ih taj Hresto (Hrist) buni. 

Pavao je naiprije propovijedao među Židovima. Ali kad su 
oni stali huliti na Gospodina Isusa, onda je Pavao rekao: Krv 
vašanaglavu vašu... Vi ćete sami biti krivi propasti svojoj; 
jer sam ja učinio vama sve što sam mogao. Da se vidi očitije kake 
prekida s njima svezu (zato otrese haljine svoje), otide u kuću 
čovjeka, koji nije bio rodom Žid, nego se kao neznabožac obratio 
na židovsku vjeru. Njegova se kuća ticala zbornice Židovske, te 
su Židovi polazeći u zbornicu znali za Pavla i k njemu su dolazili. 
Na riječ Pavlovu obratio se i sam starješina zbornički 
Krispo, te ga je Pavao sam svojom rukom krstio (I. Kor. 1, 14). 

Korinćani su bili ugrezli usvakojako zlo. No baš je zato milost 
Božja htjela, da Pavao što duže ondje boravi i propovijeda, kako 
bi se ljudima dala prilika, da ih se što više obrati. Zato se javlja 
Gospodin (Isus) Pavlu i veli mu, da mu se ne će ništa zla dogoditi. 
Tako se i zbilo, da mu i tužba Židova nije naudila. Galion, brat 
glasovitoga filozofa Seneke, bio je godine 51. po Hr. prokonsul (na 
mjesnik) u Ahaji (Grčkoj). Iz rimskih pisaca znamo, da je Galion 
bio čovjek pravedan i blag, pa zato svima mio i drag. Tako nam 
ga prikazuju i Djela Apostolska. Kad su Židovi doveli Pavla na sud 
i stali tužiti, da protiv zakona (mislili su u sebi zakon Moisijev) 
propovijeda, Galion je odmah razumio, da su to prepiranja o vieri. 
Zato ne će da sudi, nego Židove upućuje na njihov sud. Neki nezna- 
bošci bili su prijatelji Pavlovi, pa ih je razljutilo postupanje Židova, 

osobito riječi Sostena starješine zborničkoga, koji je Pavla tužio. 
Videći kako je Galion otpravio Židove, oslobodiše se i oni, te izbiše 
toga Sostena pred sudnicom. Galion je na to šutio. 

I poslije te zgode još je duže vremena Pavao ostao u Korintu 
i dalje nesmetano propovijedao. U to vrijeme nije zanemario ni 
drugih crkvi, što ih je na svom putu nedavno osnovao. Čuvši za 
vladanje kršćana u Solunu, napisa im dvije poslanice, u 
kojima ih poučava osobito o sudnjem danu. 

»Pošto je Pavao ostao još mnogo dana, oprostivši se 
s braćom otplovi u Siriju, i s njim Priscila i Akvila, koji ostriže 
glavu u Kenhreji; jer je imao zavjet. I dođe u Efes, 1 njih ostavi 
ondje. A on ušavši u zbornicu stade raspravljati sa Židovima. 
A kad su ga oni molili, da ostane više vremena, nije htio, nego 
oprostivši se i rekavši: Opet ću se vratiti k vama, ako je Božija 
volja — otiđe iz Efesa. I došavši u Cesareju uzide i pozdravi 
crkvu, i otide u Antiohiju.« 

Kenbreja bila je Korintska luka na istočnoj strani, i odanle 
se plovilo u Asiju. Tu je ostrigao glavu, jer je imao zavjet, 
da neko vrijeme ne striže kose. Tako su se Židovi često zavjeto- 
vali. Ladom su došli u Ef e s, sjajni grad u Joniji, maloasijskoj strani. 
Pavao je tu ostavio Akvilu i Priscilu, i samo kratko vrijeme boravlo 
ondje želeći se skoro vratiti. Dalie je otputovao lađom u Cesareju, 
a odanle pješke uzišao u Jerusalem. To je bio njegov četvrti 
pohod svetoga grada poslije obraćenja. Tu je pozdravio crkvu jeru- 
salemsku, a onda se vratio u Antiohiju, odakle je počeo svoje drugo 
putovanje, na kojem je tako daleko u prosvijetljeni narod grčki raz- 
nesao slavu imena Isusova. 

Revnostu dobru nagonila je Pavla, da što dalje raširi 
vjeru Hristovu, koju je prije bio progonio. Tu tevnost, krepost pro- 
tivnu lijenosti, treba da si pribavi kršćanin, da steče što više za- 
sliga a potom i veću slavu u nebo. 


C. Treće putovanje sv. Pavla. 
250. Pavao u Efesu. 
(Dj. Ap. 18, 24—19, 20.) 


Obećanje, dano Židovima u Efesu, da će se skoro vraiiti 
k njima, gledao je Pavao da što prije ispuni. Sprovedavši zimu u 
Antiohiji, krene se u proljeće g. 55. na treće svoje putovanje. 

»Provedavši nekoliko vremena (u Antiohiji) zaputi (Pa- 
vao) obilazeći redom Galatsku zemlju i Frigiju, utvrđujući sve 
učenike.« i 

Te je krajeve imao Pavao na osobitoj brizi, jer su onamo do- 

lazili židovski učitelji, koji su nove pokrštenike nastojali zavesti, 
«da se drže židovskoga zakona i običaja. Zato je Pavao i sad utvr- 
divao učenike, nagovarajući ih da se drže odredaba apostola u 


Treće putovanje sv. Pavla. 

Jerusalemu. Dok je Pavao prolazio tim krajevima, našao se u Grčkoj 
valjan propovjednik, te je Pavao mogao duže vreuena ostati u 
Ašiji. a 

»Neki naime Žid po imenu Apolo, rodom Aleksandrijnac, 
čovjek rječit i silan u Pismima dođe u Efes. On bijaše poučen 
u putu Gospodnjem i oduševljeno govoraše i pomno učaše o 
Isusu; ali je znao samo krštenje Ivanovo. On dakle poče slo- 
bodno propovijedati u zbornici. Kad su ga pak čuli Priscila i 
Akvila, primiše ga i još mu bolje pokazaše put Gospodnji. A 
kad je htio da ide u Ahaju, opomenuše braća u pismu učenike, 
da ga prime. I on kad dođe, pomože mnogo onima, koji vjero- 
vahu, jer silno nadvlađivaše Židove javno pokazujući iz P!- 
sama, da je Isus Hrist.« 

Apolo je po svoj prilici od učenika sv. Ivana Krstitelja bio 
poučen o vjeri o Spasitelju, koji je došao. Bio je kršten tek Krstom 
Ivanovim. Čovjek, koji je valjano poznavao Sveta Pism a, mogao 
je mnogo raditi za širenje Hristove vjere; zato ga Akvila i Priscila 
uzeše k sebi i bolje poučiše o Isusu, te se krstio krštenjem Isuso- 
vim. Želeći otići u Ahaju, dadoše mu braća, kršćani,preporučeno 
pismo za kršćane u Korintu. Tu je Apolo tako svojim vrsnim pro- 
povijedanjem osvojio srca, da su se neki kršćani po njemu prozvali 
»Apolovi«. Dok se to zbivalo, Pavao je svršio svoje obilaženje po 
gotnjim krajevima Male Asij.e i došao u Efes. 

»Dogodi se pak, kad je Apolo bio u Korintu, da je Pavao 

. prošavši gornje krajeve došao u Efes. Tu nađe neke učenike 
i reče im: Jeste li primili Duha Svetoga, kad ste vjerovali? A 
oni mu rekoše: Nijesmo ni čuli, da ima Duh Sveti. A on reče: 
Na što se dakle krstiste? Oni će njemu: Na krštenje Ivanovo. 
Tada reče Pavao: Ivan je krstio narod krštenjem pokore i go- 
vorio, neka vjeruju u onoga, koji će doći za njim, to jest u 
Isusa. Čuvši to krstiše se u ime Gospodina Isusa. I kad je Pavao 
položio ruke na njih, dođe na njih Duh Sveti, i govorahu jezike 
i proricahu. A bijaše ljudi svega oko dvanaest.« 

Gornjikrajevi bijahu Galatija i Frigija, kojima je Pavao 
prošao idući u Efes. Onih dvanaest učenika bili su Židovi, koji 
su se pridružili kršćanima, pa ih je i Pavao držao za kršćane, i kao 
biskup vita ih: Jesu li primili Duha Svetoga, to jest jesu li 
primili svetu potvrdu? Kad su mu oni odgovorili, da i ne znaju ima 
li Duh Sveti, pita ih Pavao: Na što ste dakle kršteni? na kakvo 

ste ime kršteni, ako ne u ime Oca i Sina i Duha Svetoga? Kad su 
mu rekli, da su kršteni krštenjem Ivanovim, protumači im Pavao, 
da je krst Ivanov samo ljude opominjao na poko ru, a krst Hri- 
stov oprašta grijehe. Tada se krstiše uime Go spodinalsusa, 
to jest primiše krst, kako ga je naredio Gospodin Isus: u ime Oca 
i sina i Duha Svetoga. Poslije krštenja podijeli im Pavao odmah 1 
svetu potvrdu položivšina njih ruke. Poslije toga se i na njima 
kao i na drugim kršćanima u prvo doba pokazali darovi Duha Sve- 
toga, što su govorilijezicimai proricali. 

Po svoiem običaju i po svojem obećanju stade Pavao propo- : 
vijedati Židovima u Efesu po zbornicama. : 

»Ušavši u zbornicu govoraše sa slobodom tri mjeseca učeći 
i uvjeravajući za kraljevstvo Božje. A kad neki bijahu otvrd- 
nuli i nijesu vjerovali, huleći na put Gospodnji pred narodom, 
odstupivši od njih odluči učenike i učaše u školi nekoga Tirana; 
Ovo je bivalo dvije godine, tako da su svi Židovi i Grci, koji su 
stanovali u Asiji, čuli riječ Gospodnju. I Bog činjaše ne mala 
čudesa rukom Pavlovom, tako da su i ubruse znojave i pojase 
od tijela njegova nosili na bolesnike, i ostavljale su ih bolesti 1 
duhovi zli izlazili iz njih.« | 

»A_ neki od Židova, koji su obilazili naokolo i zaklinjali 
(đavole), pokušaše zazivati nad onima, u kojima bijahu zli du- 
hovi, ime Gospodina Isusa govoreći: Zaklinjem vas Isusom, 
koga Pavao propovijeda. To bijahu neki Židovi, sedam sinova 
Skeve, poglavara svećeničkoga, koji ovo Činjahu. A duh zli 
odgovarajući reče im: Isusa poznajem, i Pavla znam; ali vi 
tko ste? I skočivši na njih čovjek, u kom bješe zao duh, i uhva- 
tivši dvojicu nadvlada ih, tako da su goli i izranjeni utekli iz 
one kuće I to su doznali svi Židovi i neznabošci, koji su stano- 
vali u Efesu; i uđe strah u sve njih, i veličaše se ime Gospodina 
Isusa.« : 

»I mnogi od vjernijeh dolažahu, da se ispovjede i da kažu 
djela svoja. Mnogi također od onih, koji su prianjali za čarolije, 
sabraše knjige i spališe ih pred svima; i proračunivši nađoše, 


da su vrijedile u novcu pedeset tisuća dinara. Tako silno rasti“ 


jaše i utvrđivaše se riječ Božja.« 

Zatrimjeseca, što je Pavao učio u zbornici židovskoj, 
mnogi su Židovi primili Hristovu vieru. Ali i tu bilo ie tvrdovratih 
ljudi, koji nesamo da nijesu vjerovali, nego su stali huliti na 

Isusa. To nije Pavao mogao podnijeti; zato otide u kuću, gdje je 
neki učitelj iz grada Tira imao svoju školu. Za dvije godine 
što je Pavao ostao u Efesu, čuli su i susjedni gradovi riječ Go- 
spodniju, jer su učenici a po svoj prilici i sam Pavao zalazili u gra 


Spaljivanje vračarskih knjiga. 


dove prokonzulske Asije (rimske pokrajine Asije). Boraveći u 
Efesu brinuo se Pavao i za druge crkve. Kad su do njega doprli gla- 

sovi, da po galatskim crkvama učitelji naginjući k židovstvu kršćane 
navraćaju, da se obrezuju i da drže sve ustanove Mojsijeva zakona, 
napisa Pavao poslanicu Galaćanima, u kojoj im govori, da je Moj- 
sijev zakon (obredni) ukinut i da obrezanja kršćanima ne treba. 

Propovijedanje evanđelja pomagala su u Efesu velika ču- 
desa, što ih je Bog preko apostola Pavla činio. Kao što su u Jeru- 
salemu postavljali bolesnike na put, kud je prolazio sv. Petar, da bi 
samo sjena njegova osjenila koga da ozdravi; tako su od sv, Pavla 
u Efesu uzimali ubruse, kojima si tr'o znoji pojase (pregače), 
kojima se služio kod rada, i metali ih na bolesnike i bjesomučne. 
U to doba, kad je bilo mnogo ljudi, koje su podsjeli nečisti duhovi, 
bilo jeizaklinjalaca, koji su nekim čarobnjačkim riječima že- 
ljeli opsjednute izbaviti od nečistih duhova. Ti su htjeli u Efesu 
poslužiti se imenom Isusovim u čarobnjačke svrhe. Ali su zlo prošli. 
Tako su nastradala dva sina nekoga Ske ve, koji se zove po- 
glavarsvećenički ili što je doista to bio nekad, ili što je bio 
poglavar jednome od dvadeset i četiri reda svećenička. Nečisti duh 
priznao je nad sobom vlast Isusovu i moć Pavlovu, ali se nije po- 
korio čarobnicima, nego ih je zlostavio. Taj je događaj uplašio 
mnoge: i neznabošce čarobnike i same vjernike. Da se otresu svake 
sveze s đavolom, dolazili su vjernici k Pavlu i ispovijedali 
su svoje grijehe, što su ih učinili. Da se ostave svojih grijeha, ostav- 
ljaju i bližnju grješnu prigodu: donose i spaljuju vračarske .knjige, 
koje su skupo platili (50.000 dinara po prilici toliko kruna). 

Iz tih događaja vidimo, kako su već u apostolsko doba vjero- 
vali i držali dvije istine, koje i danas rimokatolička crkva uči. Prva 
ie istina, da jepravo poštovati ostatke (relikvije) ili moći 
svetaca, jer je Bog preko njih činio čudesa. Druga je istina zna- 
menita, da treba svoje grijehe ispovijedati sveće- 
niku, ito nesamo općenito priznavajući se grješnicima, nego treba 
svaki grijeh posebice po imenu kazati, ako hoćemo 
da dobijemo oproštenje. 


251. Buna u Efesu evanđelja radi. 
(Dj. Ap. 19, 21—40.) 
Dvije pune godine ostao je Pavao u Ffesu, i sad je htio da 
otide u Grčku, napose u Korint, gdje je trebalo urediti neke stvari 
u crkvi. Apolo i drugi učenici, koji su dolazili iz Korinta, javili sut 

Pavlu što se ondje događa. Prije nego što sam Pavao dođe, mislio 
je da će biti dobro, ako neke svoje drugare onamo pošlje. 

»Kad se to svršilo, namisli Pavao da prođe preko Maće- 
donije i Ahaje, i da ide u Jerusalem govoreći: Pošto budem 
ondje, valja mi i Rim vidjeti. I poslavši u Maćedoniju dvojicu 
od onih, koji su mu služili, Timoteja i Erasta, sam osta neko 
vrijeme u Asiji.« 

Na tom putu, što ga je Pavao kanio učiniti po Maćedoniji i 
Grčkoj, hotio je sabirati prinose za siromašne vjernike u Jerusa- 
lemu. Kad to svrši, želio je otići u Rim, u glavni graa rimskoga 
carstva, da i ondje poradi za utvrdenje evanđelske nauke. Da se 
milostinja uzmogne po crkvama što prije sabrati, posla pred sobom 
dva svoja pomagača: Timoteja, o kojemu smo već čuli, i Erast a, 
Korinćanina, koji je i kasnije pomagao Pavlu, kako Se vidi iz Pav- 
lovih poslanica (Rim. 16, 23; II. Tim. 4, 20). Timoteju naloži Pavao, 
da ide tia u Korint, da vidi što se ondje zbiva i da dođe pred njega 
u Maćedoniju. Kad su već ta dvojica otišla, dođu novi glasovi Pavlu 
iz Korinta, pa je mislio, da će biti dobro, ako im piše poslanicu. I 
tako je napisao Pavao u Efesu prvu poslanicu Korinća: 
nima. Ujedno posla Tita u Korint, da vidi što je posanica koristila; 
pa mu naloži, da se vrati i da ga čeka u Troadi. 

Potom je htio Pavao još neko vrijeme, do Duhova, da ostane 
u Asiji; ali buna, što se digla radi evanđelja u tom gradu, nagnala 
je Pavla, da otide prije iz Efesa nego što je naumio. 

»Dogodi se u to vrijeme ne mala buna radi puta Gospod- 
njega. Jer srebrnar neki po imenu Demetrije, koji je gradio 
srebrene hramiće Dijanine, davaše umjetnicima ne malu za- 
službu. On skupivši ove i druge radnike ovakvih stvari reče: 
Ljudi! Vi znate da od ovoga posla mi imamo dobitak, a vidite 
i čujete, da nesamo u Efesu nego gotovo po svoj Asiji ovaj Pa- 
vao nagovarajući odvraća mnogi narod govoreći: To nijesu 
bogovi, koji se rukama grade. I nesamo što će doći u pogibao 
da nazaduje naš posao, nego će se i hram velike Dijane zane- 
mariti, te će pomalo propasti veličanstvo one, koju sva Asija 
i sav svijet poštuje.« ' 

»Čuvši to napuniše se gnjeva i povikaše govoreći: Velika 
je Dijana Ffeška! I grad se napuni bune, i navališe jednodušno 
u kazalište uhvativši Gaja i Aristarha Maćedonce, drugare Pa- 
vlove. A kad je Pavao htio da ide u narod, ne dadoše mu uče- 

Hram Dijane u Efesu. 

nici. A neki i od asijskih knezova, koji bijahu prijatelji njegovi, 
poslaše k njemu moleći, da ne ide u kazalište. I jedni vikahu 
jedno drugi drugo; jer je zbor bio smeten, te ih najviše nije 
znalo, zašto su se skupili. Onda izvukoše između naroda Ale- 
ksandra, jer su ga Židovi turili naprijed. I Aleksander rukom 
zatraživši da šute htjede da razloži narodu. Ali kad ga poznaše 
da je Žid, stadoše vikati svi u jedan glas i vikahu oko dva sata: 
Velika je Dijana Efeška! A pisar, pošto je utišao narod, reče: 
Ljudi Efešani! Tko je taj čovjek te ne zna, da grad Efeški po- 
štuje veliku Dijanu, dijete Jupitrovo? Kad se dakle to ne može 
poreći, treba da budete mirni i da ništa nepromišljeno ne činite. 
Jer dovedoste ove ljude, koji nijesu oskvrnili hram niti su hulili 
na božicu vašu. Ako pak Demetrije i njegovi umjetnici, koji su 
s njim, imadu tužbu na koga, imamo javne sudove, imamo na- 
mjesnike; neka tuže jedan drugoga. Ako li pak što drugo ištete, 
moći će se raspraviti u zakonitoj skupštini. Jer smo u opasnosti, 
da ne budemo tuženi za današnju bunu, kad nema nikakva 
krivca, za kojega bismo mogli opravdati ovu bunu. I rekavši 
ovo otpusti skupštinu.« ' 
Buna, što je nastala u Efesu, došla je s poganske strane i 
s razloga sebičnih. U Efesu bio je hram božice Dijane, sjajna 
građevina, koja se brojila u sedam čudesa staroga vijeka. U hramu 
bio je kip Dijane, za koji se govorilo, da je pao s neba. Sila ljudi, koji 
su dolazili u Efes da poštuju Dijanu, ponijeli bi za spomen sa sobom 
kuć male kipove hrama, što su ih gradili srebrnari i drugi radnici 
i tim zasluživali lijep dobitak. Srebrnar Demetrije pobojao 
se za svoj dobitak, ako kršćanska vjera nadvlada, jer ne će nitko 
kupovati tih kipova. Zato podiže bunu, ali kad je digao bunu, onda 
je umaknuo prepustivši svjetini da čini što hoće. Kad je Pavao čuo, 
da su uhvatili d va niegova dru ga, zabrinut za njih htjede u narođ 
da ide. Ali ga učenici ustaviše bojeći se za njegov život. Pavao je 
imao odličnih prijatelja među asijskim knezovima (asijarhi), 
koji su imali dopuštenje od rimske vlasti, da priređuju svečane 
ophode i igre. I ti su poručili Pavlu, neka ne ide među svjetinu. 
Svjetina se skupila u kazalištu (teatru). To je bilo mjesto nalik. 
na potkovu, gdje su se dizale klupe jedna nad drugom unaokolo. Tu: 
su se pod vedrim nebom davale igre, a držale su se i skupštine. 
Narod nije znao za što se skupio, jer su se kolovođe bojali govoriti. 
Židovi u strahu, da se bijes svietine ne okrene na njih, turahu pred 

sobom nekoga Aleksandra, valja da pokrštena Žida, neka go- 
vori: ili će obraniti Židove i kršćane, ili će ga narod zlostaviti. No: 
kad su ljudi po licu poznali, da je to Žid, nijesu mu dali govoriti, 


. nego su samo vikali. Jedva je pošlo za rukom pisaru, da utiša 


liude. To je bio gradski činovnik, koji je pisao i čuvao gradska 
pisma (arhivar) i narodu u skupštini proglašivao naredbe, poglavar- 
stva. On razloži liudima, kako je opasno, što se bune. Ima li Deme- 
trije kakvu tužbu, za to je sud; hoće li narod što drugo, to treba da 
se zakonito odredi na skupštini. Za današnju bunu ne mogu nikoga 
kao krivca kazati rimskoj vlasti, pa bi to moglo škoditi cijelom 
gradu. 


252. Pavlov pohod u Grčkoj i povratak preko 
Macedonije. 
(Dj. Ap. 20, 1—12.) 

Mislio je Pavao, da će biti za crkvu u Efesu bolje, ako otide 
neprijateljima evanđelja s očiju, da ga neko vrijeme ne vide. Zato 
poslije one bune odmah krene na put, na koji se bio već prije 
odlučio. 

»Kada se utišala buna, sazvavši Pavao učenike i opome- 
nuvši ih oprosti se od njih i zaputi se u Maćedoniju.« : 

Idući u Maćedoniju dođe Pavao i u Troadu. No ondje ne nađe: 
još Tita, pa ga to vrlo ožalostilo. Zato pohita u Maćedoniju, da se 
što prije s njim satane. U Filipima nađe Luku, koga je na drugom 
putovanju ondje ostavio; a i poslanici Timotej i Erast dočekaše ga 
ondje. Napokon dođe i Tito iz Korinta. Čuvši od njega što se radi 
u Korintu, napisa Pavao drugu poslanicu Korinćanima, 
da njome pripravi Korinćane na svoj dolazak, te im ne dođe izne- 
nada. Tako je mislio, da će oni koješta popraviti, što je bilo kod 
njih zlo, pa da on ne će trebati strože postupati. 

Da Korićanima dade što više vremena i za popravak i za sa- 
biranje milostinje, nešto se duže Pavao zabavio u, Maćedoniji. Po 
svoj prilici je sad otišao u Iliriju, i ondje navijestio evanđelje. 

»Kad je pak prošao one krajeve i opomenuo ih mnogim 
riječima, dođe u Grčku. Kad je ondje sproveo tri mjeseca, spre- 
miše mu Židovi zasjedu, kad se bude vozio na lađi u Siriju. 
Zato odluči, da će se vratiti preko Maćedonije.« 

Boraveći drugi put u Korintu napisa Pavao ondje posla- 
nicu Rimlianima, da si tako pripravi k njima put. Toliko je 

želio k njima doći, pa misli, da će mu se želja skoro ispuniti, da i 
Rim vidi i onda do Španjolske dođe. 

U proljeću godine 59. po Hr. namjeri Pavao da otiđe morem 
nalađi u Jerusalemu s drugim Židovima, koji su išli onamo, 'da 
budu kod svetkovina svojih, kod pashe. Čuvši Židovi, da Pavao 
hoće također da putuje, spremahu mu zas jedu: namisliše, da ga 
gdje putem bace u more, i tako unište svoga protivnika. Ali im 
Pavao pomete namjeru. Odluči, da će se vratiti kopnom, gdje im 
nije bilo tako lako domoći se njegove glave. Taj je put trajao duže, 
ali je bio sigurniji. I velik broj drugara, što su pošli s Pavlom, služio 
mu za zaštitu na putu. ; 

»Išli su s njim Sopatar (sin) Pirhov iz Bereje; od Solu- 
njana Aristarh i Sekundo; Gajo iz name, i Timotej; a od Asi- 
jaca Tihik i Trofim.« 

Ovo su bili zajedno i poslanici raznih crkva, koji su nosili nji- 
hove milodare braći u Jerusalem. Kad je Pavao došao u Maćedo- 
niju, poslao je ove drugove pred sobom naloživši im, da ga čekaju 
u Troadi. On nije mogao odoljeti srcu, da još jednom ne vidi svojih 
dragih Filipljana. Kod niih je slavio Uskrs, koji je prije mislio da će 
proslaviti u Jerusalemu. Kad se od njih odijelio, pristao je uza nj 
evanđelist sv. Luka, koji je dotle bio u Filipima, i odsada vjerno ide 
s Pavlom u Jerusalem i u Rim, te sve događaje na putu pripovijeda, 
kako ih je sam vidio. 

»Ovi (pratioci Pavlovi) otidoše naprijed i čekahu nas u 
Troadi. A mi se odvezosmo iz Filipa poslije dana prijesnih hlje- 
bova, i dođosmo k njima u Troadu za pet dana, i ostadosmo 
ondje sedam dana. A u prvi dan sedmice, kad smo se sabrali, 
da lomimo hljeb, govoraše im Pavao, jer je htio sjutradan otpu- 
tovati, i proteže besjedu do ponoći. I bijahu mnoge svijeće u 
gostinjskoj sobi, gdje smo bili sabrani. A jedan mladić po imenu 
Eutih sjeđaše na prozoru, pa je tvrdo zaspao, dok je Pavao 
dugo govorio, i svladan snom pade s trećega poda i digoše ga 
mrtva. A Pavao sišavši k njemu pade na nj i zagrlivši ga reče: 
Budite mirni, jer je duša njegova u njemu. Potom uzađe i pre- 
lomi hljeb, i jede, i govoraše dosta dugo sve do zore; i onda 
otide. A mladića dovedoše živa, te se ne malo utješiše.« 

Put od Troade do Filipa prevalili su prije za dva dana; sad 
im je trebalo pet dana, jer vjetar nije bio tako povolian. Po treći 
put dođe Pavao u Troa du, gdije je bila već dosta velika kršćanska 

općina. Lađa je ostala u luci sedam dana, da istovari i natovari 
robu. Kršćani su se sabrali u prvidan sedmice, to jest u ne- 
djelju, dalome hljeb, to znači: da budu kod svete mise i pričesti. 
U gostiniskoj sobi bilo je mnogo svijeća, nesamo da svijetle, 
jer je bila noć, nego da se tako što svečanije vrši sveti čin. U sobi 
je bilo mnogo ljudi, te su jedva uhvatili mjesto. Mladić Eutih 
sjedio je na prozoru. Što radi toga, jer je bilo već kasno, što od 
svježega zraka spolja nadvlada ga san, i kako se u snu nagnuo, pao 
jestrećega poda (kata) na zemlju. Pavao kao Ilija i Elisej 
dolazi k mladiću, pruži se nad njim i pomoli se, da oživi. Tada utješi 
kršćane, i nastavi službu kao da se nije ništa zbilo. Poslije po- 
noći prelomi hljeb, to jest krščani se pričestiše; potom jede 
s njima ljubavni ručak (agapu), a onda još govoraše do zore. Potom 
otide sam pješke dalje, dok su ostali ušli u lađu. 

Znatno je ovo mjesto u Djelima Apostolskim, jer nam kaže, 
da su već u apostolsko vrijeme kršćani svetkovalinedje- 
ljuuanesubotu To su činili, jer je Isus u nedjelju uskrsnuo i u 
nedjelju je poslao Duha Svetoga na apostole. Nedjelju su kršćam 
svetkovali pribivajući svetoj misi i pričesti, a da su se čuvali težač- 
kih poslova, to se samo sobom razumiie. Svetu pričest uzi- 
mali bi već onda rano ujutro, na tašte; a tek onda išli k zajednič- 
kom ručku, agapi. 


2583. Pavao se oprašta od starješina Efeških. 
(Dj. Ap. 20, 13—38.) 


Sv. Luka ne kaže, zašto je Pavao otišao pješice iz Troade; 
ali bit će zato, što su ga mnogi iz Troade hijeli otpratiti želeći što: 
duže biti s njim. Tako su radili kršćani i po drugim gradovima, kako 
ćemo čuti. Daljni put opisuje sv. Luka ovako: 

»Mi ušavši u lađu otplovismo u Aso, da ondje uzmemo 
Pavla; jer je on tako odredio hoteći sam da ide kopnom. A kad 
se s nama sastao u Asu, uzesmo ga i dođosmo u Mitilenu. i 
odande odvezavši se sjutradan dođosmo prema Hiju, a drugi 
dan pristadosmo na Samu, a sjutradan dođosmo u Milet. Jer je 
Pavao namislio da prođemo mimo Efes, da se ne bi zadržao u 
Asiji. Jer se žurio, ako bude moguće, da bude o Duhovima u 
Jerusalemu.« 

A so bijaše luka u Misiji, južno od Troade naproti otoku Lesbu. 
Mitilena je grad na otoku Lesbu s istočne strane. HijiSam. 

otoci su uz maloasijsku obalu. Milet bijaše znatan grad u južnoj 
Joniji u utoku rijeke Meandra. Pavao nije htio daide u Efes, 
jer se bojao, da bi ga tamo mnogo zadržavali, a on je htio da o Du- 
hovima bude u Jerusalemu. Ipak nije htio da se ne oprosti od te 
znamenite crkve. Kad se lađa duže zadržala u Miletu, dozva Pavao 
iz Efesa starješine, svećenike, da se barem od niih oprosti, kad 
to nije mogao učiniti s cijelom općinom. 


»Iz Mileta posla Pavao i dozva svećenike crkve. A kad 
oni dođu k njemu i bijahu zajedno, reče im: Vi znate od prvoga 
dana, kada dođoh u Asiju, kako sam s vama jednako bio slu- 
žeći Gospodinu sa svom poniznošću i suzama i napastima, što 
mi se dogodiše od Židova, koji su mi radili o glavi; kako nije- 
sam ništa korisna izostavio, da vam ne kažem i da vas naučim 
javno i po kućama svjedočeći Židovima i neznabošcima obra- 
ćenje k Bogu i vjeru u Gospodina našega Isusa Hrista. I sad 
evo ja nagonjen Duhom idem u Jerusalem ne znajući, šta će mi 
se u njemu dogoditi; osim da mi Duh Sveti po svim grado- 
vima svjedoči govoreći, da me okovi i nevolje čekaju u Jeru- 
salemu. Ali se ništa od toga ne bojim, niti život svoj ne držim 
dragocjenijim od sebe, samo da svršim trku svoju i službu 
riječi, koju primih od Gospodina Isusa, da naime svjedočim 
evanđelje milosti Božje. I evo sad znam, da više ne ćete vidjeti 
lica mojega vi svi, po kojima prolazih propovijedajući kraljev- 
stvo Božje. Zato vam svjedočim današnji dan, da sam čist od 
krvi sviju; jer nijesam izostavio, da vam pripovjedim svu volju 
Božju. Pazite na sebe i na sve stado, u kojem vas je Duh Sveti 
postavio biskupima, da upravljate Crkvom Božjom, koju steče 
krvlju svojom. Ja znam, da će po odlasku mojem ući među vas 
vuci grabežljivi, koji ne će štedjeti stada. I između vas samih 
ustat će ljudi, koji će govorit izvrnutu nauku, da odvuku uče- 
nike za sobom. Zato budite budni i sjećajte se, da tri godine 
dan i noć nijesam prestajao sa suzama opominjati svakoga od 
vas. A sad vas preporučujem Bogu i riječi milosti njegove, koji 
može sazidati i dati vam nasljedstvo među svima posvećenima. 
Srebra ili zlata ili ruha nijesam ni u jednoga iskao; kao što 
sami znate, da onomu, što bijaše od potrebe meni i onima, koji 
su sa mnom, poslužiše ruke ove. Sve sam vam pokazao, da se 
tako treba truditi i pomagati slabima i opominjati se riječi Go- 

spodina Isusa, koju on sam reče: Mnogo je blaženije davati 
negoli primati.« 

»I ovo rekavši kleče na koljena svoja i pomoli se sa svima 
njima. A svijeh stade veliki plač, i zagrlivši Pavla cjelivahu ga, 
žalosni najviše za riječ, koju reče, da više ne će vidjeti lica nje- 
gova. I otpratiše ga u lađu.« 

Starješine ili svećenici svi ne bijahu samo iz Ffesa, nego 
iiz drugih okolišnjih mjesta. Te starješine zove Pavao u svojem go- 


voru i biskupima. jer su neki od njih dobili veću apostolsku 


vlast, da druge nadgledaju (to.i znači grčka riječ episkop = biskup). 
Apostol im govori, kako treba da najprije paze na se, da se drže 
svih nauka apostolovih, jer su to nauke Božje. A neka pazeina sve 
stado, na sve vjernike, kako će upravljati Crkvom Božiom, 
Crkvom Isusovom, koji je pravi Bog. Bog-Isus trpio je za Crkvu 
svoju, i tako je svojom krvlju otkupio, stekao. Poslije odlaska 
svojega zna Pavao, da će doći vuci grabežljivi, to jest krivi 
naučitelji. Neki će doći u Efes, drugi će se podići u samom Efesu. 
Zato treba biskupi da budu budni čuvajući čistu nauku. Prepo- 
ručuje ih Bogu, koji ih može sazidati, utvrditi i usavršiti u životu 
kreposti. Neka od onih, koji se slabi, to jest neutvrđeni u vjeri, 
ne traže odmah prinose za svoje uzdržavanje, po primjeru njegovu, 
koji je sam rukama svojim posluživao sebi i drugim svojim 
pomagačima. Oni, koji su u vjeri utvrđeni, vidjet će i sami, da im 
je dužnost uzdržavati svoje svećenike. Riječi Isusove, što ih navodi 
Pavao: Blaženijejedavati...ne nalaze se u pisanom evan- 
đeliu. Te su riječi sačuvane usmenim! predanjem do Pavla. 

Iz riječi Pavlovih, koje reče stariješinama crkve Efeške: »Pazite 
na stado, u kojem vas je Duh Sveti postavio biskupima, da uprav- 
diate Crkvom Božiom« razabiremo, da su poglavari u Crkvi 
dobili vlast od samoga lsusa Hrista, a da im ta vlast 
nije od viernika predana. Potom je poglavarstvo u Crkvi Božioj 
ustanova, koju smo zato dužni poštovati i poslušni joj biti. 


254. Povratak u Jerusalem. 
(Dj. Ap. 21, 1-16.) 
: Svagda bi se sa svoga putovanja povratio Pavao u Jerusalem, 
da glavnoj crkvi javi svoja djela među neznabošcima i da na svetom 
+tlu, koje je Isus orosio svojomkrvlju, dobije nove okrepe za daljni 

rad. Tako se i sad žurio, da stigne što prije u sveti grad, premda 
ga obilazila misao, da će ondje biti zasužnjen. Slutili su to i kršćani, 
zato su svagdje zaustavljali Pavla bojeći se za njegov život, te se: 
morao od njih na silu rastajati; tako i u Efesu. 

»Kada pak otplovismo otrgnuvši se od njih, ravnim putem 
dođosmo u Kos, a drugi dan na Rod, i odande u Pataru. I našavši 
lađu, koja je polazila u Feničku, uđosmo i otplovismo. A kad 
nam se ukaza Cipar, ostavivši ga na lijevo, plovljasmo u Siriju 
i dođosmo u Tir, jer se ondje lađa imala istovariti. I našavši 
učenike ostadosmo ondje sedam dana. Oni govorahu Pavlu po 
Duhu, da ne ide u Jerusalem. I navršivši dane i krenuvši na 
put idasmo, a oni nas sprovedoše svi sa ženama i djecom do 
iza grada; i kleknuvši na brijegu pomolismo se. 1 oprostivši se 
jedni od drugih uđosmo na lađu, a oni se vratiše doma. A mi 
svršivši plovljenje od Tira dođosmo u Ptolemaidu, i pozdra- 
vivši se s braćom ostadosmo kod njih jedan dan. A drugi dan 
krenuvši na put dođosmo u Cesareju. I ušavši u kuću Filipa 
evanđelista, koji bijaše jedan od sedmorice (đakona) ostadosmo 
kod njega. A on je imao četiri kćeri djevice, koje proricahu. I 
kad smo se zadržavali nekoliko dana, dođe jedan prorok iz 
Judeje po imenu Agab. Kad on dođe k nama, uzme pojas Pavlov 
i svezavši si noge i ruke reče: Čovjeka, čiji je ovo pojas, tako 
će svezati Židovi u Jerusalemu, i predat će ga u ruke nezna- 
bošcima. Kad smo to čuli, moljasmo mi i koji bijahu iz onoga 
mjesta, da ne ide u Jerusalem. Tada odgovori Pavao i reče: 
Šta činite te plačete i cijepate mi srce? Ta ja sav gotov ne- 
samo svezan biti nego i umrijeti u Jerusalemu za ime Gospo- 
dina Isusa. I kad ga nijesmo mogli odvratiti, umirismo se re- 
kavši: Gospodnja volja neka bude! A poslije tih dana spremivši 
se iđasmo u Jerusalem. A pođoše s nama i neki učenici iz Ce- 
sareje vodeći sa sobom nekoga Mnasona Cipranina, staroga 
učenika, kod kojega bismo imali stanovati.« 

Kosi Rod otoci su uz maloazijsku obalu. Patara bijaše 
lu čki grad u Likiji, južnoj pokrajini Male Asije. T iriPtolemaida 
(danas Ako ili Akra) luke su u Palestini, tako i Cesareja, koja 
je onda bila mijesto, gdje je stanovao rimski namjesnik za Judeju. 
Kršćani svjetovahu Pavla, da ne ide u Jerusalem, ier su po Duhu 
Svetom znali kakve ga muke ondje čekaju. U Cesareji bijaše 
Filip jedan od sedmorice đakona. Zove se evanđelist, 

jer je po onim krajevima propovijedao evanđelje. Iz Cesareje išlo 
se pješice u Jerusalem. Crkve u Jerusalemu i u Cesareji bile su u 
saobraćaju. Zato dolazi ovamo prorok A g ab, koji je prije bio pro- 
rekao glad, a sad poriče, da će Pavla svezati u Jerusalemu. Kao 
što su činili stari proroci, tako i Agab vidljivim dijelom, što veže 
sebirukeinoge, hoće da predoči što bolje svoje proroštvo. 

U Dielima se Apostolskim zovu četiri kćeri đakona Filipa »dje- 
vice«. One su po savjetu Isusovu zavjetovale Bogu svoje djevičan- 
stvo. Tako su od vremena apostolskih i dalie činili mnogi kršćam 
držeći se savjeta evanđelskoga savršene čistoće. 


D. Pavao zasužnjen. 


255. Pavao uhvaćen u Jerusalemu. 
(Dj. Ap. 21, 18-39.) 


Što su kršćani Pavlu govorili, a i on sam osjećao, to se i zbilo: 
Židovi uhvatiše Pavla u Jerusalemu. To se dogodila o Duhovima 
g. 60. po Hr. i od toga doba traje njegovo sužanistvo četiri godine 
Kako su Pavla uhvatili, o tom pripovijeda sv. Luka u Djelima Apo- 
stolskim ovako: ' 


»Kad dođosmo u Jerusalem, primiše nas braćo radosno. 
A drugi dan otide Pavao s nama k Jakobu; i sve se starješine 
sabraše. Kad ih pozdravi, stade pripovijedati redom, što je uči- 
nio Bog preko njega među neznabošcima. A kad su ga oni sa- 
slušali, hvaljahu Boga i rekoše mu: Vidiš, brate, koliko ima 
tisuća Židova, koji su vjerovali, a svi su revnitelji za zakon. 
A čuli su za tebe, da ti nagovaraš Židove, koji su među nezna- 
bošcima, da otpadnu od Mojsija, govoreći, da im ne treba obre- 
Zivati djece svoje, niti živjeti po običajima. Šta ćemo dakle? 
Svakako će se narod sabrati; jer će čuti, da si došao. Učini 
dakle ovo, što ti kažemo: U nas su četiri čovjeka, koji imadu 
zavjet na sebi. Uzmi ih i očisti se s njima i plati za njih, neka 
ostrigu glave, pa će znati svi, da je laž što su čuli za te, nego 
da i sam živiš držeći se zakona. A za neznabošće, koji su vie- 
rovali, mi smo pisali što smo odredili, da se čuvaju od žrtava 
idolskih i od krvi i od udavljenoga i od bludnosti.« . 

»Tada Pavao uzevši ljude drugi dan očisti se s njima i 
uđe u hram, te javi, da se navršuju dani očišćanja, dokle se ne 
prinese žrtva za svakoga njih. A kad se navršivalo sedam dana, 

oni Židovi, koji bijahu iz Asije, videći ga u hramu, pobuniše sav 
narod i metnuše ruke na nj vičući: Pomagajte, ljudi Israelci! 
Ovo je čovjek, koji protiv naroda i zakona i mjesta ovoga uči 
sve svagdje, a svrh toga uveo je i neznabošce u hram te je 
oskvrnio sveto ovo mjesto. Jer su u gradu vidjeli Trofina Efe- 
šanina s njim, pa su mislili, da ga je Pavao doveo u hram. 1 
podiže se sav grad, i navali ljudstvo sa svih strana, 1 uhvativši 
Pavla vucijahu ga napolje iz hrama; i odmah se zatvoriše 
vrata. A kad su ga htjeli ubiti, bi javljeno pukovniku čete: Sav 
se Jerusalem pobunio. On odmah uze vojnike sa stotinicima i 
dotrči k njima. Kad oni vidješe pukovnika i vojnike, presta- 
doše biti Pavla. Tada pristupivši pukovnik uhvati ga i zapovjedi 
da ga metnu u dvoje verige, i pitaše: tko je i šta je učinio? A 
jedan vikaše jedno a drugi drugo u mnoštvu. A kad ne može od 
bune ništa upravo razumjeti, zapovjedi da ga odvedu u oko 
vojnički. A kad dođe do stuba, moraše ga vonici nositi radi sile 
naroda. Jer je za njim išlo mnoštvo naroda vičući: Uzmi ga!« 
»A kad su Pavla htjeli da uvedu u oko, reče pukovniku: 
Dopuštaš li, da ti nešto rečem? On mu reče: Zar umiješ grčki? 
Nijesi li ti Egipćanin, koji je prije ovih dana podigao bunu i 
izveo u pustinju četiri tisuće ljudi razbojnika? A Pavao mu 
reče: Ja sam čovjek Žid iz Tarsa Cilicijskoga, građanin po- 
znatoga grada. Nego molim te, dopusti mi da govorim narodu.« 
Kad je Pavao došao u Jerusalem, otide drugi dan k Ja- 
kobu, koji je jedini od apostola bio još ondje. Svagda bi Pavao u 
Jerusalemu pred Crkvom dao račun o svojem propovijedanju, pa 
tako i sada. Kod Jakoba, apostola-biskupa, sabraše se i druge 
starješine, svećenici. S radošću slušali su Pavla, kad im je pri- 
povijedao, koliki su neznabošci primili Hristovu vjeru, i zato su 
hvalili Boga. Ali su se pobojali za Pavla. Već oni kršćani, koji su iz 
Židovstva prešli na vjeru Hristovu, nijesu bili zadovoljni s Pavlom; 
a kamoli Židovi, koji su ostali nevjerni! Židovi iz asijskih i grčkih 
strana širili su među Židovima u Jerusalemu svakojake tužbe na 


Pavla, da odvraća Židove od zakona Mojsijeva. Da ga narod ne bi 


držao za protivnika zakonu Mojsijevu, svjetovaše starješine Pavlu, 
neka se pokaže u Jerusalemu, da i on vrši običaje židovske. Č e- 
tiri čovjeka, kršćanina, imali su zavjet nazirejski (da neko 
vrijeme ne će piti vina ni kose strići). Oni su trebali po zakonu, da 
prinesu žrtve na svršetku svojega zavjeta. Te su žrtve bile dosta 

velike, te su ih siromašniji jedva mogli prinijeti. Zato se držalo za 
osobito dobro djelo, kad bi troškove za žrtve dali bogatiji ljudi. Re- 
koše dakle Pavlu, da on za njih plati. Pavao je pristao na to, 
jer se taj zaviet nije kosio s kršćanskom vjerom i s dosadašnjom 





Pavao uhvaćen u Jerusalemu. 


naukom Pavlovom. Pavao ie s tim ljudima otišao u hram i rekao 
svećenicima, da će za sedam dana prinijeti propisane žrtve. No još 

sedam dana nije isteklo, kadli Pavla uhvatiše. Židovi iz Asije, oso- 
bito iz Efesa, videći Pavla u hramu digoše na nj ruke i viku. Vidjeli 
su Pavla u gradu gdije hoda s Trofinom, pokrštenim Grkom, pa 
su držali, da ga je sa sobom doveo u hram. To dašto nije bilo istina; 
ali u svojem bjesnilu nijesu Židovi marili da se uvjere o krivici Pav- 
olovoj. Neznabošćima bijaše pod smrtnom kazni zabranjeno prestu- 
piti ogradu,, preko koje se išlo u dio hrama, određen za Židove. 
Zato je na toj ogradi bilo ploča, na kojima je. bila napisana ta za- 
brana i kazan. Za jednako težak zločin držalo se, ako je tko poga- 
nina uveo u hram, te je imao biti kažnjen smrću. To su mislili Efeški 
Židovi da će se dogoditi i Pavlu. Kad se na njihovu viku skupio 
narod, uhvatiše Pvla i isturiše ga iz dijela hrama, određena za Ži- 
dove. I odmah se zatvoriše vrata tomu dijelu, da se ne bi 
krv prolila u samom hramu i tako se hram oskvrnuo. Stadoše Pavla 
tući, i bili bi ga ubili, da to nje opazila straža na kuli Antonijevoj, koja 
se dizala sjeverno od hrama, i s koje se moglo vidjeti sve što se u 
hramu događa. Straža javi pukovniku Lisiji, da se pobunio sav 
Jerusalem. Zato je on odmah sa svojom voiskom pohitio u izvanjsko 
dvorište hrama. Židovi su se prepali pukovnika i tolike vojske, te su 
prestali biti Pavla. Pukovnik je mislio, da Pavao mora biti velik 
zločinac, kad su se tako svi digli na ni, te ga dao svezati u dvoje 
verige, privezao ga o rame dvama vojnicima, da ne uteče. Kad 
od vike nije mogao saznati, što je skrivio, jer i ljudi mnogi u narodu 
nijesu znali, što je kriv, zapovjedi pukovnik, da ga odvedu u vo j- 
nički oko (tabor, logor), u kulu. Na kulu vodile su stube, gdje su 
voinici morali nositi Pavla, jer je narod natisnuo za niim vičući: 
Uzmi ga! t. j. uzmi ga sa zemlje, ubij ga, da ne živi! Kad je Pavao 
bio na stubama zamoli pukovnika, da mu dopusti govoriti narodu. 
Pukovnik se začudio, što Pavao zna grčki, jer je mislio, da je on 
neki E gipćanin, koji je prije nekoliko vremena bunio ljude, govo- 
reći im, da će otjerati Rimljane iz Jerusalema. A kad je na nj digao 
vojsku namjesnik Feliks, pobježe taj lažni prorok u pustinju. Pavao 
kaže pukovniku tko je i otkuda je. Na to mu pukovnik dopusti da 
govori narodu. 


256. Pavlova obrana pred narodom. 
(Dj. Ap. 21, 39.—22, 29.) 


»Kad je (pukovnik) dopustio (Pavlu) da govori stojeći Pa- 
vao na stubama mahnu rukom narodu, i kad nasta velika tišina, 

progovori im hebrejskim jezikom govoreći: Ljudi braćo i ocevi, 
čujte obranu, koju sad držim pred vama. A kad su čuli, da im 
govori hebrejskim jezikom, postadoše još tiši. I reče: Ja sam 
čovjek Žid, rođen u Tarsu Cilicijskom, odgojen u tom gradu, a 
poučen kod nogu Gamalielovih u istini zakona otačkoga, rev- 
nitelj za zakon, kao što ste i vi svi danas, te sam progonio ovaj 
put do smrti vežući i predavajući u tamnicu muževe i žene, 
kao što mi svjedoči poglavar svećenički i sve starješine, od 
kojih sam dobio i poslanice braći u Damasak, te sam išao, da 
svezane vodim odande u Jerusalem, da se kazne. Dogodi se 
pak, kad sam bio na putu i približio se Damasku o podne, na- 
jednom obasja me s neba velika svjetlost. I padnuvši na zemlju 
čuh glas gdje mi govori: Savle, Savle, zašto me progoniš? A 
ja odgovorih: Tko si, Gospodine! I reče mi: Ja sam Isus Naza- 
rejin, koga ti progoniš. A koji bijahu sa mnom, vidješe doduše 
svjetlost, ali ne čuše glasa onoga, koji govoraše sa mnom. I 
rekoh: Što da činim, Gospodine? A Gospodin reče mi: Ustani 
i idi u Damasak, i ondje će ti se kazati sve, što ti treba činiti. 
I kađ sam obnevidio od sjaja onoga svijetla, vođen za ruku od 
pratilaca dođoh u Damasak. Ananija pak neki, čovjek po za- 
konu imajući svjedočanstvo od svih stanovnika židovskih do- 
Ššavši k meni i stojeći reče mi: Savle brate, progledaj. I ia onaj 
čas pogledah na nj. A on reče: Bog otaca naših odredio te una- 
prijed, da poznaš volju njegovu i vidiš Pravednika, te čuješ 
riječ iz usta njegovih, jer ćeš biti svjedok njegov pred svim lju- 
dima za ono što si vidio i čuo. I sad što oklijevaš? Ustani i krsti 
se i operi grijehe svoje prizivanjem imena njegova. I kad sam 
se vratio u Jerusalem i molio u hramu, dođoh izvan sebe i 
vidjeh Ga gdje mi govori: Brzo izađi iz Jerusalema, jer ne će 
primiti svjedočanstva tvojega o meni. A ja rekoh: Gospodine, 
oni znadu, da sam ja zatvarao u tamnicu i bio po zbornicama 
one, koje vjerovahu u te; i kad se proljevala krv Stefana svje- 
doka tvojega, ja sam stajao i pristajao i čuvao haljine onih, koji 
su ga ubijali. I reče mi: Idi, jer daleko među neznabošce hoću 
da te pošljem.« ' 

»Slušahu ga pak sve do ove riječi, a onda podigoše glas 
svoj govoreći: Uzmi sa zemlje takovoga; jer ne valja da živi! 
A kad su oni vikali i odbacivali haljine svoje i bacali prah uvis, 
zapovjedi pukovnik da ga odvedu u oko, i da ga biju šibama i 

muče, ne bi li doznao, za što su tako vikali na nj. A kad su ga 
pritegnuli remenjem, reče Pavao stotiniku, koji je stajao uza nj: 
Smijete li vi šibati čovjeka Rimljanina i neosuđena? Čuvši to 
stotinik pristupi k pukovniku i javi mu govoreći: Što kaniš uči- 
niti? jer je ovaj čovjek rimski građanin. Onda pukovnik pristu- 
Pivši reče mu: Kaži mi, jesi li Rimljanin? A on reče: Da. A pu- 
kovnik odgovori: Ja sam za veliku cijenu dobio to građanstvo. 
Pavao pak reče: A ja sam se i rodio. Onda odmah odstupiše 
od njega, koji su ga imali mučiti. Pukovnik. se također uplašio, 
pošto je. doznao da je građanin rimski, i što ga je svezao.« 


U svom govoru htio je Pavao pokazati Židovima, da nije pro- 
tivnik njihov i njihova zakona. Govori im židovskimjezikom, 
u kojem se rodio kao Žid;. odgojen je i poučen u zakonu Mojsijevu 
kao malo tko, i revnovao je za taj zakon progoneći kršćane. Ali je 
čudesnim načinom, pojavom Hristovom poučen, da ne progoni 
kršćana, nego da se i sam krsti. Svjetlost, koja ga kod Damaska oba- 
sjala, vidjeli su i drugi, ali nijesu čuli t. j. nijesu razumjeli glasa, 
koji je Pavlu govorio. Židovi su slušali Pavla sve do ovih riječi, kad 
mu je Isus zapovjedio, da ide među neznabošce. Oholi. Židovi 
nijesu mogli pomišljati, da bi im neznabošci mogli biti ravni; zato 
podigoše kod tih riječi silnu viku. Bacanjem haljina i praha 
htjeli su da svojoj srdžbi dadu oduška. Pukovnik nije razumio heb- 
rejski; nije potom ni znao, zašto su toliku viku digli na nj. Mislio je, 
da mora biti velik krivac pred zakonom njihovim. Zato je htio da 
mučenjem, kako je onda bio običaj, istisne od Pavla priznanje 
što je skrivio. No Pavao nije htio sad primiti šiba, da se ne sramoti 
sama stvar, za koju je radio. Zato se pozva na svojegrađanstvo 
rimsko. Stotinik, koji je stajao ondje, da čuje, što će Pavao 
pod šibama priznati, čuvši da je Pavao građanin rimski, javi to pu- 
kovniku. Teško bi se ogriješio o zakon onaj sudac, koji bi gra- 
đanina rimskoga dao šibati. Zato se i pukovnik uplašio, što je dao 
Pavla svezati. 


»Krsti se i peri grijehe svoje!« rekao je Ananija Pavlu. Potom 
vidimo, da se na krštenju opraštaju svi grijesi: 
istočni grijeh i svi grijesi, koji su poslije kršte- 
nja učinjeni. To je dakle prvi i glavni učin sv. krštenja. 

257. Pavao pred židovskim vijećem u Jerusalemu. 
(Dj. Ap. 22, 30—23, 30.) ama 


»Želeći (pukovnik Lisija) znati istinu, zašto Židovi tuže 
(Pavla), dade mu drugi dan skinuti verige i zapovjedi da se 
skupe svećenici i cijelo vijeće; pa izvedavši Pavla postavi ga 
pred njih. A Pavao pogledavši na vijeće reče: Ljudi braćo! .Ja 
sa svom dobrom savješću živjeh pred Bogom do današnjega 
dana. No poglavar svećenički Ananija zapovjedi onima, koji su 
stajali uza nj, da ga udare po ustima. Onda mu Pavao reče: 
Udarit će tebe Bog, okrečeni zide! Ti sjediš da mi sudiš po za- 
konu, a protiv zakona zapovijedaš da me biju. A koji stajahu 
rekoše mu: Zar psuješ vrhovnoga svećenika Božjega? A Pavao 
reče: Nijesam znao, braćo, da je to poglavar svećenički. Jer je 
pisano: Starješinu naroda svojega nemoj psovati.« 

»A znajući Pavao, da je jedan dio saduceja a drugi fari- 
seja, povika na vijeću: Ljudi braćo! Ja sam farisej, sin fari- 
sejski; za nadu i uskrsnuće mrtvih ja stojim na sudu. I kad to 
reče, nasta svađa među farisejima i saducejima; i mnoštvo se 
razdijeli. Jer saduceji govore, da nema uskrsnuća ni anđela ni 
duha; a fariseji priznaju jedno i drugo. I postade velika vika, 
i ustavši neki od fariseja prepirahu se govoreći: Ništa zla ne 
nalazimo u tom čovjeku; što ako mu je govorio duh ili anđeo? 
i kad nastade velika svađa, bojeći se pukovnik, da ne raskinu 
Pavla, zapovjedi da dođu vojnici i da ga otmu ispred njih i da 
ga odvedu u oko. A onu noć stade uza nj Gospodin i reče mu: 
Postojan budi; jer kako si svjedočio za mene u Jerusalemu, 
tako ti treba svjedočiti i u Rimu.« 

Ananija, veliki svećenik u ono vrijeme, poznat je sa svoje 
oholosti i okrutnosti. Kad je Pavao na vijeću, uvjeren da nije ništa 
kriv, stao da se brani, zapovjedi taj svećenik, da ga udare po 
ustima i zabrane mu govoriti. Čuo je Pavao, da je netko to rekao, 
ali u onoj vrevi nije razabrao, tko je to izustio. Nepravda je učinjena 
Pavlu, a kako svaku nepravdu Bog kazni ili na ovom svijetu ili na 
drugom, podsjetio je Pavao na to onoga čovjeka veleći mu: U darit 
ćete Bog, kaznit će te Bog za to, što mi činiš krivo. Zove onoga 
čovjeka: okrečenizid radi njegova licemjerstva, jer hoće da se 
pokaže kao da sudi po zakonu, a zakona se ne drži. Kad je Pavao 
doznao, da je te riječi rekao veliki svećenik, izjavi da ni izdaleka nije 

mislio vrijeđati njegove svećeničke časti. No što je rekao Pavao, to 
se i zbilo. God. 66. u početku židovskoga ustanka ubiše razbojnici 
(sikarci) velikoga svećenika Ananiiu. 

Vidio je Pavao, da pred ovim nepravednim vijećem nije mo- 
guće da se brani, zato po domišljatosti svojoj učini, da su se njegovi 
protivnici među sobom stali prepirati, te se pokazalo, da bi prije 
jedni druge morali suditi, a ne Pavla. Za nadu u vječni život i 
uskrsnuće stojim na sudu, reče Pavao. Suci njegovi saduceji 
nijesu vjerovali ni jedno ni drugo; fariseji pak, koji su to vjerovali, 
nijesu Pavla mogli osuditi za to. Oni dopuštaju, da mu je mogao na 
putu u Damasak govoriti anđeoili duh kojega pokojnika. U pre- 
Piranju među sobom vukli su Pavla sad jedni k sebi sad drugi, da 
čuju što će reći. Tako se pukovnik pobojao, da ga raskinu. Zato 
ga dade opet odvesti u tvrđu. Te noći utješi Isus Pavla i obeća mu, 
da će se ispuniti njegove želje: kao što je svjedočio za ime Isusovo 
u Jerusalemu, glavnom gradu Židova, tako će svjedočiti iu Rimu, 
glavnom gradu rimskoga carstva. Sami Židovi učinili su svojim ne- 
prijateljstvom, da se Pavao, ako i polako, ipak približavao Rimu. 
Urota, što su je skovali protiv njegova života, bijaše razlog, da ;e 
odveden u Cesareju, a odanle u Rim. 

»Kad bi dan, sabra se nekoliko Židova i zavjetovaše se, 
da ne će jesti niti piti, dok ne ubiju Pavla. Bilo je više od četr- 
deset ljudi, koji se tako zakleše. Oni pristupiše ka glavarima 
svećeničkim i starješinama i rekoše:  Zavjetom se zavjeto- 
vasmo, da ne ćemo ništa okusiti, dok ne ubijemo Pavla. Zato 
vi sad javite iz vijeća pukovniku, da ga izvede pred vas, kao 
da ćete ga nešto bolje ispitati. A mi smo pripravni, da ga ubi- 
jemo, prije negoli se približi. Kad je to čuo sin sestre Pavlove, 
da se sprema zasjeda, dođe i uđe u oko i javi Pavlu. A Pavao 
prizvavši k sebi jednoga od stotinika reče: Odvedi ovoga mla- 
dića k pukovniku, jer ima nešto da mu javi. I on doista uze ga 
i odvede k pukovniku i reče: Sužanj Pavao zamoli me, da 
ovoga mladića dovedem k tebi, da ti nešto reče. Onda ga pu- 
kovnik prihvati za ruku i otide s njim nasamo, te ga zapita: 
Što je što mi imaš kazati? A on reče: Židovi se dogovoriše, da 
te zamole, da sjutra dovedeš Pavla u vijeće, kao da će ga nešto 
bolje ispitati; ali im ti nemoj vjerovati, jer na njega vreba više 
od četrdeset ljudi, koji su se zavjetovali, da neće jesti niti piti, 
dokle ga ne ubiju. I sad su pripravni čekajući tvoje obećanje. 

Onda pukovnik otpusti mladića zapovjedivši mu, neka nikomu 
ne kaže, da je to njemu javio. I dozvavši dva stotinika reče im: 
Pripravite dvjesta vojnika, da idu do Cesareje, i sedamdeset 
konjanika i dvjesta strijelaca po trećoj uri noći. Pripravite i 
životinje, da posade Pavla i da ga zdrava dovedu k namjesniku 
Feliksu. Jer se bojao, da ga ne bi kako ugrabili Židovi i ubili, > 
a poslije bi on sam morao podnositi klevetu, da je htio primiti 
novaca. | napisa poslanicu, u kojoj bijaše ovo: Klaudije Lisija 
čestitome Feliksu upravitelju pozdrav. Ovoga čovjeka, koga 
uhvatiše Židovi i htiedoše ubiti, ja oteh došavši s vojskom, sa- 
znavši da je Rimljanin. I želeći znati uzrok, što mu prebacuju, 
odvedoh ga u njihovu skupštinu. Tada nađoh, da ga tuže za 
pitanja zakona njihova, a da nema nikakve krivice, koja zaslu- 
žuje smrt ili okove. A kad mi je javljeno o zasjedi, koju mu 
spremiše, poslah ga k tebi, javivši i tužiteljima, da kažu pred 
tobom. Zdravstvuj!« 

Čuvši za zasjedu, što je spremaju Pavlu, pukovniku bilo je za 
život njegov kao rimskoga građanina; a opet se bojao Židova, jer 
bi ga mogli tužiti, zašto krivca ne pušta na niihov sud. Zato je mi- 
slio, da je najbolje, ako ga pod jakom stražom dade odvesti u Cesa- 
reju k upravitelju Klaudiju Feliksu, koji je ondje bio od godine 
52. po Hr. kao upravitelj Židovske. Rimski pisac Tacit opisuje ga 
kao okrutna čovjeka i vlasti željna, koji je kraljevsku vlast vršio u 
ropskom duhu. 

Lisija je sve tako udesio, da Židovi ne doznaju za put Pavlov. 
Zato je sinu Pavlove kćeri zapovjedio, da nikomu ništa ne kaže, što 
je javio; naloži, da se Pavao otputi noću poslije treće ure noći t. i. 
u 9 sati navečer, da ga nitko ne vidi. Drugi dan je već tako daleko 
odmakla četa, te već Židovima nije moguće bilo, da je dostignu. 
Kad su drugi dan Židovi molili pukovnika, da im pošlje Pavla, po- 
ruči im, da je prekasno došla njihova molba, jer ie Pavao već u 
Cesareji. 


258. Pavao zasužnjen u Cesareji. 
(Dj. Ap. 23, 31—24, 23.) 
Tako je Pavao noću otišao iz nezahvalna grada Jerusalema, 
da ga više nikad ne vidi. Žalio je svoj grad i svoje ljude, što su 
zatvorili oči pred svjetlošću nauke Hristove; ali ga tješila misao, 

oda na mjesto njihovo stupaju milioni neznabožaca, kofi su dosad 
lutali po tami. 

»Vojnici, kako im bi zapovjeđeno, uzevši Pavla odvedoše 
ga noću u Antipatridu. Sjutradan ostavivši konjanike, da idu 
s njim, vratiše se u tvrđu. Kad oni (konjanici) dođoše u Cesa- 
.reju i predadoše upravitelju poslanicu, postaviše , i Pavla 
preda nj. Kad on pročita i zapita, iz koje je pokrajine, i doznavši, 
da je iz Cilicije: Saslušat ću te, reče, kad dođu tvoji tužitelji. 
I zapovjedi, da ga čuvaju u dvoru Herodovu.« 

Antipatrida, grad sazidan od Heroda Velikoga i nazvan 
po njegovu ocu, bijaše daleko od Jerusalema 63 km., u ravnici Sa- 
ronskoj. Tu se već nije trebalo bojati zasjede židovske; zato s Pa- 
vlom otidoše samo konjanici, a ostali se vojnici vratiše u Jeru- 
salem. Kad su Pavla predali upravitelju, zapovjedi, da ga čuvaju u 
dvoru Herodovu. Taj je dvor (palaču) dao sagraditi taj isti 
Herod Veliki, i služila je sad za stanovanje rimskom: upravitelju. 
Kako Pavao po priznanju samoga pukovnika nije ništa učinio, što 
bi zaslužilo smrt ili tamnicu, bio je čuvan u lakom zatvoru. 

»Poslušat ću te, kad dođu tvoji tužitelji«, reče 
upravitelj Pavlu. Tužitelji su doista skoro i došli. 

»Poslije pet dana siđe poglavar svećenički Ananija s ne- 
kim starješinama i s Tertulom, nekakim odvjetnikom. Oni se 
postave pred upravitelja kao tužitelji Pavlovi. Pošto dozvaše 
Pavla, stade Tertulo tužiti govoreći: Što u velikom miru živimo 
pod tobom i što se mnogo popravlja tvojim nastojanjem, svagda 
i svagdje primamo, čestiti Felikse, sa svakom zahvalnošću. Ali 
da ti dugo ne dosađujem, molim te, da nas ukratko poslušaš 
sa svojom blagošću. Nađosmo, da je ovaj čovjek kuga, i da po- 
diže bunu na sve Židove po cijelom Svijetu i da je kolovođa 
sljedbi Nazarenskoj, koji se usudio i hram oskvrniti. Njega uhva- 
tismo i htjedosmo mu po svojem zakonu suditi. Ali nadošavši 
pukovnik Lisija s velikom silom ote ga iz naših ruku zapovje- 
divši, da njegovi tužitelji dođu k tebi. Od njega možeš i sam, 
kad ga ispitaš, sve ono doznati, za što ga mi tužimo. — Onda 
se i Židovi pridružiše tome govoreći, da je tako.« 

»A Pavao, pošto mu upravitelj dopusti govoriti, reče: 
Znajući da si od mnogo godina sudac ovome narodu, mirne ću 
se duše braniti. Ti možeš doznati, da nema više od dvanaest 
dana, kako sam došao u Jerusalem, da se poklonim. I niti me 

u hramu nađoše, da s kim govorim ili da skupljam narod ni po 
zbornicama ni u gradu. Niti mogu dokazati pred tobom, za što 
me sad tuže. Ovo ti pak priznajem, da po putu, koji oni nazi- 
vaju sljedbom, tako služim Ocu i Bogu svojemu vjerujući sve 
što je napisano u zakonu i u prorocima, imajući nadanje u Boga, 
koje i ovi sami čekaju, da će biti uskrsnuće pravednicima i 
grješnicima. A za ovo se i sam trudim, da imam čistu savjest 
svagda pred Bogom i pred ljudima. Poslije mnogo godina 
dođoh da donesem milostinju narodu svojemu i prinesem žrtvu 
i izvršim zavjet. U tome me nađoše očišćena u hramu ne s na- 
rodom i vikom. I to su bili neki Židovi iz Asije, koji bi trebali 
da dođu preda te i da tuže, ako imadu što na me. Pa i ovi sami 
neka kažu, jesu li našli kakvu krivicu na meni, kad sam stajao 
na vijeću, osim jednoga ovoga glasa, kojim povikah stojeći 
među njima: Za uskrsnuće mrtvih danas mi vi sudite.« 

»Feliks odgodi njihovu parnicu dobro znajući za put ovaj 
i reče: Kad dođe pukovnik Lisija, saslušat ću vas. I zapovjedi 
stotiniku, da ga čuva, ali blago s njim da postupa, i da ne za- 
branjuje nikomu od njegovih da ga poslužuju.« 

Veliki svećenik uzeo je sa sobom u Česareju odvjetnika 
(retora), ne bi li što lakše kod upravitelja prodr'o sa svojom tužbom. 
Tertulo stade u početku svojega govora laskati Feliksu hvaleći 
njegovo upravljanje. Zove Pavla kugom, kako zovu zle i opake 
ljude. Tuži Pavla, da je kolovođa sljedbe Nazarenske. Tako 
su Židovi iz prezira zvali pristaše Isusove. Na tužbu Židova odvraća 
Pavao mirno i dostojno, da se nije ničim ogriješio o zakon židov- 
ski niti je oskvrnio hram. Što se drži puta, vjere Hristove, poštuje 
Boga bolje od drugih, jer vjeruje i ono što su Mojsije i proroći pisali 
o Hristu; vjeruje u uskrsnuće, koje neki njegovi tužitelji zabacuju. 
Da ne mrzi na svoj narod, vidi se po tome što im jedonio milo- 
stinju, a da poštuje hram i običaje židovske, dokazao je tim što 
se došao pokloniti u Jerusalem i izvršiti zavjet. Imadu li što 
na ni Židoviiz Asije, neka sami dođu tužiti, a ne ovi u Jeru- 
salemu. Jer oni ne mogu ništa protiv njega iznijeti: ta valjda ga 
ne će tužiti, što je na njihovu vijeću izrekao vjeru u uskrsnuće, u 
koje i oni sami (fariseji) vjeruju. 

Feliks je dobro poznavao ovajput, ti. lan Hristovu,: jer 
je već osam godina bio upraviteli u Judeji, pa mu te stvari nijesu 
mogle ostati tajne. Ne videći u tom nikakoga zla, ako se tko drži 

nauke Hristove, nije mogao osuditi Pavla; a opet bojao se Židova, 
da ga pusti na slobodu. Tako je radio kao nekad Piiat s Isusom. 
Zato odgodi stvar, izgovarajući se, da treba čuti i Lisiju, koga 
je Tertulo povukao u parnicu. 


»Poslije nekoliko dana dođe Feliks sa Drusilom ženom 
svojom, koja bijaše Židovka, i dozva Pavla, da čuje od njega 
vjeru u Isukrsta. A kad Pavao govoraše o pravdi i o čistoći i 
o sudu, koji će biti, uplaši se Feliks i reče: Idi za sad; u vri- 
jeme zgodno dozvat ću te. Usto se Feliks nadaše, da će mu 
Pavao dati novaca; zato ga i često dozivaše i razgovaraše se 
s njim. A kad se navrše dvije godine, izmijeni Feliksa Porcije 
Fest. A Feliks hoteći Židovima učiniti na volju ostavi Pavla u 
sužanjstvu.« 


Drusila, bijaše kći Heroda Agripe 1., koja se po više puta | 


udavala i rastavljala od svojih muževa. Napokon se udala za Fe- 
liksa. Po svoj prilici na njezinu želju dozvao je Feliks Pavla, da go- 
vori o vjeri Isukrstovoi. Pavao je iz nauke Hristove odabrao istine, 
koje se najviše ticahu njih dvoje: opravdi, koju Feliks nije vršio; 
o čistoći, protiv koje su Drusila i Feliks griješili;j i osudu, koji 
ih čeka. Feliksa su potresle riječi Pavlove, ali je on brzo gledao, da 
što prije glas savjesti uguši; zato je otpustio Pavla. No pohlepa za 
novcem, koji se nadao Feliks dobiti od kršćana, znajući njihovu ve- 
liku ljubav k Pavlu, poticala ga, da se još s Pavlom koji put poraz- 
govori. Dvije godine, od g. 60. do g. 62. bio je Pavao zasužnjen 
u Cesareji. Godine 62. po Hr. zamijeti Feliksa novi upraviteli Por - 
cije Fest. Feliks se kasnije rotio protiv života cesara Nerona, va 
je zato bio pogublien. 

Prijekor zle savjesti i nutarnja grižnja najmučnija su 
kazan, koju čovjek već na ovom svijetu trpi za svoja grješna djela. 
Primjer je za to nesrećni Feliks. 


259. Pavao priziva Cesara. 
(Dj. Ap. 25, 1—12.) 


Dvije je godine Pavao sproveo kao sužanj u Cesareji; no 
mržnja Židova nije se mogla smiriti. Oni i pod novim upraviteljem 
žele da se domognu Pavlove glave. No tom su mržnjom postigli samo 
to, da se ipak ispunila Pavlova želja: vidjeti Rim. 

»Kad je Fest došao u pokrajinu poslije tri dana iziđe u 
Jerusalem iz Cesareje. A pred njega dođoše glavari svećenički 
i prvaci Židovski protiv Pavla, i stadoše ga moliti ištući milost 
protiv njega, da bi ga poslao u Jerusalem, spremajući zasjedu, 
da ga ubiju na putu. Ali im Fest odgovori, da je Pavao čuvan 
u Cesareji; a on da će što prije otići (onamo). Koji su dakle od 
vas mogući, reče, neka sa mnom idu i neka ga tuže, ako ima 
kakva krivica na čovjeku. I proboravivši kod njih ne više od 
osam ili deset dana otide u Cesareju, i drugi dan sjede na sudu 
i zapovjedi da dovedu Pavla. Kad ga dovedoše, opkoliše ga 
Židovi, koji bijahu došli iz Jerusalema, iznoseći mnoge i teške: 
tužbe, kojih ne mogahu dokazati, jer se Pavao branio: Niti sam 
se ogriješio o zakon židovski, ni o hram ni o cesara. A Fest 
hoteći Židovima učiniti milost odgovarajući Pavlu reče: Hoćeš. 
li ići u Jerusalem, da ti ondje o tom sudim? Ali Pavao reče: 
Stojim pred cesarskim sudom; ovdje treba da budem suđen. 
Židovima nijesam. ništa skrivio, kako ti najbolje znaš. Ako sam 
što skrivio ili nešto učinio što zaslužuje smrt, ne marim umri- 
jeti; ako pak nema ništa, za što me ovi tuže, nitko me ne može 
njima predati. Cesara prizivam. Tada Fest govori s vijećem i 
reče: Cesara si prizvao, k cesaru ćeš ići.« 

Festu je bila prva briga da primivši upravu dođe što prije 1 
Jerusalem, glavni grad naroda, kojemu je postao poglavar. Kad 
su došli prvaci Židovski, među njima ipoglavarsv ećenički 
(Ismael, nasljednik Ananijin), milost, koji su tražili, bila je da ini 
upravitelj preda Pavla. Festo umiri Židove dajući im nadu, da će 
predati Pavla; Pavao je ču van dobro u Cesareji, ne će nikud uteći. 
Ja ću, reče, skoro ići natrag u Cesareju, pa koji su od vasmogući, 
koji imadu vlast da ga tuže, neka podu sa mnom. I doista je Festov 
boravak bio kratak — kojih osam ili deset dana. I čim se vratio, 
smjesta je držao sud. Čini se, da su na ovom sudu kraj drugih objeda 
Židovi dodali i tužbu, da je Pavao uvrijedio cesara. Zato se i Pavao 
brani, da se nije ogriješio ni o zakon ni o hram ni ocesara. Festo 
ipak želeći ugoditi Židovima reče Pavlu: Hoćeš li iči u Jerusalem, 
dationdiesudim, da budeš suđen pred židovskim vijećem i gdie 
ću ja također biti i osudu potvrditi. No Pavao je znao, što Židovt 
namjeravaju. On se nije bojao umrijeti za Hrista; ali je još htio ostati. 
na svijetu, da uzmogne raditi za slavu njegova imena. Zato reče: 
Stojim na cesarskom sudu. Rimskoga građanina nijesu bez: 

njegove volje mogli od cesarskog suda predati kakomu drugomu 
sudu. Kao rimski građanin imao je pravo prizvati cesara; to je i 
Pavao učinio veleći: Cesaraprizivam. Festo posavjetovavši se 
S vijećnicima svojega suda odgovori Pavlu: Cesara si prizvao; k c e- 
saru ćešići. To je bio znak, da će se skoro izvršiti ono, što je 
Gospodin Isus rekao Pavlu: da će svjedočiti za nj u Rimu. 


260. Pavlov govor pred kraljem Agripom. 
(Dj. Ap. 25, 13—26, 32.) 
U Cesareji pružila se prilika Pavlu, da govori o Hristovoj vjeri 
pred posljednjim, koji je nosio naslov kralja židovskoga, pred H e- 


rodom Agripom II., sinom Agripe I. a praunukom Heroda I. 


Agripa II. dobio je skoro iza smrti svojega oca od cesara Klaudija 
kneževinu Halcidu, a četiri godine iza toga (53 .po. Hr.) tetrarhiju 
Filipovu i naslov kralja židovskoga. K tomu je dobio pravo, da čuva 
hram u Jerusalemu i postavlja velikoga svećenika. Uz njega je ži- 
vjela sestra mu Bernika, udovica. 


»Poslije nekoliko dana dođe kralj Agripa i Bernika u Ce- 
sareju, da pozdrave Festa. I kad su više dana ondje ostali, kaza 
Fest kralju za Pavla govoreći: Čovjeka jednoga ostavio je 
Feliks u tamnici, za kojega, kad bijah u Jerusalemu, dođoše 
preda me glavari svećenički i starješine židovske tražeći 
da ga osudim. Ja im odgovorih: Nije običaj Rimljana, da se koji 
čovjek osudi, prije nego tuženik ima pred sobom tužitelje i do- 
bije priliku, da se obrani i opere od krivice. Kad se oni ovdje 
sastadoše, bez ikakva odlaganja drugi dan sjedavši na sudačku 
stolicu zapovjedih, da dovedu čovjeka. Tužitelji ustadoše 
na nj; ali ne iznesoše nikakve tužbe za kakvo zlo, koje sam ja 
mislio; nego su imali protiv njega neka pitanja o svojoj vjeri i 
o nekom 1susu, koji je umr'o a Pavao je tvrdio, da živi. Ne 
znajući što da u toj stvari učinim, rekoh, hoće li ići u Jerusalem, 


da mu se ondje sudi za to. Ali kad je Pavao prizvao, da se čuva, 


do odluke Augustove, zapovjedih da ga čuvaju, dokle ga po- 
šaljem k cesaru. Tada Agripa reče Festu: I ja bih rad čuti toga 
čovjeka. Sjutra ćeš ga, reče, čuti.« 

»Sjutradan pak, kad Agripa i Bernika dođoše s velikim sja- 
jem i uđoše u sudnicu s pukovnicima i s najuglednijim ljudima 
u gradu, na zapovijest Festovu dovedoše Pavla. I Fest reče: 

Agripa kralju, i svi ljudi koji ste ovdje zajedno s nama! Vidite 
ovoga, za kojega me sve mnoštvo Židova molilo u Jerusalemu, 
tražeći i vapijući, da mu ne valja više živjeti. A ja nađoh, da 
nije ništa učinio, što zaslužuje smrt. A kad je sam ovaj prizvao 
Augusta, odlučih da ga pošljem. Ali nemam za nj upravo ništa, 
što da pišem gospodinu. Zato ga izvedoh pred vas, a osobito 
preda te, kralju Agripa, da bih pošto bude ispitan imao šta 
Disati. Jer mi se čini nerazborito poslati sužnja, a krivice nje- 
gove ne javiti.« 

Fest je kazao kralju Agripi za Pavla želeći čuti, što će Agripa 
reći, jer je kao Žid i nadglednik hrama i svećenstva poznavao dobro 
židovske stvari. Agripa htjede da čuje Pavla, jer je želio znati, zašto 
na nj toliko Židovi mrze. Zato je pristao, da ga čuje u sudnici. 

August (= uzvišeni) bijaše naslov rimskih careva počevši 
od Oktavijana Augusta. 

»Agripa reče Pavlu: Dopušta ti se, da se braniš. Tada 
podiže Pavao ruku svoju i poče se braniti: Za sreću svoju 
držim, kralju Agripa, da se mogu danas braniti pred tobom za 
sve za što me tuže Židovi; najviše zato, što ti poznaješ sve 
židovske običaje i pitanja. Stoga te molim, da me. strpljivo po- 
slušaš. Moje življenje od mladosti, kakvo je bilo od početka 
medu narodom mojim u Jerusalemu, znadu svi Židovi. Ako 
hoće posvjedočiti, znadu me od početka, da sam kao farisej živio 
po najoštrijem zakonu naše vjere. A sad stojim pred sudom 
radi nade u obećanje, koje Bog obeća ocima našim, kojemu se 
dvanaest plemena naših dan i noć služeći nadaju da će doći. 
Za ovo nadanje, kralju, tužen sam od Židova. Zašto se drži kod 
vas za nemoguće vjerovati, da Bog podiže mrtve? I ja sam 
tako držao, da mi treba mnogo zla činiti protiv imena Isusa 
Nazarenca. To sam i činio u Jerusalemu, i mnoge od svetih ja 
sam zatvario u tamnice, primivši vlast od glavara svećeničkih; 
i kad ih ubijahu, ja sam pristajao. Po svim zbornicama često 


sam ih mučio nagoneći ih, da hule; i odviše bjesneći na njil 


gonio ih tja do tuđih gradova. Tako kad sam išao u Damasak 
s vlašću i s dopuštenjem poglavara svećeničkih, u podne, kralju. 
vidjeh na putu s neba svjetlost veću od sunčanoga sjaja, koja 
obasja mene i one, što bijahu zajedno sa mnom. I kad mi svi 
padosmo na zemlju, čuo sam gdje govori meni hebrejskim jezi- 
kom: Savle, Savle? zašto me progoniš? Teško ti je protiv 

bodila praćati se. A ja rekoh: Tko si ti, Gospodine? A Go- 
spodin reče: Ja sam Isus, kojega ti progoniš. Nego ustani 
na noge svoje; jer sam ti se zato javio, da te učinim slu- 
gom i svjedokom onome, što si vidio i onome, šte ću ti još po- 
kazati. Izbavljam te od naroda i od neznabožaca, kojima te 
sada šaljem, da im otvoriš oči, te se obrate od tame k svjet- 
losti i od oblasti sotonine k Bogu, da prime oproštenje grijeha i 
nasljedstvo među svetima po vjeri u mene. Zato, kralju Agripa, 
ne bijah neposlušan nebeskom viđenju, nego propovijedah naj- 
prije onima, koji su u Damasku i u Jerusalemu i po svoj zemlji 
Židovskoj i neznabošcima, da čine pokoru i da se obrate 
k Bogu tvoreći djela dostojna pokore. Zato me Židovi uhva- 
tiše, kad sam bio uhramu, i htjedoše me ubiti. Ali pomoću Bož- 
jom pomagan stojim do ovoga dana i svjedočim malomu i ve- 
likome ne govoreći ništa drugo, osim što su proroci i Mojsije 
kazali da će biti: da će Hrist trpjeti, da će prvi uskrsnuvši od 
mrtvih propovijedati narodu i neznabošcima.« 

U svojem govoru ističe Pavao, da ga nepravedno Židovi tuže, 
što vjeruje u Spasitelja, koga je Bog obećao, i kojemu se sami 
Židovi nadaju. A da je taj Spasitelj Isus, pokazuje uskrsnuće od 


mrtvih, o kojem se sam Pavao uvjerio, kad je na putu u Damasak ' 


čuo glas njegov. Na njegovu zapovijed stao je Pavao propovijedati 
i Židovima i neznabošcima, da su se na Hristu izvršila proroštva 
Staroga Zavjeta o Spasitelju: jer je bez svake sumnje Isus trpio, prvi 
uskrsnuo od mrtvih (da više ne umre) i donio svemu svijetu svijetlo 
istine. 

Što je Pavao govorio, bilo je određeno za kralia Agripu, koji 
je poznavao Sveto Pismo. No Festu bilo je to sve nerazumljivo. Zato 
je stao sumnjati, da li je Pavao pri sebi. 

»Kad se Pavao tako branio reče Fest velikim glasom: 
I.uduješ Pavle! Mnoge te knjige do ludosti dovode. A Pavao: 
Ne ludujem, reče, čestiti Feste! nego riječi istine i trijeznosti 
govorim. Jer za ovo zna kralj, kojemu i govorim pouzdano: 
jer mislim, da mu nije ništa od ovoga nepoznato; ta ovo se 
nije događalo u uglu. Vjeruješ li, kralju Agripa, prorocima? 
Znam da vjeruješ. Onda će Agripa Pavlu: Još malo pa ćeš me 
nagovoriti, da budem kršćanin. A Pavao: Želim od Boga i za 
malo i za veliko, da bi nesamo ti nego i svi, koji me slušaju, 
bili ovakovi kao i ja što sam, osim okova ovih. Tada usta krali 

i upravitelj i Bernika i oni, koji su sjedjeli s njima. I otišavši 
razgovarahu se među sobom: Ovaj čovjek nije učinio ništa. 
što zaslužuje smrt ili okove. A Agripa reče Festu: Ovaj čovjek 
mogaše biti pušten, da nije prizvao cesara.« 

Fest je očekivao, da će Pavao nešto iznijeti, što će razbistriti 
cijelu stvar; a kad tamo, Festu od svega nije bilo ništa jasno. Zato 
poviče: Luduješ, Pavle; mnoge te knjige do ludosti dovode. 
Znao je Fest, da Pavao u tamnici mnogo čita, a čitao je Sv. Pismo. 
Pavao mirno odvraća, da govori trijezno, jer za sve to zna Agripa, 
kojemu i Pavao najviše govori. Židovi, koji znadu za život Isusov, 
mogu se lako uvjeriti, da je on obećani Hrist, Spasitelj; jer su se na 
njemu ispunile riječi proroka. Tko dakle vjeruje prorocima, može 
lako da vjeruje i u Hrista. Zato Pavao pita Agripu: Vjeruješ li 
prorocima? A da kralj ne treba odgovoriti jednomu sužnju, od- 
govara sam Pavao: Znam da vjeruješ. Razumio je Agripa, što 
hoće Pavao da kaže, pa mu reče: Ne ćeš me tako lako, kako misliš, 
nagovoriti da budem kršćanin. A Pavao reče: Bilo to 
teško ili lako, svakako bih želio, da i ti i svi drugi budu ovo što sam 
i ja, kršćani, osim ovih okova, kojih ne želim nikomu, ali ih se sam 
ne stidim. Posljednje su riječi dirnule Agripu u srce; ali da ne vide 
ostali njegovu smetnju, diže se sa svoje stolice a tada i ostali 
s njim razgovarajući se, da Pavao nije zaslužio nikake kazni. 

Pod riječima »Mojsije i proroci« ili zakon (Mojsijev) i 
proroci, što se često spominju u evanđelju a spominje ih i Sv. Pavao, 
razumijeva se Sveto Pismo Staroga Zavjeta, u kojem je 
riječ Božja, što je ljudima objavljena priie dolaska Hristova. 


261. Pavlov put u Rim. 
(Dj. Ap. 27, 1-44) 


Tko bi prizvao cesara, njegov sud, išao bi u Rim. Tako je imao 
i Pavao ići u Rim; a on je jedva čekao čas dok to bude. Napokon je 
i taj čas došao. I na tom putu bio je uz Pavla i evanđelist Luka, koji 
i taj put opisuje. ' 

»Kad bi određeno, da se Pavao odveze u Italiju, preda 
se s ostalim sužnjima stotiniku Juliju, od čete Augustove. 
Ušavši u lađu Adrumetsku otisnusmo se ploveći najpriie uz 
mjesta asijska. S nama je ostao Aristarh, Maćedonac 1z Soluna. 
Drugi već dan dođosmo u Sidon. Julije postupaše blago s Pa- 

i 39 

vlom, te mu dopusti da pohodi prijatelje i da se povjeri njihovoj 
skrbi. A kad se otisnusmo odanle prođosmo ispod Cipra, jer 
su bili vjetrovi protivni. I preplovivši more uz Ciliciju i Pam- 
filiju dođosmo u Listru licijsku. A ondje stotinik našavši lađu 
aleksandrijsku, koja je plovila u Italiju, premjesti nas u nju.« 
Četa Augustova ili četa carska ne zna se s kojega je 
uzroka bila neko vrijeme u Cesareji. Kad se ta četa vraćala u Ita- 
liju, predaše njezinom stotiniku Juliju Pavla i ostale sužni e, koji 
su ili imali doći pred sud carski ili su trebali da u Rimu pretrpe svoje 
kazni. Adrumet je grad u Maloj Asiji, blizu Troade. Odanle bijaše 
lađa, na koju metnuše sužnje. Ta se lađa vraćala kući; zato je na 
putu trebalo naći drugu lađu, koja je plovila u Italiju. Plovidba je u 
početku bila povoljna, jer su brzo došli u Sidon, grad trgovački, 
gdje je također bilo kršćana. Juliju je omilio Pavao svojom trijez- 
nošću, zato postupaše s njim lijepo i dopusti mu, da pohodi kršćane. 
Oni su se pobrinuli, da mu ne bi na putu ništa nedostalo. Plovili su 
odanle ispod Cipra, uz južnu obalu, da se zaštite od oštrih vje- 
trova. U Miri — to će biti Listra licijska -— našli su aleksan- 
drijsku lađu, koja je vozila žito iz Egipta u Rim. Na tu lađu pr e- 
mjesti stotinik sužnje. Dalinja je plovidba bila veoma teška. 
»Kad smo rminogo dana sporo plovili i jedva došli tek na- 
proti Knidu, jer nam vjetar nije dopustio (da pristanemo uz 
obalu), plovismo ispod Krete kraj Salmone. Ploveći s mukom 
uz nju dođosmo na mjesto, koje se zove Dobra pristaništa, blizu 
grada Talase. Tako je_proteklo mnogo vremena, i budući da 
već plovidba nije bila bez pogibli, jer je već i post prošao, stade 
ih Pavao opominjati govoreći im: Ljudi! Vidim, da plovljenje 
počinje biti mučno i vrlo pogibeljno nesamo za tovar i lađu, 
nego i za naš život. Ali stotinik više vjerova krmilaru i gospo- 

daru lađe nego što je govorio Pavao. A budući da pristanište hE 
nije bilo zgodno za zimovanje, mnogi svjetovahu, da otplove I š “ 2 
odanle, ne bi li kako mogli doći do Fenike i ondje prezimiti u EđELeA S 
pristaništu Kretskom, koje gleda k jugu i k zapadu. A kad dunu o KE E 
jug mišljahu da su postigli što su željeli, i dignuvši sidro stadoše $< 

o 


ploviti uz Kretu. Ali ne dugo zatim udari preko nje buran vje- 
tar, koji se zove sjeveroistočnjak. I kad zahvati lađu, te nije 
mogla odoljeti vjetru, predaše lađu vjetru da nas nosi. A pro- 
lazeći brzo mimo neko ostrvo, koje se zove Kauda, jedva se 
domogosmo čamca, te ga digosmo. Potom se poslužiše potpor- 


Pavlovo putovanje u Rim. 

njem podvezavši lađu, pa bojeći se, da ne nalete na Sirtu, spu- 
stiše jedra i tako se voziše. A kad nas jaka bura bacaše, sjulra- 
dan izbaciše tovar; a treći dan svojim rukama izbaciše lađarski 
namještaj. A kad se za više.dana nije sunce pokazalo ni zvi- 
jezde, a oluja ne mala navaljivala, već bijaše propala sva nada, 
da ćemo se izbaviti.« 

»A kad se zadugo nije jelo, onda Pavao stavši među njih 
reče: Trebalo je, ljudi, poslušati mene i ne otiskivati se od 
Krete, pa ne bismo imali ove muke i štete. Sad vas pak svje- 
tujem, da budete dobre volje; jer nijedna duša od vas ne će 
propasti osim lađe. Jer u ovu noć stade preda me anđeo Boga, 
čiji sam ja i kojemu služim, govoreći: Ne boj se, Pavle, treba 
da se postaviš pred cesara; i evo ti darova Bog sve, koji se 
voze s tobom. Zato budite dobre volje, ljudi; jer ja vjerujem 
Bogu, da će tako biti, kao što mi je rečeno. Treba nam doći na 
nekako ostrvo.« : 

»I kad je već došla četrnaesta noć, vozeći se po Adriji 
oko ponoći učini se mornarima da im se kaže zemlja. Oni ba- 
ciše olovnicu, te nađoše dvadeset hvati; a prošavši malo 
odanle nađoše petnaest hvati. A bojeći se, da ne udarimo na 
grebene baciše sa stražnjeg dijela lađe četira sidra i čekahu, 
dokle ne svane. A kad su mornari htjeli pobjeći s lađe i spuštali 
čamac u more izgovarajući se, da hoće s prednjega dijela spu- 
stiti sidra, reče Pavao stotiniku i vojnicima: Ako ovi ne ostanu 
na lađi, vi se ne možete izbaviti. Tada vonjici odrezaše uže na 
čamcu i pustiše ga da padne. A kad je stalo svitati, moljaše 
Pavao sve, da jedu, govoreći: Danas je već četrnaesti dan, 
što čekate i ostajete bez jela ništa ne uzimajući. Zato vas 
molim, da jedete, ako ste radi životu; jer nijednomu od vas 
ne će vlas s glave propasti. I kad to reče, uzevši hljeb zahvali 
Bogu pred svima i prelomivši stade jesti. Tada se svi razve- 
seliše, te stanu i oni jesti. A bilo nas je svega u lađi dvjesta 
sedamđeset i šest duša. Pošto se nasitiše jela oblakšaše lađu 
bacivši pšenicu u more. I kad bi dan, ne poznaše zemlje; nego: 
ugledaše nekaki zaliv s obalom, u koji mišljahu natjerati lađu, 
ako bude moguće. I odbacivši sidra, predaše se moru, i odri- 
ješivši uža na krmama i raširivši prednje jedro prema vjetriću 
primicahu se k obali. Ali kad udarismo kao na jedan jezik, na- 
sadi se lađa; i prvi krai, koji se nasadio, osta tvrd i ne može 

se pokrenuti; a krma se razbijala od sile morske. Tada vojnici 
namisliše da poubijaju sužnje, da koji ne ispliva i ne uteče. Ali 
stotinik želeći sačuvati Pavla zabrani da to učine; nego zapo- 
vjedi, da oni koji znadu plivati, prvi iskoče, da se izbave i iziđu 
na zemlju; a od ostalih jedne iznesoše na daskama, a jedne na 
čemu od lađe. I tako izidoše svi živi na zemlju.« 

Knid je grad u maloasijskoj pokrajini Kariji na vršku polu- 
otoka Knidije. Ne mogavši pristati lađa onamo radi sjevernog vjetra 
okrene brzo k jugu i obišavši rt Salmon u željela se zakloniti ispod 
Krete. Tu je još i danas mjesto, koje se zove Dobra prista- 
ništa (Limenes kali). Već je bila jesen, jer je post, koji su Židovi 
po zakonu Mojsijevu držali 10. dana sedmoga mjeseca, bio već pro- 
šao. Poslije jesenskoga ekvinocija (kad su dan i noć jednaki, 23. 
rujna) plovidba je po moru prestala radi jakih vjetrova. Zato je i Pa- 
vao svietovao da ne idu dalje. Ali kad su unatoč njegovoj opomeni 
krenuli dalje, nastade teška bura, koja zamalo nije odnijelaičamac, 
koji je na lađi, da se može na njemu isplivati, ako lađa ne može da 
sasvim uz obalu pristane. Tai je čamac vukla lađa za sobom, ali ga 


. sad uzeše na lađu, Budući da je neprestano duvao sjevernjak, bojali 


su se da ih ne odnese na afričku stranu, u Sirtu, plitko pjeskovito 
mjesto, gdje se može lako lađa nasaditi. Zato spustiše jedra, 
da vjetar nema tolike moći nad lađom. U staro doba nijesu imali sje- 
vernice (kompasa, busole), da im kaže strane svijeta, nego su se 
mornari držali po danu sunca, a po noći zvijezda; zato su svi izgu- 
bili nadu, da će se izbaviti, kad se više dana nije ukazalo 
suncenizvijezde. Tada ih utješi Pavao kazavši im, kako mu 
se javio anđeo Božji, kojemu on služi, i rekao mu da ne 
će nitko na lađi poginuti njega radi. Da pribavi što veću vieru svojim 
riječima, spominje im kako im je prije kazivao, da ne idu od 
Krete. Bez sumnje rekao mu ie andeo, da će doći na neko 
ostrvo. Tako su plovili četrnaest dana po Adriji, to jest po 
moru, što je između Italije i Grčke (dakle i po Jonskom moru). Kad 
su jedne noći mornari mjerili dubinu, nalazili su, da se zemlja brzo 
diže; zato su se pobojali, da ne će u blizini biti kakvi bregovi, gdje 
se ne će moći iskrcati. Stoga su htjeli na čamcu umaći. To je Spri- 
ječio Pavao. Vojnici odrezaše uža, na kojima su mornari spuštali 
čamac, i voda ga je odnijela. Pavao reče ljudima da obilnije jedu, 
jer su radi bure slabo što okusili onih dana. Trebalo im je okrepe, 
da budu mogli izdržati napore, što će im trebati kod iskrcavanja. Kad 

su po danu opazili pred sobom zemlju, nijesu je poznali, zato 
nijesu znali gdje bi se iskrcali. Videći pak mali zaliv i za njim 
nisku obalu, mislili su, da će lađu u taj zaliv zatjerati. Zato su uči- 
nili i posljednje, što je lađu olakšalo, odbacili su sidra, odri- 
ješili su uža, kojima su dosad bile svezane krme na stražnjem 
dijelu dijelu lađe, da ih bura ne raskine. No u zaliv, kako su mislili, 
nijesu došli. Lada je došla na mjesto, gdje se pod vodom nalazio kao 
jezik, dugoliasti brežuličić od pijeska. Tu se prednji dio lađe zabo u 
pijesak, a stražnji dio bacalo je more amo tamo, dok se nijesu stražnji 
dio lađe otkinuo od prvoga. Rimski je zakon strogo kaznio vojnika, 
ako bi mu sužani utekao. Zato su vojnici namislili poubijati suž- 
nje. No stotinik je to zapriječio želeći sačuvati Pavla, koji 
mu je na putu ioš više omilio. Tako je Pavao sačuvao život i dru- 
gima; i kao što je prije bio rekao, izbavili su se svi izišavši na zemlju. 

Kolika je sreća, ako se u blizini nalazi svetac! Radi Pavla i na 
molitvenjegove izbaviše se svi ljudi na lađi. Tako nas molitve 
svetihpomažukod Boga. 

Pavao je blagoslovio hljeb, prije nego što je jeo. Tako je činio 
i Isus; a tako čini i Crkva po vlasti, koju ie od Isusa primila, da bla- 
gosilje i posvećuje. Takve po službenicima Crkve blagoslovene 
stvari zovu se blagoslovine, kojima je dobro da se kršćanin 
pobožno služi, jer dobiva po njima pomoć od Boga za dušu i tijelo. 


262. Dolazak Pavlov u Rim. 
(Dj Ap. 28,1—31.) 


Kao što je Pavao bio rekao, nitko od onih, koji su se vozili 
s njim, nije poginuo osim lađe. Neki se spasiše plivanjem, druge na 
daskama iznesoše, neki uzeše štogod od podrte lađe, i tako se svi 
izbaviše. Dođoše na ostrvo, kako je to Pavao unaprijed bio kazao. 
To se ostrvo zove Melita, danas Malta. 


»Kad se izbavismo, tada doznasmo, da se ostrvo zove 
Melita. A barbari činjahu nam ne malu ljubav; jer  naloživši 
oganj okrijepiše nas sve zbog dažda, koji se spuštao, i zime. 
A kad je Pavao skupio gomilu granja i metnuo na oganj, zmija 
izišavši od vrućine skoči mu na ruku. Kad vidješe barbari zmiju 
gdje mu visi o ruci, govorahu jedan drugomu: Jamačno je ovaj 
čovjek krvnik, kojega izbavljena iz mora osveta ne ostavi da 
Živi. A on otresavši zmiju u oganj ne bi mu ništa zlo. Oni pak 

mišljahu, da će oteći i odmah pasti mrtav. Ali kad su dugo 
čekali i vidjeli, da mu ne bi ništa zlo, premislivši se govorahu, 
da je on bog. A u onom kraju nalazilo se imanje glavara od 
ostrva, koji se zvao Publije. On nas primi i tri dana ljubazno 
ugosti. Otac pak Publijev ležaše mučen od groznice 1 srdobolje. 
Pavao uđe k njemu i pošto se pomoli i položi na nj. ruke, iscijeli 
ga. Tada dolažahu i drugi, koji su bili na ostrvu bolesni, i iscje- 
ljivahu se. I oni nas mnogim častima poštovaše; i kad smo htjeli 
da otplovimo, natovariše nam što je bilo od potrebe.« 

Stanovnici otoka zovu se barbari, jer su govorili drugim 
jezikom a ne grčki ili latinski. Čudesa Pavlova nijesu ostala bez utje- 
caja na stanovnike, te su se mnogi i krstili, a među njima i Pu- 
blije, koji ie poslije postao i biskup na Malti. Pavao je imao dosta 
vremena, cijelu zimu, da na Malti propovijeda riječ Božju. 

»Poslije tri mjeseca odvezosmo se na lađi aleksandrijskoj, 
koja je na ostrvu prezimila, a imala je za znak Kastore. I kad 
dođosmo u Sirakusu, ostadosmo ondje tri dana. Odande plo- 
veći dalje prispjesmo u Regiji; i poslije jednoga; dana, jer je 
duvao jug, dođosmo u Puteole. Ondje nađosmo braće, koji nas 
umoliše te ostadosmo kod njih sedam dana; a potom dođosmo 
u Rim. A braća odande, kad su čuli, izađoše nam u susret tja 
do Apijeva trga i do Tri krčme. Kad ih je Pavao opazio, zahvali 
Bogu i napuni se pouzdanja.« 

»A kad smo došli u Rim, dopusti se Pavlu, da ostane gdje 
hoće s vojnikom, koji ga je čuvao. Poslije tri dana dozove prve 
među Židovima. I kad su se skupili, reče im: Ljudi braćo! Ja 
nijesam ništa učinio protiv naroda ni protiv običaja otačkoga, 
a ipak me svezaše u Jerusalemu i predaše Rimljanima u ruke. 
I kad su me oni ispitali, htjedoše me pustiti, jer se nije na meni 
našla nikaka krivica smrtna. Ali kad su se tomu protivili Židovi, 
bio sam usilovan da prizovem cesara, a ne kao da bih imao što 
tužiti svoj narod. Zato sam vas dakle molio, da vas vidim i da 
s vama govorim. Jer sam radi nade Israelove svezan ovim 
verigama. A oni mu rekoše: Mi nijesmo primili ni pisma o tebi 
iz Židovske, niti nam je koji od braće došao da javi i da nam 
što reče zlo o tebi. Nego molimo od tebe, da čujemo što misliš ; 
jer nam je poznato za ovu sljedbu, da joj se svuda prigovara.« 

»I pošto mu odrediše dan, dođoše k njemu u stan mnogi, 
te im je izlagao i svjedočio za kraljevstvo Božje dokazujući 

im za Isusa iz zakona Mojsijeva i Proroka od jutra do večera. 
I neki vjerovahu onome, što je govorio, drugi pak ne vjerovahu. 
I budući nesložni među sobom stadoše se razilaziti, dok je 
Pavao govorio jednu riječ: Dobro je za oce naše govorio Duh 
Sveti preko proroka Isaije govoreći: Idi k narodu ovome i reci 
im: Ušima ćete čuti, a ne ćete razumjeti; i očima ćete gledati, 
a ne ćete vidjeti. Jer je otvrdnulo srce ovome narodu, te ušima 
teško čuju, i oči svoje zatvoriše, da počem ne vide očima i 
ušima da ne čuju i srcem da ne razumiju, te se ne obrate, da ih 
iscijelim. Neka vam je dakle na znanje, da je neznabošcima po- 
slano ovo spasenje Božje, i oni će čuti. I kad im to reče, iziđoše 
od njega Židovi prepirući se mnogo među sobom.« 

= »Tako ostade pune dvije godine u svom najmljenom stanu 
i primaše one, koji su mu dolazili propovijedajući kraljevstvo 
Božje i učeći o Gospodinu Isukrstu sa svim pouzdanjem bez za- 
brane.« 

U prolieće (god. 62. po Hr.) krenuo je Pavao s ostalim suž- 
njima u Rim na aleksandrijskojlađi, koja je vozila žito iz 
Egipta i ostala kroz zimu na Malti. Lađe su u staro doba imale na 
kljunu znakove po kojima su se poznale. Ta je lađa imala sliku 
Kastora i Poluksa (po pričanju dva sina Jupitera, Dioskuri), koje 
su poštovali kao zaštitnike plovidbi. Lađa je pristala najprije u 
Sirakusi, glavnom gradu Sicilije; tu su putnici ostali tri dana, 
pa je bilo liudi, koji su imali sreću da čuju iz usta Palvovih riječi 
evandelia. Odanle ploveći uz obalu Sicilije i južne Italije dođoše u 
Regiji, mjesto na morskom tjesnacu, što dijeli Italiju od Sicilije. 
Kako ie duvao jug, brzo za jedan dan i noć dođoše u Puteole 
u Napuliskom zaljevu. Tu je bilo kršćana. Pavlu bi dopušteno, da 
ostane ondje sedam dana. Uto su i kršćani u Rimu čuli, da je Pavao 
došao, te su mu izišli ususret neki do A pijeva trga, grada 6 km 
na jug od Rima, a neki do Trikrčme (Tres tabernae), 50 km od 
Rima. U Rimu bilo Pavlu dopušteno da stanuje gdje hoće s voj- 
nikom, koji ga je čuvao tako, da je svojim desnim ramenom bio 
vezan o lijevo rame vojniku. Prva je bila briga da propovjedi Žido- 
vima, svojoj braći. Zato ih i dozva k sebi, te im kaza pravi razlog 
zašto je prizvao cesara, da ih možda krivi glasovi o njemu ne otude 
od njega. Židovi priznaju, da nijesu o njemu ništa čuli; ali znadu da 
je kršćanin, pristaša sljedbe, kako i oni zovu nauku Hristovu, pa 
žele od njega čuti nešto o toj vjeri. Pavao im na urečeni dan raz- 

lagao, da su se proroštva Staroga Zavjeta o Mesiji ispunila na Isusu; 
neki su Židovi to i vjerovali, ali ih je većina ostala u nevjeri. Zato 
im i Pavao kaza riječi Isaije proroka, koje se i na njima obisti- 
niuju, da će se oglušivati riječi Božioj. 

Pavao je u Rimu sproveo dvije godine od proljeća 62. po 
H. do proljeća 64. po Hr. Za to je vrijeme imao mnogo prilike da 
propovijeda. Njegovo su propovijedanje slušali vojnici čuvari, koji 
su to pripovijedali ostalim svojim drugovima. Tako se vjera Hristova 
širila i u samom cesarskom dvoru, u pretoriju, carskoj tjelesnoj 
straži. Odavle, iz Rima, iz prvoga svojega sužanjstva pisao je Pavao 
poslanice crkvama u Maloj Asiji i drugim odličnim licima. Tako su 
postale poslanice Efescima, Kološanima, Filemonu, 
Filipljanima. i Hebrejima. Cesarski sud nije se odmah 
držao. Kad je na Pavla došao red, da stupi pred cesarski sud, koji 
je držao zapovjednik cesarske straže, bio je na tom sudu riješen; 
jer se ništa nije moglo iznijeti protiv njega, za što bi imao biti kaž- 
njen. Zato je pušten potpuno na slobodu. 


263. Dalja djela sv. Petra i Pavla i njihova mu- 


čenička smrt. 


Djela Apostolska, što ih ie napisao sv. Luka, od časa, kad se 
držao zbor apostolski u Jerusalemu (g. 51.), ne pripovijedaju o sv. 
Petru ništa više; tako se i pripovijedanje života sv. Pavla svršava 
njegovim dvogodišnjim zasužnjenjem u Rimu. Dalinji događaji iz 
života obaju apostola poznati su nam što iz njihovih poslanica, što 
iz staroga predanja u Crkvi. 

Oslobodivši se sužanjstva u Rimu, otišaojesv. Pavao u 
Španiolsku. Tako je već u poslanici Rimljanima (15, 24. 28.) bio 
obrekao: »Nemajući više posla u ovim krajevima (u Maloj Asiji i 
Grčkoj), a imajući već od mnogo godina želju da dođem k vama, 
kad se zaputim u Španjolsku, nadam se da ću mimogred vidjeti i 
vas... Sada idem u Jerusalem, da poslužim svetima (noseći im 


milostinju, što su ih skupili kršćani po Grčkoj). Kad to svršim i kad . 
“im predam taj plod, preko vas uputit će se u Španjolsku.« Što je 
Pavao namišljao, to ie po svojoj tvrdoj odluci zacijelo i izvršio. I u 


starom iedom spisu govori se da je Pavao »otišavši iz Rima pošao 
u Španiolsku«!, a sv. Klement papa piše Korinćanima (I. 5.) »da je 


1 Frag. Muratori. 

Pavao propovijedao pravdu svemu svijetu i tako došao tja do međa 
zapada« t. i. do Španjolske. U Španjolskoj nije se Pavao dugo za- 
držao. Znao ie, da će poslije odlaska njegova iz Asije ustati krivi 
učitelji, pa je zato otišao u Malu Asiju, da njihovo djelovanje Spri- 
ječi. Najviše se takovih krivih učitelja sabralo u Efes u, zato Pavao 
posla onamo svojega učenika Timoteja. Po svojem obećanju 
(Fil. 22.) pohodi Filemona u Kolosama. Odanle prijeđe u Mace- 
doniju, da vidi svoje drage Filipljane, kako im je obećao u po- 
slanici (2, 24.) govoreći: »Uzdam se u Gospodina, da ću i sam doći 
k vama brzo.« U Filipima napisa prvu poslanicu Timoteju 
u Efes, dajući mu lijepih nauka, kako treba da kao biskup pazi na 
čistu nauku Hristovu. Prošavši crkve u Macedoniji otide Pavao 
naKretu, gdje se počela širiti crkva Hristova. Odanle otide opet 
Pavao u Malu Asiju, pa u Troadu, gdje je stanovao kod nekoga 
Karpa (II. Tim. 4, 13.). Potom se uputi opet u Macedoniju, odakle 
pisa poslanicu Titu učeći ga, kako treba da se kao biskup 
vlada. Kako se iz te poslanice vidi (3, 12), otišao je Pavao u Niko- 
polje, grad u Epiru, gdje je nakanio sprovesti zimu (od 65. godine na 
66. po Hr.). U proljeće krene se u Korint želeći odanle prijeći u Rim. 
Tu se udesi sa sv. Petrom Tako naime govori stari pisac": »Apostoli 
Petar i Pavao dođoše u naš grad i poučiše nas; potom zajedno oti- 
doše u Italiju, a pošto i vas (Rimljane) poučiše, u isto doba podniješe 
mučeničku smrt.« 

' Sv. Petar poslije sabora apostolskoga nije ostao dugo u 
Jerusalemu, nego je i on kao i sv. Pavao putovao po različitim po- 
krajinama rimskoga carstva propovijedajući evanđelje  Hristovo. 
Tako je došao i u Antiohiju, gdje se sastao sa sv. Pavlom, i on kao 
poglavica apostola primio je u poniznosti svojoj i neke Pavlove sa- 
viete. Iz poslanica njegovih čini se, da je i on putovao po Maloj Asiji: 
Pontu, Galaciji, Bitiniji, Kapadociji i Asiji (rimskoj), te je propovi- 
jedio Židovima rasijanim onuda. Ali je za propovijedanje svoje više 
odabrao zapad (Rim i Italiju) negoli istok. U Rimu bio je sv. Petar, 
kad je car Neron stao progoniti kršćane. Godine naime 64. po Hr. 
19. julija, nakon što je sv. Pavao otišao iz Rima, nastao je u Rimu 
silan požar. Sve je krivilo cara Nerona, da je on zapalio Rim, jer je 
na garištu stao graditi silnu palaču. A on po savjetu Židova potvori 
kršćane, da su to oni učinili i dade ih veliko mnoštvo mučiti straš- 
nim mukama. Jedne obukoše u kože životinjske, da ih razdiraju 


! Sv. Dionisije u Eusebijevoj Povijesti (II. 25.) 

psi; druge pribiše na križ, opet jedne obliše smolom i zapališe da 
gore kao luči po noći. Između njih vozio se car Neron u odjeći koči- 
jaša. Židovima bilo bi drago, da je smrt zadesila i sv. Petra. No po 
savijetu kršćana sakrio se poglavica crkve u podzemnim hodnicima 
(katakombama), kojih je bilo mnogo u Rimu. Bojeći se, da se pro- 
gonstvo ne raširi i po ostalim krajevima, pisa svoju prvu pos la- 
nicu kršćanima na istoku, opominjući ih, da se ne dadu mukama 
zastrašiti i tako odstupiti od vjere; a svagdje neka tako Žive, da se 
nikaki zločin ne nađe u niih. Da se ne bi odalo njegovo mjesto, veli 
da im piše iz Babilona, kojim je imenom nazvao pokvareni i 
kršćanstvu neprijateljski grad Rim. 

Kad ie prvo biesnilo na kršćane prošlo, uputi se i sam sv. Petar 
na istok, da i riječima obodri kršćane na trpljivost i postojanost u 
vjeri. Ondie se uvierio, da kršćanima ne prijeti pogibao toliko od kr- 
vava progonstva, koliko od lažnih nauka, koje su se stale širiti. Do- 
šavši u Korint sastade se sa sv. Pavlom. Poslije strašnog progonstva 
trebala je crkva u Rimu što više utjehe i pomoći; zato oba apostola 
idu u Rim, da se više iz njega ne vrate. Pavao bio je poznat Žido- 
vima i poglavarstvu u Rimu; zato čim je došao u grad, uhvatiše ga 
i baciše u tamnicu. Kad su kršćani vidjeli, da je Pavao uhvaćen, 
svietovaše Petru, da pobjegne iz Rima. Ali kad je Petar slušajući 
njihove riječi htio ostaviti Rim, javi mu se Gospodin Isus. »Kamo 
ideš, Gospodine?« (Quo vadis, Domine?) pripovijeda se da je Petar 
zapitao Isusa. A Isus mu odvrati: »Idem u Rim, da i tu trpim.« Tada 
je Petar razabrao, da Isus želi, neka ostane u Rimu i tu završi svoj 
život. Znajući da mu se bliže posljednji časovi, nije mogao, da ostavi 
bez opomene kršćane na istoku. Zato im pisa drugu poslanicu 
odvraćajući ih od lažnih nauka. Nije dugo potrajalo te zasužnjiše i 
sv. Petra. 

Tako su se našla u tamnici oba apostola. I sv. Pava o znadi- 
jaše, da mu više nema izbavljenja; zato napisa drugu posla- 
nicu svojemu milomu učeniku Timoteju zovući ga u Rim, da 
ga još jednom vidi, prije nego što za svoju muku primi od Isusa 
vijenac slave mučeničke. 

Poslije tamnovanja od više mjeseci izvedoše g. 67. po Hristu 
apostole iz tamnice, da ih pogube. Pavlu kao rimskom građaninu 
odsiekoše glavu na putu što vodi u Ostiju. Petar bi razapet na križ 
na svoju molbu strmoglavce; i tako se izvršilo što mu je bio Isus 
rekao: »Kada ostariš, širit ćeš ruke svoje...« Smrti obaju apostola 
spominie se Crkva na 29. lipnia. ' 


U Rimu je poglavica apostola našao svoju smrt. Glavni grad 
rimskoga carstva imao je postati glava kraljevstva Hristova na 
zemlji, Crkve njegove. I doista biskuparimskoga,nasljed- 
nikasv. Petra, cijelo kršćanstvo od najstarijih vremena drži za 
poglavara Crkve Isusove, te ga zato i zove Svetim 
Ocem, Papom. : 


264. Djela apostola Jakoba (Mlađega) i apostola 
Jude Tadeja. 


Dvije godine prije Neronova progonstva digli su posljednje 
progonstvo na kršćane Židovi u Jerusalemu. Kad im nije pošlo za 
rukom, da ubiju sv. Pavla, bjesnoća se njihova svalila na apostola 
Jakoba, koji se zove Mlađi za razliku od Jakoba, brata Ivanova, 
koji se zove Jakob Stariji. 

Jakob Mlađi bio je sin Marije, žene čovijeka, koji se zvao Alfej 
ili Klopa. Ta se Marija zove u evanđelju sestra Bogorodičina; ali 
kako nije običaj, da sestre imadu isto ime, jasno je, da to nije bila 
prava sestra Marije, matere Isusove, nego njezina bliža rođakinja; 
a bliži rođaci zvali su se braća ili sestre. Tko se taj Jakob zove i 
»brat Gospodinov«, jer je i on bio bliži rođak maici Isusovoj a po 
tom i samom Isusu. 

Od mladosti svoje bio je zavjetovan zavjetom nazirejskim, i 
toga se zavjeta strogo držao: nije pio vina ni drugoga opojnoga 
pića, nije strigao kose, uljem nije pomazivao tijelo. Njemu je bilo 
dopušteno da ulazi u svetinju hrama, kamo su smjeli dolaziti samo 
svećenici; u hramu je klečao i molio se Bogu za grijehe svojega 
naroda, te su mu koljena sasvim otvrdnula. Zato ga je narod pošto- 
vao i zvao ga Pravednikom. Pozvan za apostola bio je odlikovan 
od Gospodina, jer mu se poslije uskrsnuća napose javio (I. Kor. 15, 7.) 
Njega je Gospodin sam postavio biskupom u Jerusalemu. Kad je sv. 
Pavao poslije svojega obraćenja došao u Jerusalem, išao je da vidi 
Petra i Jakoba, brata Gospodnjega (Gal. 2, 9.); kad je Petar bio iz- 
bavljen iz tamnice, rekao je kršćanima, neka to jave Jakobu (Di. Ap. 
12, 17.); kad se raspravljalo u apostolskom saboru, jesu li kršćani 
dužni držati zakon Mojsijev, Jakob, koji se sam držao strogo svih 
ustanova toga zakona, nije želio da se cijelo breme nametne na njih, 
nego tek nekih stvari da se čuvaju (Di. Ap. 15, 13). Dočim su se 
drugi apostoli razišli po svijetu, Jakob nije išao iz Jerusalema. Držeći 

se ustanova Mojsijevih i živeći život svet omilio je svemu narodu; 
mnogi su se Židovi na njegovo propovijedanje krstili; a i oni, koji 
se nijesu krstili, mnogo su ga poštovali. To je jadilo poglavare sve- 
ćeničke i starješine židovske. Pa kad je umr'o rimski upravitelj Fest 
(g. 62.), a njegov još nasljednik nije došao, upotrijebi tu zgodu veliki 
svećenik Anan, te podiže progonstvo na kršćane. Uhvativši sv. Ja- 
koba zapovjediše mu, da se na visokom mijestu kod hrama pred svim 


«narodom odreče Hrista. No on stade tako slaviti Hrista, da je i sam 


narod udario u slavu. Nato ga baciše s visokoga mjesta i stadoše: 
zasipati kamenjem. On se ispravi i pomoli za svoje neprijatelje. 
Napokon ga jedan valjar udari valjkom po glavi, i sv. Jakob pre- 
dade Bogu dušu. Radi toga zločina svi su očekivali kazan od Boga. 
Ta kazan nije dugo čekala. Četiri godine poslije nastala je u Židov- 
skoj buna i rat, u kojem su Rimljani kao osvetnici Božii na narod 
židovski obratili mnogu krv, što su je oni prolili. 

Nešto pred svoju smrt napisao je sv. Jakob jednu posla- 
nicu kršćanima rasijanim po zemljama izvan Palestine, u kojoj ih 
odvraća od krivih nauka i daje lijepih opomena za kršćansko živ-. 
ljenje. 

* 

Osim Simona, koji je naslijedio sv. Jakoba kao biskup u Jeru- 
salemu, imao je Jakob još jednoga brata, koji dolazi u popisu apo-- 
stolskom po imenom Juda Tadej ili Lebej (t. i. Srčani). Zato se: 
i taj Juda zove također »brat Gospodinov« t. i. bližnji srodnik Isusov.. 
U evanđelju kod posljednje večere zapitao ie on Isusa: »Gospodine,. 
kako to da ćeš se nama javiti a ne svijetu?« (Iv. 14, 22). Kao drugi 
apostoli tako je i Juda Tadej propovijedao po stranim zemliama: 
evanđelje, i negdje u istočnim stranama našao mučeničku smrt. 

Napisao je i on ijednu poslanicu, u kojoj kršćane opominje,. 
da se čuvaju krivovjeraca, koji uz krive nauke, što ih pronose 0. 
Isusu, žive i životom pokvarenim. 


265. Djela apostola i evanđelista Ivana. 


Poslije smrti preblažene Bogorodice otide sv. Ivan iz Jerusalema,, 
da propovijeda u stranim krajevima. Za cara Domicijana (81.—96.) i 
odveden u Rim i ondje bačen u kotao vreloga ulja, pa kad odanle 
iziđe cijel i zdrav, prognan bi na otok Patmos u Egejskom moru. 
Ondje mu otkri Gospodin borbe i pobijede, koje čekaju Crkvu, i to« 

opisa Ivan u knjizi, koja se zove Otkrivenje. Vrativši se odande 
u Malu Asiju upravljaše crkvama asijskim boraveći u Efesu. Tu na- 
pisaisvojeevanđeliesnamjerom, da dokaže božanstvo Isusovo. 

Staro predanje kazuje nam još neke zgode iz života sv. Ivana.. 
Sv. Irenej pripovijeda o njemu ovo: Kad je sv..Ivan u Efesu-ušao 
u kupalište, da se okupa, i našao ondje krivovjerca Cerinta, pobježe 
odande, jer se bojao, da se kupalište ne sruši, u kojem se nalazi 
Cerint, neprijatelj istine. — Klement Aleksandrijski napisao je ovu 
"zgodu iz života Ivanova: Kad se apostol vratio iz ostrva Patma u 
Efes, i nadgledao okolišne crkve, nađe i mladića, o kojem se moglo 
sve dobro nadati. pa ga pred cijelom crkvom preporuči biskupu 
onoga mjesta. Biskup primi mladića, pobrinu se za njegov odgoj i 
krsti ga; a onda, kao da se nema šta više bojati za ni, popusti u 
skrbi. Došavši prije reda do slobode, predade se mladić zlu životu, 
te postade razboinik i vođ njihov (harambaša). Kad se apostol vratio 
i nakon ostalih stvari pitao i za mladića, plačući prizna biskup, da 
je mladić Bogu umr'o i da se odmetnuo u razbojnike i s njima otišao 
u goru. Kad to čuje apostol, zatraži da mu dadu konja i vođa, koji 
će ga odvesti u goru. Tu ga uhvatiše razbojnici, i on ih zamoli, da 
ga odvedu k svojemu vođu. Kad ga vod opazi, stade bježati; a Ivan 
što može trči za njim vičući: Zašto bježiš, sinko, od mene starca? 
Smiluj se na me, sine, ne boj se; još ima nade za tvoj život i spa- 
senje. Ja ću dati za te račun Hristu. Ako treba, ja ću za te umri- 
jeti, kao što je Gospodin za nas umro. Ja ću dati za te dušu svoju; 
stoj i vjerui; Hrist me je poslao.« Na te riječi prestade mladić bje- 
žati i odbaciv oružje pođe k starcu, uzdišući i plačući prizna svoj 
zločin i opere ga suzama kao drugim krštenjem. Apostol ga odvede 
u crkvu, i nije prestao moliti se i postiti zajedno s mladićem, dok mu 
srce različitim riječima ne omekša i tako utvrđena povrati Crkvi. 
Tako je išao za primjerom dobra pastira, koji traži izgubljenu ovcu 
u pustinji, dok je ne nađe. — Sv. Jeronim pak ostavio je iz duboke 
starosti Ivanove ovai spomen: Blaženi Ivan Evanđelist, kad je u 
FEfesu boravio do stare starosti i jedva ga učenici nosili u crkvu, 
nije mogao govoriti dužih govora, nego bi svagda ponavljao: Sinci, 
ljubite jedan drugoga. Kad napokon učenicima i braći dodija vazda 
jedno isto slušati, rekoše mu: Učitelju, zašto uvijek to govoriš? 
On pak dade odgovor dostojan Ivana: Jer je. zapovijest Gospodnja, 
iako se samo ovo vrši, dosta je. — Neki stari pisac pripovijeda, da 
su krivovjerci sv. Ivanu pružili otrovna pića, a on primiv čašu na- 

Patmos. 

čini nad njom znak sv. križa, i onaj par razbi se čaša. Zato se sv. 
apostol slikuje držeći u ruci čašu, iz koje izlazi zmija. Odatle će biti 
običaj, da se u nekim crkvama na dan sv. Ivana blagosilja vino. 

Napokon se u velikoj starosti (bijaše mu do 100 godina) ispuni 
Ivanu vruća želja, koju izreče na svršetku knjige svoje Otkrivenja: 
»Dođi, Gospodine Isuse!« Dođe po ni Gospodin Isus i uze ga k sebi: 
na nebo. 


266. Ostali apostoli. 


O ostalim apostolima ne pripovijeda nam Biblija 
ništa više nego samo, da su primivši pedeseti dan po vazmu obe- 
ćanoga Duha Svetoga bili u tamnicu bačeni i šibani, što su propo- 
vijedali u ime Isusovo, i radovali se, što su dostoini bili za ime Isu- 
sovo sramotu trpjeti.  »Poslije su otišli i propovijedali svagdje, i 
Gospodin ih je potpomagao i riječ potvrđivao znacima, koji su 
slijedili.« (Mark 16, 20). 

Stare crkvene vijesti govore. nam nešto i za druge apostole.. 

Andriia propovijedaše u Skitiji (današnjoj Ruskoj) i Traciji. 
Na posljetku dođe u Ahaiu, gdje ie u građu Patri umr'o mučeničkom 
smrću na križu (kosom). ' 

Filip navješćivaše nauku Hristovu u Frigiji, i bio je razapev 
na križ u Hierapolu. : 

Bartolomej došao je tia do Indije. Propovijedajući 1 
Armeniji stiže ga strašna smrt: živomu oderaše kožu i ubiše ga. 

I Toma doprije s evanđeljem do Indije, gdje je stekao vijenac: 
mučenički. ' 

Matej propovijedaše najprije u Judeji, a zatim otide u Eti- 
opiju, da svjedoči za Hrista naukom i životom. 

Simon (Zelot, Revnitelj) vršio ie službu apostolsku u Egiptu, 
a potom u Persiji, gdje su ga prepilili. : 

Matija propovijedaše po Judeji i Galileii, dok ga Židovi ne 
zasuše kamenjem. 

= Tako su svi apostoli — osim sv. Ivana — umrli mučeničkom 
smrću zapečativši krvlju istinitost nauka svojega. 

